
Introducere în Studiul I.B.O.R 

1. Obiectul I.B.O.R - Istoria bisericii ortodoxe române cercetează şi expune 
începuturile creştinismului pe teritoriul patriei noastre . 

2. Organizarea B.O.R 

3. Mişcările culturale şi artistice care s-au desfăşurat în cadrul bisericii. 

4. Viata si activitatea vlădicilor mai însemnaţi. 

5. Trecutul preoţimii şi participarea ei la luptele poporului pentru 
dreptate socială şi libertate naţională . 

6. Legăturile B.O.R cu bisericile ortodoxe surori şi cu statul în cursul 
veacurilor . 

7. Monumentele de artă bisericească . 

Definiţie 
Istoria B.O.R este disciplina care cercetează critic şi înfăţişează sistematic viaţa 
creştina la români, adică apariţia şi dezvoltarea pe care a luat-o B.O.R în cursul veacurilor pe 
teritoriul patriei noastre. 

însemnătatea studiului I.B.O.R reiese din însăşi rolul pe care 1-a îndeplinit 
biserica în viaţa credincioşilor noştri. 

1. Biserica a avut şi are un rol religios-moral acela de a sădi în sufletele credincioşilor 
credinţa în Dumnezeu şi dragostea faţă de aproapele îndemnându-i să fie întru toate 
urmăritori a-i învăţăturilor Mântuitorului. 

2. Biserica a avut un însemnat rol cultural . Cele dintâi cărţi scrise şi tipărite mai întâi în 
slavonă, apoi în româneşte, fiind cărţi de slujbă şi de învăţătură bisericească, au apărut 
în biserică. Primele lucrări, dar şi primele lucrări cu caracter laic au ieşit tot din 
osteneala unor slujitori ai bisericii. Primele şcoli au fost fie în tinda bisericilor, fie a 
mănăstirilor. O contribuţie însemnată a avut biserica şi la dezvoltarea artei româneşti. 

3. Biserica noastră a organizat în trecut şi astăzi aşezăminte de asistenţă socială. 

Scopul Studiului I.B.O.R 

Cunoaşterea trecutului bisericii trebuie să constituie pentru viitorii slujitori ai bisericii 
un imbold pentru a munci cu mai multă râvnă ca să fie la înălţimea înaintaşilor ale căror 
exemple vrednice de urmat ni le înfăţişează Studiul I.B.O.R. 
Literatura I.B.O.R 

In Studiul I.B.O.R înafară de izvoare se pot consulta diferite cărţi, studii, articole 
despre istoria bisericii noastre. Prima lucrare de I.B.O.R a fost scrisă de Samuil Micu în 
manuscris, a doua de Petru Maior 1813. Tot în secolul XIX Filaret Scriban la Iaşi, Ilarion 
Puşcariu Sibiu. La începutul veacului nostru marele istoric Nicolae Iorga (1871-1940) a 
publicat I.B.O.R în două volume pentru studenţii institutelor teologice. Patriarhia Română a 
publicat un manual de I.B.O.R pentru institutele teologice elaborat de profesorii Gheorghe 
Moisescu, Ştefan Lupşa şi Alexandru Filipaşcu. In 1972 a apărut manualul de I.B.O.R pentru 
seminarii după care mai multe ediţii şi manualul de I.B.O.R pentru studenţi în trei volume 
având semnătura preotului profesor doctor Mircea Păcurariu. 
Concluzie 

Din cele expuse am văzut care este importanţa Studiului I.B.O.R precum şi îndatorirea 
ce se impune fiecărui slujitor al altarului şi bisericii noastre ca inspirându-ne din faptele mari 
ale înaintaşilor să-şi slujească cu tot mai multă dragoste biserica şi neamul. 



începuturile creştinismului pe teritoriul Patriei Noastre 

După pogorârea Duhului Sfânt şi întemeierea bisericii creştine în ziua Cincizecimii 
apostolii Domnului şi apoi ucenicii lor au început lucrarea de propovăduire a noii învăţături 
creştine potrivit poruncii date de Mântuitorul însuşi înainte de înălţarea Sa la cer 
(Matei 28, 19). Despre lucrarea misionară a sfinţilor apostoli avem puţine ştiri în schimb 
avem ştiri despre bogata activitate misionară a sfântului apostol Pavel, desfăşurată printre 
neamurile păgâne ştiri ce ni-le oferă Faptele Apostolilor. 

Sfântul Apostol Pavel în Sudul Dunării 

Răspândirea creştinismului în Peninsula Balcanică s-a făcut de către Sfântul Apostol 
Pavel şi de ucenicii săi lucru pe care îl afirmă el însuşi în unele epistole ale sale. Astfel în 
epistola către Romani scrisă în anul 58 arată că „a împlinit propovăduirea Evangheliei lui 
Hristos până în Iliria" (Romani 15, 19). In anii 65-66 a petrecut o iarnă în Nicopolea Epirului 
în Grecia unde îl chema şi pe ucenicul său Tit episcopul Cretei (Tit 3, 12). In toamna anului 
66 îl informa pe Timotei episcopul Efesului că Tit propovăduieşte cuvântul lui Dumnezeu în 
Dalmaţia (II Timotei 4, 10). 

Răspândirea creştinismului în Sciţia 

Potrivit tradiţiei consemnată de istoricul bisericesc Eusebiu de Cezareea pe la anul 324 
sfântul apostol Andrei a predicat Evanghelia în Sciţia (ştire preluată de la Origen). Tradiţia 
mai târzie afirmă că el a trecut din Asia în Sciţia Mare (Sudul Ucrainei de azi), apoi în Sciţia 
Mică (Dobrogea de azi) unde a predicat în oraşele greceşti de pe ţărmul Mării Negre iar de 
aici s-a îndreptat spre Sud în Grecia unde a murit ca martir fiind răstignit pe o cruce în formă 



de / \ în oraşul Patras. Deci ar însemna că o parte din teritoriul patriei noastre a fost 
evanghelizat de Sfântul Apostol Andrei pomenit pe 30 noiembrie. Ca şi ceilalţi apostoli va fi 
rânduit şi el episcopi şi preoţi care să-i continue lucrarea de creştinare. 
Răspândirea creştinismului în Dacia 
După cucerirea Daciei de către ostile împăratului Traian în anul 106 ea a fost 
transformată în provincie romană. Aici au fost aduşi colonişti din toate părţile întinsului 
imperiu Roman şi fără îndoială că între coloniştii aduşi vor fi fost şi creştini; căci în aceste 
părţi creştinismul a fost cunoscut prin însăşi predica sfinţilor apostoli. Pentru paza militară a 
noii provincii împăratul Traian a adus aici mai multe unităţi militare. Printre soldaţi vor fi fost 
şi creştini care după eliberarea lor din armată se căsătoreau şi se stabileau aici punând bazele 
unor familii creştine; ca dovadă că între martiri vom întâlni şi ostaşi din armata romană. Un 
alt factor care a contribuit la răspândirea creştinismului în timpul stăpânirii romane în Dacia 
(106-271) a fost cel economic. In Dacia veneau numeroşi negustori din diferite părţi ale 
imperiului roman îndeosebi din oraşele greceşti de la Marea Neagră, din Asia Mică şi din 
insulele greceşti. Intre aceştia au fost şi creştini care au făcut cunoscută noua învăţătură celor 
cu care veneau în contact în Dacia. Pe la mijlocul secolului III apar în Dacia-Traiană goţii 
popor de origine germanică. In cursul expediţiilor lor în Asia Mică şi în Balcani au luat 
numeroşi captivi din acele regiuni între care erau şi creştini pe care i-au adus în părţile 
noastre. In unele din aceste expediţii au adus şi preoţi care au răspândit apoi cuvântul lui 
Dumnezeu între ei lucru confirmat de mai mulţi istorici. Desigur aceşti preoţi vor fi 
propovăduit şi între locuitorii Daciei. 



Concluzie 

Căile prin care a pătruns creştinismul pe teritoriul Patriei Noastre sunt: 

1. Sfântul Apostol Andrei; 

2. Colonişti; 

3. Soldaţi; 

4. Negustori; 

5. Goţi. 



Mărturii care atestă vechimea creştinismului la români 

A. Mărturii ale unor părinţi şi scriitori bisericeşti; 

R Lingvistice; 

C. Martiri; 

D. Mărturii arheologice; 

K Organizarea bisericească. 

Mărturii ale unor părinţi şi scriitori bisericeşti 

Pe lângă argumente de ordin logic mai avem şi câteva mărturii ale unor scriitori bisericeşti 
din primele secole privind răspândirea creştinismului în Dacia. Astfel Sfântul Iustin Martirul 
şi Filozoful (165) scria că „nu există nici un neam la care să nu se facă rugăciune în numele 
lui Hristos". Apologetul latin Tertulian mort la 240 scria că „Hristos stăpâneşte şi în ţinuturile 
sarmaţilor,dacilor, germanilor, sciţilor". Cam în acelaşi timp marele teolog Origen din 
Alexandria mort la 254 scria că „foarte mulţi dintre daci, sarmaţi şi sciţi nu au auzit cuvântul 
evangheliei" înseamnă că o parte din ei totuşi îl auziseră. 
Argumentul lingvistic 

Un argument puternic pentru vechimea creştinismului la daco-romani este şi cel lingvistic. 
Numeroase cuvinte cu înţeles bisericesc din limba noastră sunt de origine latină. îndeosebi 
cele care privesc noţiunile de bază ale credinţei, căci termenii legaţi de organizarea bisericii 
i-am luat mai târziu de la slavi în perioada convieţuirii cu ei (secolele VI -X). 

1. Termeni din lumea romană păgână adoptaţi la nouă credinţă 

> Cuvântul Biserică - de la latinescul bazilica la romani local de judecată şi 
după 313 împăratul Constantin a cedat aceste localuri creştinismului pentru 
săvârşirea cultului. 

> Dumnezeu - de la Domine Deus veche invocaţie păgână adoptată şi de 
creştinism. 

> Floriile - poartă numele unei sărbători păgâne de primăvară Floralia o 
sărbătoare a florilor apropiată ca dată de intrarea Mântuitorului în Ierusalim. 

> Rusaliile - poartă numele vechii sărbători păgâne Rozalia sărbătoare a 
pomenirii morţilor când înfloreau trandafirii. 

2. Termenii cu înţeles exclusiv creştin 
A ajuna - latinescul adjunare; 
Altar - latinescul altare; 
Creştin - cristianus; 
A crede - credere; 
A cununa - coronare; 
Cruce - crux, crucix; 
A cumineca - cuminecătură, comunicare. 

3. Unii termeni de credinţă au fost făuriţi pe loc cu ajutorul poporului 
de limbă latină 

împărăţia lui Dumnezeu ; 
Făcătorul lumii ; 
Treime ; 
înviere ; 
Răscumpărare ; 
Iertare . 

Toţi aceşti termeni de origine latină sunt complet deosebiţi de cei folosiţi de Biserica 
Apuseană. 



4. Unele cuvinte sunt de origine grecească pătrunse în limba noastră 
într-un timp care nu se poate determina precis 



Apostol; 


Har; 
Mir; 
Icoană; 


Liturghie; 


Azimă; 


Tămâie; 


Smirnă; 


Candelă; 


Episcop; 


Diacon; 


Călugăr; 


Sihastru; 


Mănăstire. 



Mai târziu au pătruns cuvinte slave privind organizarea bisericească şi a cultului. 



Martiri creştini în ţinuturi dunărene la sfârşitul 

secolului IV 

Din secolul IV avem mărturii preţioase asupra răspândirii creştinismului pe teritoriul 
patriei noastre adică în Dacia propriu-zisă. După apariţia creştinismului mai mulţi împăraţi 
romani începând cu Nero din anul 64 au dezlănţuit persecuţii împotriva creştinismului. 

1. Martiri creştini în Sudul Dunării 

Printre cei care au suferit moarte martirică pentru Hristos şi Evanghelie sunt şi mulţi 
strămoşi ai noştri daco-romani ale căror nume le cunoaştem din actele martirice ale 
timpului însă cei mai mulţi au rămas necunoscuţi. O victimă a persecuţiilor lui 
Diocleţian a fost preotul daco-roman Montanus şi soţia sa Maxima. Ei au suferit în 
oraşul Sirmium (Sremska Mitrovica de azi) din porunca guvernatorului fiind aruncaţi 
în râul Sava. Tot aici şi în acelaşi an au fost omorâţi episcopul Irineu şi diaconul său 
Dimitrie precum şi 40 de creştini înecaţi în râul Sava. Apoi prin 307-314 au fost 
înecaţi în Dunăre diaconul Ermil şi temnicerul Stratonic pomeniţi la 13 ianuarie. 

2. Martiri în Durostorum şi împrejurimi 

In părţile Răsăritene ale Bulgariei de azi întâlnim un număr însemnat de martiri 
creştini din rândul daco-romanilor. Astfel în oraşul Durostorum Pasicrat şi Valentin au 
fost decapitaţi la 24 aprilie 298 pentru că au refuzat să aducă jertfă zeilor; iar la 8 iunie 
298 soldaţii Marcian şi Nicambru cu alţi 47 de soldaţi. La 28 aprilie 304 au fost 
martirizaţi 3 ţărani într-o localitate de lângă Durostorum. Sub împăratul Iulian 
Apostatul a primit moarte martirică soldatul Emilian ars pe rug la 18 iulie 362 pentru 
că a distrus idolii din templul păgân. 

3. Martiri din Sciţia Mică (Dobrogea) 

La 7 martie 304 a suferit moarte martirică însuşi episcopul Efrem din Tomis iar prin 
319 până la 323 episcopul Tit sub împăratul Liciniu (exemplu: Macrobiu, Gordian, 
Heli, Lucian, Zodie, fraţii Argeu; în cetatea Axiopolis sunt menţionaţi 3 martiri Chirii, 
Chindeas şi Tasios; la Harmiris au fost decapitaţi la sfârşitul secolului III preotul 
Epictet şi ţăranul Astion). 

4. Martiri de la Niculitel 

Săpăturile arheologice de la Niculitel din 1971 au dus la descoperirea unei bazilici 
unde sub altar s-a descoperit o criptă cu moaştele a 4 martiri Zoticos, Attalos, Kamasis 
şi Ffilipos care au pătimit sub împăratul Diocleţian 304-305. Mai târziu s-a descoperit 
moaştele a încă 2 martiri. Sunt singurele moaşte descoperite pe teritoriul patriei 
noastre. 

5. Martiri în Dacia Traiană 

In urma retragerii administraţiei romane din Sudul Dunării Dacia a fost ocupată de 
goţi. Aceştia cunoscuseră creştinismul mai de mult şi au adus captivi în Dacia dintre 
care mulţi creştini. Numărul creştinilor dintre goţi era în continuă creştere având şi un 
început de organizare bisericească. La sinodul I Ecumenic a luat parte şi episcopul 
Teofil „zis al Goţiei" fără să ştim dacă era got sau daco-roman. Ceva mai târziu se face 
amintire de un alt episcop al Goţiei Ulfîla care a tradus biblia în limba gotică. După 
mărturia biografului său Ulfîla a predicat nu numai populaţiei gotice ci şi celor de 
limbă latină şi greacă. Din pricina răspândirii creştinismului între goţi regele lor 
Atanaric a dezlănţuit o persecuţie împotriva creştinilor. Atunci în 369 au suferit 
moarte martirică numeroşi creştini printre care Nichita ars de viu într-o zi de 15 
septembrie apoi sfântul Sava care după mari suferinţe a fost înecat în râul Buzău în a 
cincea zi de Paşti la 12 aprilie 372, având 38 de ani. 



Concluzie 

Dacă în secolele anterioare creştinismul era cunoscut sporadic în secolul al IV-lea se 
generalizează. 



Dovezi arheologice despre răspândirea creştinismului în 

Dacia 

După retragerea administraţiei romane din Dacia, ea a rămas sub dominaţia goţilor, iar 
după plecarea lor s-au aşezat aici rând pe rând hunii, gepizii şi avarii. Partea de Sud a 
Munteniei şi Olteniei a fost reocupată de împăratul Constantin cel Mare. După retragere, dar 
mai ales după edictul de la Milan din 313 creştinismul s-a putut răspândi liber în Dacia 
câştigând tot mai mulţi adepţi daco-romani pentru noua învăţătură a lui Hristos. Răspândirea 
creştinismului pe teritoriul de azi al patriei noastre este confirmată între altele de numeroase 
mărturii arheologice. Dintre acestea amintim câteva obiecte paleo-creştine din cele mai 
reprezentative. 
I. Obiecte paleo-creştine descoperite în Transilvania 

1. Tăbliţa de la Biertan 

In 1775 s-a descoperit în satul Biertan o tăbliţă votivă de bronz dreptunghiulară, cu o 
lungime de 32,5 cm pe care este săpată o inscripţie latină „Ego Zenovius votum po 
sui" <=> „Eu Zenoviu am pus ofrandă". în partea de jos a tăbliţei se atârna un mic 

(XP ) 
disc cu diametrul de 19,5 cm cu monogramul lui Hristos v - y . De acest disc se atârna 

un obiect, probabil o candelă. Inscripţia este din sec. IV lucru dedus din forma literelor 

dar şi din monograma care se folosea la începutul sec. IV. 

2. Gemă de la Potaissa (gemma - latinesc = o piatră preţioasă sau semipreţioasă) 

In prima jumătate a secolului trecut s-a găsit la Turda o pietrică din Onix aproape 
ovală de mărimea unei pietre de inel cunoscută sub numele de „Gemă de la Potaissa". 
Pe această pietricică este sculptată scena bunului păstor. Pe un mic postament este un 
bărbat în picioare îmbrăcat în tunică cu un miel pe umăr, iar altul la picioarele sale cu 
privirea în sus. în stânga este un copac cu două crengi înclinate deasupra păstorului, 
iar pe ramură o pasăre. în dreapta este o corabie din care cade un om înaintea unui 
monstru marin. 

Simbolismul 
Bărbatul este Păstorul cel Bun având alături pomul vieţii, pasărea este simbol al 
Duhului Sfânt, iar bărbatul aruncat din corabie este Iona înghiţit de schit. în jurul 
corăbiei se află în greceşte inscripţia creştină „Iisus Hristos fiul lui Dumnezeu 
Mântuitorul". Şi această gemă este tot din sec. IV, fiind un exemplar destul de rar pe 
care se află atâtea scene, dar gemă nu se mai păstrează. 

3. Gemă din Budapesta 

Este asemănătoare celei de la Potaissa şi se află la muzeul naţional maghiar din 
Budapesta. 

4. Piatra funerară de la Cluj 

în 1927 s-a descoperit la Cluj o lespede de piatră cu inscripţii latine păgâne. Mai târziu 
lespedea a fost folosită mai târziu de un creştin care a săpat o cruce în mijlocul pietrei 
în sec. IV. 



5. Opaiţe creştine 

In Transilvania s-au descoperit câteva opaiţe de lut cu caracter creştin având imprimat 
pe ele crucea. Se găsesc la muzeul Brukenthal Alba Iulia, Cluj. 

6. Un inel din aur descoperit în 1841 la Băile Herculane pe care este săpat un delfin, iar 
deasupra lui un păun simboluri specific creştine. E de provenienţă orientală din sec. 
III-IV. Se găseşte la Viena. Tot în Banat s-a găsit un inel de bronz în formă de cruce în 
râul Caras. Un inel de bronz cu cruce la Timişoara, un opaiţ de bronz în formă de peşte 
la Lipova. 

II. Obiecte paleo-creştine în Oltenia 

Bazilica de la Sucidava azi celei pe Dunăre la 3 km de la oraşul Corabia. Sucidava 
însemnat centru comercial şi militar a rămas în stăpânirea romană şi după retragerea 
Aureliană. In apropierea zidului cetăţii romane s-au scos la iveală resturile unor 
bazilici din sec. V-VI cea mai veche bazilică din Nordul Dunării. S-au descoperit şi 
câteva obiecte creştine printre care un fragment de amforă de lut gălbui pe care se află 
o inscripţie grecească „Măria a născut pe Hristos Fiul lui Dumnezeu" şi numele 
preotului Lukonochos numele celui mai vechi preot cunoscut în Dacia Romană slujitor 
al bisericii din Sucidava sec. VI. 
III. Urme paleo-creştine în Dobrogea 

1. Inscripţii 

Dintre cele aproximativ 100 de inscripţii creştine din sec IV până la VI mai ales pe 
monumente funerare mai mult de jumătate provin de la Tomis restul de la Calatis, 
Histria de astăzi. Toate aceste inscripţii sunt însoţite de semnul crucii, monograma lui 
Hristos şi de unele reprezentări simbolice peştele, porumbelul şi altele. 

2. Bazilici 

In centrele vechi romane şi greceşti din Dobrogea au fost identificate peste 30 de 
bazilici paleo-creştine. Astfel la Tomis s-au descoperit ruinele a şase bazilici din sec. 
IV -VI. La Histria ruinele a şapte bazilici sec. V-VI. S-a mai descoperit o bazilică pe 
malul drept al Dunării în satul Izvoarele în sec. IV- VI. Una din cele mai vechi bazilici 
ale Dobrogei (cu absidă circulară „altar", naos şi pronaos). 

3. Alte obiecte creştine 

O gemă din sec V-VI care conţine cuvântul simbolic peşte precum şi reprezentarea lui 

Hristos răstignit pe cruce între cei 12 apostoli. Un disc de argint aurit care a aparţinut 

episcopului Paternus din Tomis. Are monograma lui Hristos precum şi literele Alfa şi 

Omega. Se găseşte la muzeul Ermitaj. 

Concluzie 

Din înşirarea acestor mărturii arheologice se desprinde constatarea că în sec. IV- VI 

creştinismul prinsese rădăcini adânci în Dacia-Traiană şi în Sciţia. 



Organizarea bisericească în ţinuturi Dunărene până 

la sfârşitul sec. VI 

încă din prima jumătate a sec. IV în provinciile Romane Sud Dunărene se constată o 
organizare bisericească temeinică cu numeroase episcopate care desfăşurau o bogată activitate 
misionară. 

Episcopi din provinciile Dunărene la Sinodul I Ecumenic 

Intre cei 318 părinţi de Sinodul I Ecumenic patru au fost din provinciile Dunărene. 
Chiar Arie a reuşit să câştige la erezia sa doi episcopi din aceste părţi. 
Sinoade locale în Sudul Dunării 

In urma neînţelegerilor pricinuite de arieni au fost nevoie de convocarea unor sinoade 
locale care să trateze problemele teologice controversate. 

Sinodul de la Sardica (Sofia) 343 unde au participat peste 170 de 
episcopi dintre care peste 30 din provinciile Romane Dunărene. Alt Sinod s-a ţinut la Sirmium 
(Mitroviţa) 351 a combătut arianismul şi macedonismul. 
Episcopii în Sudul Dunării 

Episcopia din Sirmium unde a păstorit Sfântul Irineu mort ca martir în 304, Episcopia 
din Remesiana unde a păstorit Sfântul Niceta din neam daco-roman. 

Arhiepiscopia Iustiniana Prima 

In anul 535 împăratul Iustinian a ridicat în satul său natal un nou oraş cu numele 
Iustiniana Prima astăzi Tsaricin Grad (Iugoslavia). Aici a înfiinţat o arhiepiscopie care a fost 
desfiinţată în anul 602. 

Episcopia Tomisului 

Singura episcopie cunoscută pe teritoriul de azi al patriei noastre în primele secole 
creştine este ce a de Tomis aflată sub jurisdicţia Patriarhiei de Constantinopol. Primul episcop 
de Tomis a fost Efrem mort ca martir la 7 martie 304. Actele martirice vorbesc şi despre 
episcopii Evangelicus şi Tit morţi ca martiri. In anul 369 avem ştiri mai sigure despre 
existenţa episcopului Vetranion (Bretanion). Acestuia i-a urmat episcopul Gherontie care a 
participat la Sinodul II Ecumenic care a fost dat ca exemplu pentru credinţa sa de împăratul 
Teodosie. In 392 întâlnim ca episcop la Tomis pe Teotim I un om învăţat care a scris în 
greceşte şi care a murit într-o zi de 20 aprilie, fără să cunoaştem anul şi fiind trecut în rândul 
sfinţilor. Urmaşul său a fost Timotei care a luat parte la Sinodul III Ecumenic semnând şi el 
osândirea ereticului Nestorie. Lui i-a urmat episcopul Ioan care a scris în latineşte. Apoi 
episcopul Alexandru care a participat la un Sinod din Constantinopol din 449 împotriva lui 
Eutihie, semnând apoi şi hotărârile sinodului IV ecumenic. A urmat în scaun episcopul 
Teotim II. Abia peste o jumătate de secol întâlnim un nou episcop de Tomis Paternus nume 
cunoscut după inscripţia discului de argint aurit 518. în 520 i-a parte la lucrările Sinodului 
Patriarhal din Constantinopol semnând ca „mitropolit al provinciei Sciţia" ceea ce duce la 
presupunerea că acum ar fi existat în provincia Sciţia şi alte episcopii. Ultimul episcop 
cunoscut în Tomis este Valentinian teolog învăţat la mijlocul sec. VI. La Sinodul V Ecumenic 
din 553 n-a luat parte, dar i s-a menţionat numele. Potrivit ştirilor pe care le avem din două 

liste de episcopi una din 650, alta din 821 la Tomis era amintită o arhiepiscopie autocefală. 
Nu ştim care au fost episcopii care au urmat lui Valentinian şi cât a mai existat. 

Aportul bisericii din Dobrogea la dezvoltarea culturii teologice 

Sfântul Ioan Casian care a fost hirotonit diacon de Sfântul Ioan Gură de Aur. In 
tinereţe a stat vreo 10 la mănăstiri prin Egipt, apoi a ajuns la Roma şi apoi a ajuns în Franţa 
unde a întemeiat o mănăstire de călugări şi una de călugăriţe la Marsilia unde a trăit până în 
435 (prăznuit la 29 februarie). Are trei lucrări teologice: „Despre aşezămintele mănăstireşti de 
obşte", „Convorbiri cu Părinţii" şi „Despre întruparea Domnului". 

Dionisie Exiguul (cel Mic), în jurul anului 500 s-a dus din părţile Dobrogei la Roma şi 
a trăit într-o mănăstire până în jurul anului 545. De la el au rămas câteva traduceri din scriitori 
bisericeşti greci în latineşte precum şi câteva colecţii de canoane. El a pus bazele erei creştine 
numărând pentru prima dată anii de la naşterea lui Hristos (cu o greşeală de 4 ani). 

Creştinismul pe teritoriul Patriei Noastre în 
sec. VII-XI 

După retragerea administraţiei romane, Dacia a rămas în stăpânirea popoarelor 
migratoare: goţi, huni, iar mai târziu gepizi şi avari. Dar dintre toate popoarele migratoare 
doar slavii au avut influenţă asupra formării poporului român şi a limbii române. 
Migraţia slavilor 

Ei s-au aşezat aici începând cu sec. VI, venind din părţile Poloniei răsăritene şi 
Ucrainei de azi. Slavii aşezaţi în N Dunării au dispărut încetul cu încetul, până ce au fost 
asimilaţi în masa daco-romană, adică în sec. VII-X. Slavii ne-au influenţat sub raportul limbii, 
a organizării sociale şi de stat, sub raport cultural şi bisericesc. De aceea s-a spus că nu poate 
fi vorba de poporul român decât după ce slavii aşezaţi aici au fost asimilaţi de daco-romani. 
Ne-au rămas de la slavi cuvinte în toate ramurile care au intrat în limba noastră. 
Rituri slave la români 

In această perioadă s-a introdus şi la strămoşii noştri ritul slav adică limba veche slavă 
în cult păstrată de B.O.R până în sec. XVII, folosită şi ca limbă oficială a statului. Toate actele 
interne şi exterioare erau scrise în slavoneşte. 

Termeni bisericeşti de origine slavă 

Simbioza slavo-românească a dus la introducerea în limba noastră a numeroase 
cuvinte privind cultul şi organizarea bisericească exterioară: blagoslovenie (binecuvântare), 
cazanie, ceaslov, jertfă, maslu, moliftă, pomană, post, pravilă, praznic, predoslovie, prohod, 
tipic, taină, prapur, schit, strană, troiţă, utrenie, vecernie, dveră, mitră, odăjdii, precum şi 
mucenic, duhovnic, vlădică. 

Organizarea Bisericească a românilor în sec. XVII până la XI 

Procesul de creştinare treptată a slavilor duce la concluzia că pe teritoriul patriei 
noastre există nu numai credincioşi ci şi o ierarhie bisericească în frunte cu episcopul, apoi nu 
se poate concepe ca introducerea „ritului bizantin-slav" la noi să se fi făcut de preoţi simpli, ci 
numai sub îndrumarea unor conducători bisericeşti, adică a unui episcop. Deci deducem în 
mod logic că exista organizare bisericească românească în frunte cu episcopul. 
Mărturii arheologice creştine 

Recentele descoperiri arheologice, dovedesc că pe teritoriul patriei noastre există o 
numeroasă populaţie creştină în sec. XVII până la XI. Sunt semnificative cele şase biserici 
descoperite într-un masiv calcaros la Basarabi lângă Constanţa fost Murfatlar, cu inscripţii şi 
cruci din sec. IV- V, după alţii X-XI. în Moldova s-au descoperit mai multe vase de lut cu 
semnul Crucii la Horga (Vaslui), Murgeni (Vaslui), la Bacău, Botoşani (Suceava) sec. V-VII. 
Obiecte cu semne creştine s-au descoperit la Străuleşti, Bucureşti, Olteni (Teleorman), 
Budureasa (Ploieşti) sec. V-VII. în Transilvania s-au găsit mai multe cruci la Bratei (Mediaş) 
sec. IV- VII, o cădelniţă la Odorheiu Secuiesc sec. X-XI. 
Concluzie 

Toate acestea arată continuitatea pe teritoriul patriei noastre, a strămoşilor daco- 
romani care au fost atât de viguroşi încât au putut să asimileze mase întregi de slavi, dar şi 
continuitatea în privinţa răspândirii creştinismului. Prin primirea ritului bizantino-slav a rămas 
şi pe mai departe sub jurisdicţia patriarhiei de Constantinopol, fiind singurul popor de origine 
romanică si limba romanică de rit ortodox. 

Biserica Ortodoxă din Transilvania sec. X-XIII 

Cele mai vechi formaţiuni politice în Transilvania 

Către sfârşitul sec. IX s-au stabilit în Câmpia Panonică ungurii care migraseră din 
Sudul Ucrainei sub conducerea lui Arpad. La Răsărit de Tisa ei au dat peste populaţia daco- 
română alături de care trăiau grupuri de slavi având mici organizaţii politice numite cnezate şi 
voievodate. O veche cronică maghiară arată că în prima jumătate a sec. X existau la Răsărit de 
Tisa următoarele voievodate: al lui Menumorut între Someş şi Mureş, al lui Glad în Banat şi 
al lui Gelu care stăpânea Ţara Transilvaniei locuită de români şi slavi avându-şi cetatea pe 
Someş. In sec. XI feudalii maghiari încep să pătrundă cu ostile lor în Transilvania pe care o 
cuceresc treptat prin lupte grele până la începutul sec. XIII şi impun peste organizarea 
românilor administraţia lor. 

Influenţe româno-slave asupra creştinării ungurilor 

Venind în contact cu populaţia româno-slavă, ungurii au început să desprindă felul de 
viaţă al acestora, iar unii să îmbrăţişeze credinţa creştină. Sunt dovezi sigure că românii şi 
slavii au influenţat creştinarea ungurilor în ritul răsăritean. Astfel au împrumutat o seamă de 
cuvinte: altar, păgân, sfânt, Crăciun. Obiceiul precum colindatul, colindele, săptămâna I din 
Post o numesc a untului înrudită cu săptămâna brânzei. Dar creştinarea oficială a ungurilor a 
venit din Bizanţ în anul 953, iar în 973 au pătruns în Ungaria misionari apuseni impunând 
ritul apusean. 

Organizarea bisericească a românilor ortodocşi 

Pe lângă fiecare din formaţiunile politice din Transilvania exista şi o organizare 
bisericească ortodoxă. Astfel se presupune că la Dăbâca lângă Cluj unde s-au descoperit 
recent ruinele unei biserici din sec. X-XI se presupune că exista şi un episcop ortodox, care a 
sfinţit biserici şi a hirotonit preoţi. Alt episcop îşi va fi avut sediul la Alba Iulia pe lângă 
conducătorul politic de acolo. S-a constatat că actuala catedrală catolică de aici din sec. XIII a 
fost ridicată pe locul uneia din sec. X. Un alt episcop putea să aibă reşedinţa pe lângă 
voievodul Menumorut probabil la Morisena. Deci fiecare conducător politic avea în cetatea sa 
un episcop căruia îi era încredinţată păstorirea duhovnicească a preoţilor şi credincioşilor din 
formaţiunile politice. După cucerirea Transilvaniei de către regatul maghiar episcopiile 
ortodoxe au fost înlocuite cu altele catolice dar organizarea bisericească a românilor ortodocşi 
a continuat în alte locuri. 

Măsuri împotriva bisericii ortodoxe 

O dată cu impunerea stăpânirii regilor maghiari în Transilvania a început şi lupta 
împotriva bisericii ortodoxe. Cunoaştem şi numeroase acte date de regii Ungariei şi papă prin 
care se dădeau dispoziţii împotriva bisericii ortodoxe din Transilvania. Astfel în 1279 sinodul 
episcopilor româno-catolici din Ungaria a hotărât printre altele să interzică „schismaticilor" 
adică ortodocşilor săvârşirea slujbelor bisericeşti şi zidirea de biserici. La 14 noiembrie 1234 
papa Grigorie al IX-lea adresa o scrisoare regelui Ungariei Bela al IV-lea prin care i se 
plângea că în regatul său se află nişte „valahi" schismatici care primesc sfintele taine de la 
oarecare „pseudo-episcopi" ce ţin ritul grecilor nesocotind episcopii romano-catolici. Papa 
îndemna pe rege să numească un episcop catolic pentru aceşti valahi spre ai trece la ritul 
apusean. Unii regi feudali ai Ungariei s-au obligat în jurământ înaintea papei să alunge pe 

necatolici din Ungaria şi din ţările supuse lor. în 1366 regele Ludovic cel Mare poruncea să 
fie alungaţi din ţară preoţii ortodocşi cu familiile lor. Mai târziu în 1428 regele Sigismund 
poruncea din nou să fie alungaţi din Banat şi Haţeg preoţii ortodocşi. Dar toate aceste măsuri 
au fost zadarnice căci românii ortodocşi au rămas şi mai departe alături de biserica lor. 

Viata bisericească a românilor din teritoriile 
extracarpatice secolele XI-XIII 

Ştiri despre organizarea bisericească în Dobrogea 

O serie de descoperiri arheologice dovedesc că viaţa creştină a cunoscut o stare de 
înflorire în teritoriile dintre Dunăre şi Mare şi în secolele VII-XIV. După distrugerea 
arhiepiscopiei Tomisului şi a celor 14 episcopii în jurul anului 600 când a avut loc o trecere 
masivă de avari şi slavi în Sudul Dunării s-a putut organiza un scaun episcopal în părţile de 
Nord ale regiunii în zona Dinogetia (azi Garvăn); Noviodunum (azi Isaccea). Pentru existenţa 
unui episcop la Dinogetia - Garvăn în secolele X-XII pledează o serie de descoperiri 
arheologice de aici o biserică de zid secolele XI-XII, părţi dintr-un clopot (cel mai vechi), zeci 
de cruciuliţe cu tipare pentru confecţionarea lor şi altele. Probabil aici au stat cei doi episcopi 
de prin secolele X-XI ale căror nume au fost aflate recent, Petru şi Anicet. In apropiere de 
Niculiţel s-au descoperit temeliile unei bisericuţe din secolele XI-XII şi una din bisericile de 
azi cu hramul Sfântul Atanasie care datează din secolul XIII. 
Mitropolia Vicinei 

In secolele XIII-XIV avem ştiri sigure despre existenţa unei mitropolii la Vicina 
localitate identificată de cei mai mulţi istorici Isaccea de azi, vechiul Noviodunum pe malul 
drept al Dunării lângă Deltă. Probabil era o continuare a episcopiei pe care am presupus-o în 
secolul X-XII tot în părţile de Nord ale Dobrogei la Dinogetia - Garvăn de azi. Erarhii Vicinei 
erau de neam grec sub jurisdicţia patriarhiei de Constantinopol. Se pare că mitropolia a fost 
înfiinţată în prima jumătate a secolului XIII deşi primul ei cârmuitor cunoscut cu numele 
Teodor este atestat documentar abia în 1285. în prima jumătate a secolului XIV însemnătatea 
Vicinei începe să scadă datorită deselor incursiuni ale ţărilor din Nordul Mării Negre. Oraşul a 
ajuns apoi sub stăpânirea lui Basarab I domnul Ţării Româneşti. Ultimul mitropolit de Vicina 
a fost Iachint pe care domnitorul Nicolae Alexandru Basarab 1-a mutat în scaunul mitropolitan 
al Ungro-Vlahiei, act recunoscut de patriarhia ecumenică în 1359. După mutarea acestuia nu 
se cunosc alte ştiri despre Mitropolia Vicinei. 

Primele ştiri despre organizarea bisericească între teritoriile 
dintre Carpaţi şi Dunăre 

încă din prima jumătate a secolului XIII în teritoriile cuprinse între Carpaţi şi Dunăre 
sunt atestate documentar diferite formaţiuni politice româneşti. Din aceeaşi perioadă datează 
şi primele menţiuni documentare despre o organizare bisericească ortodoxă română. 
Exemplu : La 14 noiembrie 1234 Papa Grigorie al IX-lea adresa principelui Ungariei o 
scrisoare în care se plângea că în episcopia cumanilor existentă între 1228-1241. în zona de 
curbură a Carpaţilor trăiau valahi ortodocşi care primeau sfintele taine de la nişte 
„pseudo-episcopi" care ţin de ritul grecilor, nesocotind pe episcopul catolic al cumanilor. 
Această scrisoare este foarte preţioasă pentru noi căci dovedeşte existenţa unei ierarhii 
bisericeşti la românii din părţile de Sud şi Est ale Carpaţilor unde se întindea episcopia 
Cumanilor. 

La aceste ştiri se adaugă o seamă de descoperiri arheologice care constituie o dovadă 
în plus asupra existenţei unei numeroase populaţii creştine în aceste teritorii. 
Concluzii 

Deşi puţine la număr izvoarele istorice arată că în secolele XI-XIII în teritoriile 
româneşti extracarpatice a existat o organizare bisericească ortodoxă în frunte cu unii ierarhi 
români care au izbutit să-şi menţină păstoriţii în credinţa ortodoxă. Au existat însă ierarhi 
ortodocşi români si la Sud de Dunăre. 

începuturile Mitropoliei Moldovei 

Am văzut că întemeierea Ţării Româneşti, a fost posibilă datorită reunirii diferitelor 
formaţiuni politice sub un singur conducător, (voievodul de la Câmpu-Lung). în schimb 
întemeierea Moldovei s-a datorat unei „descălecări" prin luarea în stăpânire a teritorului 
românesc de la Răsărit de Carpaţi de către un conducător venit de peste munţi. Desigur că în 
ţara care s-a numit mai târziu Moldova au existat cnezate şi voievodate, asemănătoare celor 
din Ţara Românească, fără să ştim numărul lor. Ele au ajuns pentru un timp sub stăpânirea 
romanilor, iar în 1241 sub stăpânirea tătarilor. Spre a le pune capăt regii Ungariei au întreprins 
mai multe expediţii împotriva lor în 1343 fiind alungaţi de Ludovic cel Mare. Spre a putea 
apăra Transilvania de năvălirile lor, Ludovic cel Mare a luat sub suveranitatea sa ţinuturile 
dintre Şiret şi Carpaţi încredinţând cârmuirea lui Dragoş, voievod român din Maramureş. 
Acestea s-au petrecut în 1352 sau 1353. După o domnie de 2 ani, Dragoş moare, luând locul 
fiul său Sas care a domnit 4 ani. 

A 

întemeierea Moldovei. Primii domnitori 

In 1359 a urmat la tron fiul lui Sas pe nume Bale, dar în acelaşi an a avut loc şi venirea 
lui Bogdan din Maramureş adevăratul „descălecător" al Moldovei care i-a creat prin luptă 
independenţa faţă de regatul Ungar. Acesta este întâlnit în mai multe acte, ale cancelariei 
maghiare ca voievod de Maramureş şi ca infidel regelui Ungariei şi nemărturisitor al 
catolicismului. Voievodul s-a opus dorinţei lui Ludovic al Ungariei de a părăsi credinţa 
ortodoxă şi de a îmbrăţişa pe cea catolică. Pentru aceasta el a trecut împreună cu familia şi 
apropiaţii săi în Moldova în 1359 silind pe fii lui Sas să părăsească ţara, aşezându-se el domn, 
fiind primit şi de căpeteniile populaţiei locale. Apoi Bogdan a izbutit să-şi întindă hotarele 
spre Răsărit întemeind astfel Statul Moldovean Independent. I-a urmat în scaun fiul său Laţcu 
(1365-1375), care a întins hotarele spre Nord aşezând scaunul domnesc la Şiret. Sub urmaşul 
lui Laţcu, Petru Muşat (1375-1391), hotarele ţării s-au lungit mereu şi a stabilit scaunul 
domnesc la Suceava ridicând aici Biserica numită Mirăuţi. 

Primele încercări de organizare bisericească 

In cursul domniei lui Petru Muşat s-au făcut primele încercări de organizare a bisericii 
din ţara sa. Până atunci Biserica Moldoveana depindea de Mitropolia Ortodoxă a Haliciului 
din Polonia. Petru Muşat a rugat pe mitropolitul Haliciului să-i sfinţească doi episcopi: pe 
Iosif rudă cu el şi pe Meletie. Tot el a mijlocit apoi la Patriarhia din Constantinopol ca să fie 
recunoscuţi aceşti doi vlădici moldoveni, probabil Meletie ca episcop, iar Iosif ca Mitropolit 
al Moldovei cu scaunul la Suceava. El a făcut această cerere Patriarhiei, socotind că în acest 
fel s-ar recunoaşte independenţa statului său şi totodată s-ar înlătura orice pretenţie de 
suzeranitate din partea statului feudal al Poloniei. Insă, domnul moldovean s-a lovit de 
împotrivirea Patriarhului ecumenic Antonie, care vroia să trimită în Moldova un arhiereu grec 
cum făcuse şi în alte ţări: Rusia, Ţara Românească. In acest scop în 1390-1391 la sfârşitul 
domniei lui Petru şi începutul domniei fratelui său Roman (1391-1394), Patriarhul şi-a trimis 
în Moldova un delegat Teodosie, ca să cerceteze dar misiunea lui nu a avut succes şi a trebuit 
să se întoarcă la Constantinopol. Patriarhul a socotit, apoi că dacă îşi va impune voinţa printr- 
un act de autoritate numind ca mitropolit al Moldovei pe un grec Eremia, fără să întrebe pe 
domn sau boieri, pentru care a fost alungat. Atunci mitropolitul a aruncat anatema întregii ţări, 
afurisind pe domn, pe toţi boierii, episcopii, etc. în 1393. Conflictul cu patriarhia a continuat 
şi sub al treilea muşatin Ştefan Muşat (1394-1399), deşi s-au făcut încercări şi de-o parte şi de 
alta de împăcare şi ridicare a anatemei (vara lui 1395). In septembrie 1395 se face o nouă 
încercare de stingere a neînţelegerii, de data aceasta venită chiar din partea patriarhului, dar 
fără rezultate prea îmbucurătoare, deşi între timp sinodul patriarhal a ridicat anatema aruncată 
asupra clerului şi credincioşilor. 

Recunoaşterea Mitropoliei Moldovei 

Stingerea deplină a neînţelegerilor au urmat abia peste câţiva ani când în locul 
Patriarhului Antonie a fost ales Matei, iar în locul lui Ştefan Muşat pe tronul ţării a urcat 
evlaviosul domn Alexandru cel Bun (1400-1432). Situaţia nu mai putea să dureze căci nici 
moldovenii nu erau liniştiţi ştiindu-se sub anatemă, dar nici patriarhia nu mai putea îngădui 
această situaţie care putea folosi propagandei romano-catolice. Aşa se explică de ce solia 
trimisă de Alexandru cel Bun la Patriarhul Antonie cu rugămintea de a ridica anatema şi de a 
recunoaşte pe mitropolitul Iosif a primit toată înţelegerea. Astfel printr-o gramată patriarhală 
şi o scrisoare către Alexandru cel Bun amândouă cu data de 26 iulie 1401, patriarhul 
recunoştea pe mitropolitul Iosif al Moldovei. Apoi a hotărât împreună cu sinodul său, să 
trimită în Moldova pe ieromonahul Grigorie Ţamblac şi pe dascălul Manuil Harton, spre a 
face o cercetare în legătură cu validitatea hirotoniei lui Iosif Şi într-adevăr Iosif a fost 
recunoscut ca mitropolit şi astfel a luat sfârşit dureroasa neînţelegere care dăinuia de atâţia 
ani. Faptul că în ultimele scrisori patriarhale numele episcopului Meletie nu mai era amintit ne 
face să înţelegem că între timp murise. Se crede că mitropolitul Iosif a păstorit până prin anii 
1415-1416 şi a avut reşedinţa la Suceava. 

Aducerea moaştelor Sfântului Ioan cel Nou la Suceava 

Spre a consfinţi şi mai mult caracterul de scaun mitropolitan la oraşul Suceava la 
îndemnul mitropolitului Iosif s-a adus aici de la Cetatea Albă moaştele Sfântului Ioan cel Nou 
în 1415. Acesta fusese negustor grec din Trebizonda (Asia Mică) şi suferise moarte de martir 
în Cetatea Albă în jurul anului 1330 pentru că nu voise să părăsească credinţa creştină. 
Moaştele au fost aşezate în Biserica Mirăuţilor şi Sfântul Ioan cel Nou este pomenit pe 2 
iunie, iar aducerea moaştelor pe 24 iunie. Viaţa Sfântului Ioan cel Nou, pătimirea şi aducerea 
moaştelor au fost descrise de Grigorie Ţamblac. 

Biserica ortodoxă din Transilvania în 
secolele XIV-XV 

începând cu secolul XIV avem numeroase mărturii asupra organizării bisericeşti a 
românilor, o dovadă evidentă asupra continuităţii poporului român pe pământul Transilvaniei 
sunt şi numeroasele biserici de piatră româneşti care au dăinuit până astăzi, unele din secolul 
XIII, altele din secolul XIV. Intre acestea amintim o serie de biserici din judeţul Hunedoara: 
Densus (sec. X), Strei (sec. XIII), Strei Sângiorgiu (sec. XII), Sântămăria Orlea (sec. XIII), 
Ostrovu Mare, Peşteanca, Nucşoara, Hunedoara, Bârsău, Gurasada (sec. XIII), Crisciov, 
Ribiţa (sec. XIV-XV). O biserică ortodoxă cu un rol însemnat în viaţa credincioşilor a fost 
biserica Sfântul Nicolae din Scheii Braşovului din lemn sec. XIII, iar în 1495 din piatră. Cele 
mai vechi mănăstiri româneşti din Transilvania: Sfântul Mihai din Peri (Maramureş mijlocul 
sec. XIV), mănăstirea Prislop (lângă Haţeg, sec. XIV), mănăstirea Râmeţ şi Geoagiu (judeţul 
Alba sec. XV). Abia către sfârşitul sec. XV, întâlnim o episcopie românească în satul Feleac 
lângă Cluj, păstorită de mai mulţi vlădici cunoscuţi cu numele: Daniil, Marcu, Petru. Cu Petru 
s-a încheiat şirul arhiereilor care si-au avut reşedinţa la Feleac. 

începuturile Mitropoliei Ţării Româneşti 

Din paginile anterioare am aflat de existenţa unor formaţiuni politice la Sud de 
Carpaţi, dar şi de existenţa unor organizări bisericeşti în aceste teritorii. In sec. XIV s-a ajuns 
la o organizare politică şi bisericească centralizată, unitară, cu un singur domn şi un singur 
mitropolit. 

întemeierea Tării Româneşti. Primii domnitori 

Un document din 1324, consemna pe voievodul Basarab (Negru- Vodă) întemeietorul 
Ţării Româneşti, deci locul micilor formaţiuni politice anterioare era luat acum de un singur 
stat, iar în locul cnezilor şi voievozilor de odinioară, apare un singur stăpânitor, nu se ştie cum 
a avut loc acest proces de unificare: pe cale paşnică, s-au prin forţă, sigur este că s-a făcut de 
voievozii de la Argeş. După o îndelungată şi strălucită domnie, Basarab a închis ochii în 1352, 
îngropat în biserica zisă „a lui Negru- Vodă" ctitoria sa. Tot el este şi ctitorul bisericii 
domneşti de la Curtea de Argeş, terminată de urmaşii săi. Fiul său Nicolae Alexandru 
(1352-1364), a cârmuit cu pricepere ţara, desăvârşindu-i organizarea, iar pe plan bisericesc de 
numele său se leagă recunoaşterea Mitropoliei Ţării Româneşti în 1359. 
Recunoaşterea Mitropoliei Ungro-Vlahiei 

Este cunoscută hotărârea sinodului Patriarhiei din Constantinopol din mai 1359, 
privitoare la recunoaşterea Mitropoliei Ţării Româneşti. In ea se arată că domnitorul Nicolae 
Alexandru a cerut nu numai o dată, ci de mai multe ori, prin scrisorile sale, ca biserica din 
Ţara Românească să fie luată sub oblăduirea canonică a scaunului patriarhal din 
Constantinopol de unde să i să trimită un mitropolit, care să facă parte din Sinodul Patriarhal. 
In acest scop domnul muntean a chemat de mai înainte la curtea sa pe mitropolitul Iachint de 
Vicina, cerând recunoaşterea acestei strămutări în scaunul mitropolitan al Ungro-Vlahiei. 
Deci este vorba de recunoaşterea unei stări de lucruri existente şi nu crearea unei noi instituţii. 
Reşedinţa mitropolitană nu putea să fie, decât acolo unde era şi scaunul domnesc, la Argeş. 
Oblăduirea duhovnicească a mitropolitului Iachint se întindea asupra Ţării Româneşti. 
Nicolae Alexandru a murit în 1364, fiind îngropat alături de tatăl său. I-a urmat la domnie fiul 
său Vlaicu Vodă (1364-1377). 

Mitropolia Severinului 

In anul 1370 trimisul lui Vlaicu Vodă şi al boierilor munteni Daniil Critopol, a fost 
ales de sinodul Patriarhal din Constantinopol, mitropolit al unei părţi din Mitropolia Ungro- 
Vlahiei şi hirotonit sub numele de Antim. Actul sinodal din octombrie 1370 pentru numirea 
mitropolitului Antim arată că fusese hirotonit pe seama unei jumătăţi din Ungro-Vlahia, la 
cererea domnului, a boierilor şi a mitropolitului Iachint întrucât se înmulţise numărul 
locuitorilor ţării. Se ştie că încă din primii ani de domnie Vlaicu Vodă stăpânea Amlaşul în 
jurul Sibiului, Ţara Făgăraşului şi Banatul Severinului. Aceste „feude" transilvănene le-au 
stăpânit şi unii din urmaşii lui. Reiese de aici că în 1370 se înfiinţase a doua Mitropolie în 
Ţara Românească sub numele de „a Severinului" sau „dinspre Severin" cuprinzând ţinuturile 
din dreapta Oltului. 

Urmaşii lui Iachint 

Bătrânul mitropolit Iachint a murit înainte de luna august 1372, fiind îngropat în 
biserica mitropoliei din Argeş. Ar fi fost de aşteptat ca scaunul lui să fie ocupat de 
mitropolitul Antim. Nu se ştie din ce motive în august 1372 în locul lui Iachint a fost ales şi 
hirotonit ieromonahul Hariton egumenul mănăstirii Cutlumuş; este amintit în mai multe acte 
până în 1380. Din acest an în scaunul Ungro-Vlahiei păstorea „smeritul mitropolitul Antim" 
fostul mitropolit al Severinului. El a păstorit până în jurul anului 1401 în timpul domniei lui 
Mircea cel Bătrân. 

Sfârşitul Mitropoliei Severinului 

In câteva acte apare alături de Antim un al doilea mitropolit care semna ca „celălalt al 
Ungro-Vlahiei Atanasie" adică al Severinului care şi-a început păstoria prin 1389 şi a păstorit 
până prin 1403. Acesta a fost ultimul mitropolit de Severin despre care avem ştiri. In 1419 
după moartea lui Mircea cel Bătrân (1418) ţinutul Severinului a fost luat în stăpânire de regii 
maghiari, iar la începutul secolului XVI a fost cucerit de turci. Deci, ajungând în stăpânire 
străină fără îndoială că a încetat şi existenţa mitropoliei de aici. 

Alte ştiri despre Mitropolitul Iachint 

Mult timp nu mai avem ştiri despre el, dar în 1370 cineva îl reclamase la Patriarhia din 
Constantinopol, pentru unele fapte care s-au dovedit neadevărate. Patriarhul ecumenic Filotei 
a trimis în Ţara Românească un slujitor al Patriarhiei Daniil Critopol ca să facă cercetare. Cu 
acest prilej mitropolitul Iachint a trimis patriarhiei o scrisoare prin care-i relata că era bolnav 
şi că învinuirile aduse de duşmanii săi, i-au pricinuit multă amărăciune. Mai arăta că n-a putut 
veni la Constantinopol, fiindcă 1-a oprit voievodul ţării, dată fiind lungimea drumului, boala 
sa şi teama de a nu fi ucis de tâlhari. Totodată înştiinţa pe patriarh că domnul ţării şi boierii săi 
au hotărât să trimită la patriarhie pe acel Daniil Critopol spre a fi „sfinţit, dăruit şi 
binecuvântat ca arhiereu a toată Ungro-Vlahia cu voia, îngăduinţa şi iertarea sa". 

Mănăstirile ortodoxe din Tara Românească si Moldova în 

sec. al XlV-lea 

începuturile monarhismului la noi. Primele ştiri despre o viaţă 
mănăstirească ortodoxă în Ţara Românească 

Fără îndoială că pe teritoriul patriei noastre au existat din timpuri îndepărtate diferiţi 
„pustnici" sau „sihastri" care trăiau în locuri retrase ţinând pravila vieţii călugăreşti. Viaţa 
mănăstirească de la noi a fost influenţată şi de monarhismul din celelalte ţări ortodoxe 
îndeosebi de Muntele Athos. Sfântul Nicodim în a doua jumătate a sec. XIV avenit în Ţara 
Românească. Era un călugăr învăţat originar din Serbia, Nicodim, tatăl său fiind grec. Simţind 
de tânăr înclinări spre viaţa monahală s-a dus la Muntele Athos unde s-a călugărit după care a 
venit în Ţara Românească în timpul lui Vlaicu. Cu cheltuiala lui Vlaicu Vodă a ridicat în 
părţile Severinului mănăstirea Vodiţa care a fost gata de sfinţire în 1369, dar n-a avut parte de 
viaţă îndelungată aici, căci către sfârşitul domniei lui Vlaicu Vodă, Banatul de Severin în care 
se afla şi Vodiţa a ajuns sub stăpânirea Ungariei catolice. Ajungând din nou în stăpânirea 
Tării Româneşti sub Mircea cel Bătrân, Nicodim a ridicat o nouă mănăstire în părţile 
Gorjului, Tismana. Nicodim a fost un iscusit organizator al vieţii mănăstireşti dar şi un bun 
gospodar al averii celor două mănăstiri dar nu înseamnă că el a fost întemeietorul 
monarhismului la noi, ci doar un priceput reorganizator al monarhismului. A murit la Tismana 
la 26 decembrie 1406 prăznuit în fiecare an în ziua morţii. 

Abia din a doua jumătate a sec. XlV-lea există ştiri documentare despre mănăstirile 
moldovene. Cea mai veche mănăstire din Moldova este Neamţul care a fost întemeiată de trei 
pustnici, Sofronie, Pimen şi Silvan, în timpul domniei lui Petru Muşat (1375-1391). Acesta 
este adevăratul ctitor al mănăstirii Neamţ, căci el a ridicat o biserică nouă pe care a înzestrat-o 
cu sate, mori şi vii fiind îngropat aici. Biserica lui Petru Muşat a fost apoi înlocuită cu una de 
zid de către Alexandru cel Bun, care i-a făcut numeroase danii. Mănăstirea Moldoviţa este 
atestată documentar în 1402. Existenţa ei este dovedită de un document din acel an, prin care 
Alexandru cel Bun îi dăruia mori în târgul Baia şi alte venituri. El a înălţat aici, încă din 
primii ani de domnie, un nou locaş de închinare, din piatră, ale cărui urme se mai văd şi azi. 

Biserica din Tara Românească în secolul XV 

9 

Mitropoliţii Ungro-Vlahiei 

Nu cunoaştem nici o figură mai deseamă între vlădicii ţării. Documentele amintesc pe 
primul ierarh care apare cu numirea de „arhiepiscop" Iosif 1464, apoi mitropolitul Macarie 
1480 şi Ilarion 1493 probabil foşti egumeni la Cozia. Faptul că avem puţine ştiri despre 
mitropoliţii Ungro-Vlahiei se explică că ei au început să facă parte din divanul domnesc abia 
către sfârşitul secolului XV. Apoi reşedinţa lor era la Argeş, pe când a domnitorilor s-a mutat 
la Târgovişte, iar mai târziu la Bucureşti. 

Biserica Ortodoxă din Moldova în sec. XV 
Urmaşul mitropolitului Iosif 

Arhipăstoria lui s-a încheiat în timpul domniei lui Alexandru cel Bun prin 1415 şi nu 
se ştie cine i-a urmat. Abia către sfârşitul anului 1416 apare mitropolitul Macarie cunoscut 
după o inscripţie grecească de pe un epitaf din 1428. Urmează mitropolitul Damian - a fost 
urmaşul lui Macarie de neam grec şi este amintit ca participant la Sinodul de la Ferara- 
Florenţa (1438-1439). Mitropolitul Teoctist I apare în jurul anului 1453 de neam român chiar 
membru al familiei domnitoare pentru că a fost îngropat în pridvorul Mănăstirii Putna. Din 
îndemnul său Ştefan Vodă a început zidirea mănăstirii Putna pe care a sfinţit-o la 3 
septembrie. Mitropolitul Teoctist I moare la 18 noiembrie 1478. I-a urmat mitropolitul 
Gheorghe care a întemeiat o şcoală de slavonie şi a păstorit mai bine de 30 de ani şi a murit la 
1 aprilie 1508. 

Mănăstirile din Ţara Românească şi Moldova în sec. XV 

Mănăstirile Cozia, Cotmeana, Bolintin, Vişina în Gorj, Nucet în Dâmboviţa, Snagov şi 
altele. O mănăstire ca a avut un rol însemnat în viaţa culturală a fost Mănăstirea Dealu atestată 
documentar în 1431 şi refăcută în forma actuală de Radu cel Mare (1495-1508). Mănăstirile 
Glavacioc şi Govora sfârşitul sec. XIV începutul sec XV refăcute de Vlad călugărul şi Radu 
cel Mare. In ultimul deceniu al sec. XV boierii craioveşti au ctitorit mănăstirea Bistriţa de 
Vâlcea în care au adus din Serbia moaştele Sfântului Grigorie Decapolitul. Alexandru cel Bun 
a ridicat mănăstirea Bistriţa, apoi a ridicat mănăstirea Moldoviţa. Un vornic al său a ridicat 
mănăstirea Humor. 



22 



Arta şi cultura bisericească din Moldova în timpul lui 

Ştefan cel Mare 

In cursul glorioasei domnii de 47 de ani a lui Ştefan cel Mare (1457-1504) viaţa 
bisericească a luat un avânt deosebit aşa cum nu cunoscuse până la el. In cursul domniei sale a 
luat o dezvoltare deosebită arta şi cultura bisericească. Este bine cunoscut că puţini dintre 
domnii Ţării Româneşti a ridicat atâtea lăcaşuri de închinare ca Ştefan cel Mare. Tradiţia 
spune că după fiecare luptă el înălţa în amintire şi mulţumită biruinţelor sale o biserică sau o 
mănăstire unele zidite din temelie, altele numai refăcute sau adăugiri la construcţii. In aceste 
lăcaşuri sfinte s-au scris apoi cărţi de slujbă, s-au zugrăvit icoane şi s-au lucrat diferite 
podoabe bisericeşti. 

Mănăstirea Putna 

Prima mănăstirea ridicată de Ştefan cel Mare a fost Putna căreia i-a arătat apoi o grijă 
deosebită. Construcţia a început la 10 iulie 1466, iar sfinţirea s-a făcut la 3 septembrie 1470. 
Slujba fiind săvârşită în prezenţa domnitorului şi a sfetnicilor lui de către mitropolitul Teoctist 
I, episcopul Tarasie al Romanului şi un sobor de preoţi, episcopi şi diaconi. Mănăstirea a 
devenit gropniţă domnească, aici fiind înmormântaţi domnitorul ctitor, soţiile sale Măria de 
Manguc şi Măria Voichiţa, fîi săi Bogdan, Ştefan, Bogdan cel Orb, Măria, nepotul Ştefăniţă 
Vodă şi prima soţie a lui Petru Rareş, Măria. Toate mormintele au pietre funerare frumos 
sculptate şi împodobite. In pridvor a fost înmormântat mitropolitul Teoctist I. Ştefan a făcut 
mănăstirii Putna numeroase danii care au fost apoi întărite printr-un hrisov dat la 2 februarie 
1503. 

Mănăstirea Voroneţ 

Este a doua ctitorie a lui Ştefan cel Mare şi după pisanie mănăstirea a fost ridicată în 
câteva luni de la 26 mai-14 septembrie 1488. Pe locul acesteia mai înainte a fost o mănăstire 
de lemn şi tradiţia spune că aici şi-ar fi avut chilia Daniil Sihastru care 1-a îmbărbătat pe 
domnitor. Această mănăstire impresionează până azi şi este de o valoare artistică remarcabilă 
prin picturile sale exterioare lucrate din 1547 din iniţiativa mitropolitului Grigorie Roşea şi 
acestei mănăstiri domnitorul i-a făcut numeroase danii. 
Alte ctitorii 

Mănăstirea Sfântul Ilie de lângă Suceava 1488, Schitul Pătrăuţi 1487, a ridicat o 
biserică nouă la Tazlău 1496-1497, o biserică la mănăstirea Neamţ, o clopotniţă cu paraclis la 
mănăstirea Bistriţa 1498, o nouă biserică la mănăstirea Dobrovăţ 1503-1504. 
Biserici de mir 

Sfântul Ioan din Vaslui 1490, Sfântul Nicolae din Iaşi 1491-1492, Sfântul Gheorghe 
din Hârlău 1492, Borzeşti 1493-1494, Sfinţii Apostoli Petru şi Pavel din Huşi 1494, Sfântul 
Nicolae din Dorohoi 1495, Popăuţi din Botoşani 1496, Războieni 1496, Sfântul Ioan din 
Piatra-Neamţ 1497, Reuseni 1503-1504. Ştefan a făcut însemnate danii unor mănăstiri mai 
vechi precum şi unor mănăstiri de la Athos în special mănăstirilor Zografu şi Sfântul Pavel. 
Stilul moldovenesc 

Primele biserici ale lui Ştefan cel Mare sunt mai scunde şi mai reduse ca lungime, iar 
cele ridicate spre sfârşitul vieţii sunt mai înalte şi mai lungi datorită adăugirii între naos şi 
pronaos a unei gropniţe. Prin bisericile construite în timpul lui Ştefan cel Mare s-a realizat un 
stil propriu cunoscut sub numele de stilul moldovenesc. Acesta a rezultat din îmbinarea pe 
fondul arhitectonic local a două influenţe cea bizantină (Constantinopol) şi cea gotică 
(Transilvania). Arta bizantină a dat planul triconic realizat prin absida altarului şi cele două 
abside laterale. A mai dat cele trei încăperi cerute de cultul ortodox altarul, naos şi pronaos la 
care s-a adăugat gropniţă. Arta gotică a dat înălţimea mai mare a bisericilor contraforţii, 

ogivele de la uşi şi ferestre. Bisericile lui Ştefan cel Mare au şi valoroase picturi interioare dar 
pictura ajunge la apogeu în timpul lui Petru Rareş 1547 când se realizează minunatele picturi 
exterioare. 

Biserica Ortodoxă Română din Ţara Românească 

sec. XVI 

Patriarhul Nifon 

A fost înlăturat de sultan din scaun în 1503 şi Radu cel Mare 1-a adus în Ţara 
Românească. Nifon a reorganizat biserica din Ţara Românească înfiinţând două eparhii noi 
Râmnic şi Buzău 1503. Neamintindu-se nimic de alt mitropolit înseamnă că el ţinea locul de 
mitropolit. La scurt timp a ajuns la neînţelegeri cu Radu cel Mare şi a părăsit ţara, murind la 
Athos la 11 august 1508. 

Mitropolitul Maxim de Neamţ 

A venit şi el la curtea lui Radu cel Mare tot în 1503 şi plecând Nifon a ajuns mitropolit 
al Ungro-Vlahiei. 

Mitropolitul Macarie 

A ajuns mitropolit în 1512-1513 originar din Muntenegru. La noi a tipărit primele cărţi 
în limba slavonă: liturghierul, octoihul, tetraevanghelul. In timpul lui s-au petrecut trei fapte 
de seamă: 

• In 1515 Neagoe Basarab a adus osemintele lui Nifon, 

• S-a ridicat mănăstirea de la Argeş 15 august 1517, 

• S-a mutat scaunul mitropolitan la Târgovişte 1517. 

Mitropolitul Eftimie I (1568-1576) şi mitropolitul Serafim (1576-1586) 
Mitropolitul Eftimie II (1594-1602) omul de încredere al lui Mihai 
Viteazul 

Biserica Ortodoxă la sfârşitul sec. XVI, începutul 

sec. XVII 

Mitropolitul Teoctist II (1508-1528) în 1500 a fost episcop al Romanului. A uns ca 
domn pe Ştefâniţă Vodă şi pe Petru Rareş. 

Mitropolitul Teofan I (1530-1546) fost episcop la Rădăuţi. El a iniţiat să fie pictat 
pronaosul bisericii Voroneţ. 

Mitropolitul Grigorie Roşea (1546-1551) sub el s-a refăcut şi zugrăvit mănăstirea 
Probota. A adăugat un pridvor la biserica mănăstirii Voroneţ şi a terminat pictura exterioară în 
1547. 

Mitropolitul Teofan II (1564-1587) a păstorit în trei rânduri. 

Mitropolitul Gheorghe Movilă (1587-1591), (1595-1605) a fost episcop la Rădăuţi, 
a făcut studiile în Polonia şi s-a călugărit la Probota. A zidit o biserică mică din piatră la 
Suceviţa, apoi Mănăstirea Suceviţa. In 1598 a înfiinţat o mănăstire nouă la Huşi care este 
episcopie. 

Mitropolitul Atanasie Crimca (1608-1617), (1619-1629) a fost cel mai deseamă 
mitropolit al Moldovei în primele trei decenii ale sec. XVII. In tinereţe a fost ostaş şi pentru 
vitejia sa cu cazacii domnitorul Petru Şchiopu i-a dăruit satul Dragomireşti, lângă Suceava. 
Probabil s-a călugărit la Putna. In timpul lui Mihai Viteazul a fost episcop la Rădăuţi. In 1602 
a ridicat la moşia sa de la Dragomireşti cu ajutorul a doi boieri o biserică mică în locul uneia 
de lemn care va fi cunoscută sub numele de Dragomirna devenită apoi bolniţă. In 1606 a fost 
episcop la Roman unde a păstorit doi ani când a fost ales mitropolit la Moldova. A început 
zidirea bisericii mari a mănăstirii Dragomirna. 

Activitatea 

1. întemeietor de bolniţe şi spitale. Cu gândul la alinarea suferinţelor celor mulţi şi 
săraci prima sa ctitorie de la Dragomirna a fost prefăcută în bolniţă. Ca mitropolit a 
înfiinţat în 1619 pentru prima dată în ţara noastră un spital într-un oraş la Suceava. 

2. Miniaturist. Mitropolitul ocupă un loc deosebit şi în istoria culturii şi a artei 
româneşti. A fost unul din cei mai însemnaţi miniaturişti formând la Dragomirna un 
centru artistic de acest gen o „şcoală" cu renume. Au rămas de la el peste 25 de 
manuscrise majoritatea împodobite cu miniaturi. Cele studiate până acum cuprind 
aproximativ 250 de miniaturi plus frontispicii şi iniţiale înflorate. Intre acestea un 
tetraevanghel aflat la muzeul Dragomirna cu aproximativ 40 de miniaturi. Este primul 
autoportretist din pictura românească. Chipul său apare de 15 ori în 8 din manuscrisele 
sale. 

3. Ctitor al Dragomirnei. Calităţile sale de artist se observă şi în construcţia mănăstirii 
Dragomirna zidită după indicaţiile sale. Impresionează prin înălţimea neobişnuită 32 
metri, cât şi prin împodobirea turlei cu ornamente zidite în piatră făcând una din cele 
mai însemnate opere. 

Biserica Ortodoxă din Transilvania în sec. XVI 

Mitropolia Transilvaniei 

Pe la mijlocul secolului XVI sediul mitropoliei Transilvaniei s-a mutat de la Feleac în 
mai multe locuri. Primul mitropolit cunoscut în a doua jumătate a secolului XVI este Ioan 
care şi-a stabilit reşedinţa la Prislop. Urmaşul său a fost Hristofor în 1557 cu reşedinţa la 
mănăstirea Geoagiu. In 1559 i-a urmat mitropolitul Sava care s-a retras din scaun în 1570 şi 
s-a în satul Lancrăm. In ultimele trei decenii ale secolului XVI mitropolia ortodoxă română a 
Transilvaniei şi-a stabilit sediul la Alba Iulia (Bălgrad) care era şi capitula principatul. In 1572 
a fost Eftimie fiind primul mitropolit cu reşedinţa la Alba Iulia. Au urmat mitropoliţii 
Hristofor II, Ghenadie şi Ioan de la Prislop. 

Mihai Viteazul si Biserica Ortodoxă Română din Transilvania 

Marele voievod s-a interesat de soarta bisericii ortodoxe din Transilvania luând măsuri 
pentru o mai bună organizare şi lucrare a ei. In 1597 Mihai Viteazul a ctitorit la Alba Iulia o 
nouă catedrală mitropolitană şi o reşedinţă pentru mitropolitul Ioan. A mai ctitorit biserici la 
Făgăraş şi Lujerdiu de Cluj, iar un sfetnic al său a ridicat o biserică de lemn la Ocna Sibiului. 
Episcopia Vadului 

In 1489 Ştefan cel Mare domnul Moldovei a primit de la regele Ungariei două cetăţi 
Ciceu şi Cetatea de Baltă. Aici Ştefan cel Mare a înfiinţat o episcopie ortodoxă în satul Vad 
aparţinător Cetăţii Ciceu. Primul episcop a fost Atanasie originar din Moldova. Se întâlnesc 
episcopi la Vad până la mijlocul sec. XVII. 

Calvinismul în Transilvania 

Pentru că principele Transilvaniei şi marea nobilime trecuse la calvinism, aceştia au 
întărit propaganda calvină care avea ca scop înstrăinarea românilor de credinţa şi de neamul 
lor. Pentru aceasta au folosit mai multe mijloace: 

• Numirea unor episcopi calvini dintre români. Ex: Gheorghe din Sângeorzul Trascăului 
1566, Pavel din Turdaş 1569 şi Mihail din Turdaş 1577; 

• Sinoadele calvine care luau diferite măsuri pentru calvinizarea bisericii ortodoxe; 

• Tipărirea de cărţi calvine pentru români. 

Dar toate aceste încercări prozelitiste au rămas fără urmări căci puţini români au 
îmbrăţişat calvinismul ca să-şi păstreze proprietăţile şi titlurile nobiliare, iar marea masă a 
credincioşilor români au rămas şi pe mai departe în sânul Bisericii Ortodoxe Româneşti. 
Mănăstiri din Ţara Românească 

Radu cel Mare a ctitorit mănăstirile Glavacioc, Govora şi Dealu. 

Neagoe Basarab a ctitorit mănăstirile Curtea de Argeş, biserica mitropolitană din 
Târgovişte terminată de Radu Paisie şi o nouă biserică la Snagov. 
Mănăstiri în Moldova 

Bogdan cel Orb a ctitorit biserica Sfântul Gheorghe din Suceava terminată de fiul său 
Ştefâniţă. 

Petru Rareş a ctitorit mănăstirea Probota, Catedrala episcopală din Roman, mănăstirea 
Moldoviţa, biserica Sfântul Dumitru din Suceava. 

Soţia, lui Petru Rareş, Elena a ridicat două biserici în Botoşani şi în Suceava. Un 
sfetnic de-al lui Rareş a ctitorit mănăstirea Humor. 

Alexandru Lăpuşneanu a ctitorit mănăstirile Slatina, Bistriţa, Pângăraţi. 

Petru Şchiopu a ctitorit mănăstirea Galata din Iaşi. 

Familia Movileştilor a ctitorit mănăstirea Suceviţa. 

Marele vornic Nestor Ureche a ctitorit mănăstirea Secu. 

Atanasie Crimca a ctitorit mănăstirea Dragomirna. 

Tiparul în Ţara Românească în secolul al XVI-lea 

Un moment deosebit de important în viaţa bisericească a Ţării Româneşti în sec. XVI 
este introducerea tiparului. Cei care au pus bazele activităţii tipografice au fost preotul 
Macarie, Dimitrie Liubavici şi Filip Moldoveanul. Primele cărţi în limba română au fost 
tipărite la Cracovia 1491-1492. 

Călugărul tipograf Macarie 

A doua tipografie slavă a fost întemeiată în oraşul Cetinie din Muntenegru unde 
principele Gheorghe Cernoevici a adus o tipografie din Veneţia 1493 care a lucrat sub 
conducerea călugărului Macarie, tipărind cărţi în limba slavonă. Din pricina dominaţiei 
otomane activitatea tipografică a încetat în 1496. După o pribegie prin Veneţia ieromonahul 
Macarie a venit în Ţara Românească unde domnea Radu cel Mare care era un bun organizator 
al treburilor bisericeşti şi care a deschis o tipografie la Târgovişte sau la Mănăstirea Dealu. 
Tipografia era nouă cumpărată de Radu cel Mare poate chiar de la Veneţia, iar textul care a 
stat la baza tiparului este a unor manuscrise aflate în mănăstirile din Ţara Românească. 
Tipăriturile lui Macarie 

Ieromonahul Macarie a tipărit în Ţara Românească trei cărţi de slujbă bisericească în 
limba slavonă între anii 1508-1512. 

1. Liturghierul (1508) care cuprindea cele trei liturghii (vecernia şi câteva rugăciuni), 
însemnătatea lui constă în faptul că reprezintă începutul tiparului în Ţările Româneşti 
şi pentru că este prima ediţie a acestei cărţi în limba slavonă. 

2. Octoihul (1510) este un tipar interesant şi rar al acestei cărţi, căci nu este nici un 
Octoih Mare (care cuprinde cântările Utreniei şi Vecerniei pentru toate zilele 
săptămânii pe toate cele 8 glasuri) şi nu este nici Octoih Mic (care cuprinde aceleaşi 
cântări pe cele 8 glasuri dar numai pentru sâmbătă şi duminică), ci este un tipar mixt, 
cuprinzând glasul I pentru toate zilele săptămânii, iar glasul II până la 8 numai pentru 
sâmbătă şi Duminică. 

3. Tetraevangheliarul (1512) cuprinde cele patru Evanghelii aşezate în ordinea lor din 
Noul Testament, dar cu indicarea pe margine a pericopelor, ca preotul să ştie în 
duminici şi sărbători să citească. Abia din 1682 s-a început tipărirea pericopelor 
Evanghelice în felul cunoscut astăzi. însemnătatea acestei tipărituri constă în faptul că 
e primul tetraevangheliar pentru toţi ortodoxii care foloseau limba slavă în cult, apoi 
activitatea tipografică din Ţara Românească a încetat. 

Dimitrie Liubavici 
Activitatea tipografică s-a reluat în Ţara Românească abia peste 33 de ani în timpul 
domniei lui Radu Paisie. Iniţiatorul noii tipografii a fost tot un sârb, Dimitrie Liubavici. 
Acesta a învăţat meşteşugul tipografic la Veneţia, apoi a înfiinţat o nouă tipografie în Serbia, 
dar din cauza turcilor a venit la noi cu tipografia sa în timpul lui Radu Paisie. 
Tipăriturile sale 

1. Un moliftelnic slavon terminat la 10 ianuarie 1545, ceea ce înseamnă că a fost 
început în 1544. Tipărirea s-a făcut în cetatea de scaun, Târgovişte. Ca o anexă 
la moliftelnic a apărut şi o pravilă a Sfinţilor Apostoli şi Sfinţilor Părinţi, prima 
carte de legi tipărită în Ţara Noastră. 

2. Praxiul (Apostol) în limba slavonă cu ajutorul a doi ucenici, Oprea şi Petru, 
tipărit în 1546-1547. 

Tiparul în Transilvania în secolul XVI-lea 

Filip Moldoveanul 

O altă tipografie a cea de la Sibiu cu litere cirilice încă în prima jumătate a sec. XVI 
condusă de Filip Moldoveanul, originar din Moldova, care era scrib al magistratului din Sibiu. 
Din tipografia sibiană au ieşit mai multe tipărituri cu litere cirilice, printre care primele texte 
imprimate în limba română. Dintre cărţile tipărite cunoaştem trei: 

1 . Un catehism în româneşte - 1544; 

2. Un tetraevanghel în slavoneşte - 1546; 

3. Un tetraevanghel slavo-român - 1551-1553 fiind prima carte bilingvă apărută la noi şi 
prima carte în limba română păstrată. 

S-ar putea ca traducătorul să fie chiar Filip Moldoveanul. Cu Filip Moldoveanul încep 
deci tipăriturile în limba română, care vor continua apoi într-un ritm tot mai susţinut în a Ii-a 
jumătate a sec. XVI. Filip Moldoveanul poate fi considerat, ca primul tipograf şi gravor de 
neam român, cunoscător al limbilor: slavonă, latină şi germană, un remarcabil reprezentant al 
vechii culturi româneşti. 

Ieromonahul Lavrentie 

In Ţara Românească apare o nouă tipografie abia peste câteva decenii, instalată în 
mănăstirea Sfântul Ioan Botezătorul (Plumbuita de Bucureşti). Matriţele şi cele necesare au 
fost lucrate de ieromonahul Lavrentie, care a tipărit un tetraevanghel în limba slavă, în două 
ediţii 1582, precum şi o psaltire tot în limba slavonă. 

Diaconul Coresi şi activitatea sa tipografică 

Originar din Târgovişte, diaconul Coresi a învăţat arta tipografică de la Dimitrie 
Liubavici. Prima carte a fost un Octoih slavon tipărit la Braşov. Coresi s-a reîntors la 
Târgovişte chemat de domn a tipărit un triod-penticostar în slavoneşte (1557-1558). După 
aceasta a venit iar la Braşov stabilindu-se definitiv aici. 
Tipărituri româneşti la Braşov 
Prima carte tipărită acum a fost „întrebare creştinească" 1559. Este prima carte în 
limba română care s-a păstrat. 

■S 1560-1561 un Tetraevangheliar; 
S 1563 un Apostol; 

■S 1567 tâlcul Evangheliei având ca anexă un Molitfelnic; 
•S 1570 o Psaltire şi un Liturghier şi o Pravilă a Sfinţilor Părinţi. 
Tipărituri în slavoneşte 
Au fost cerute de domnii şi ierarhii de peste munţi. 

> 1562 un Tetraevangheliar; 

> 1568-1569 un Minei; 

> 1574-1575 un Octoih; 

> 1577 o Psaltire şi una slavo-română; 

> 1578-1579 un Evangheliar; 

> 1580 un Tetraevangheliar slovo-român. 

Ultima carte tipărită de Coresi şi cea mai importantă a fost Evanghelia cu învăţătură 
sau Cazania Braşov 1581. Palia de la Orăştie a apărut în 1582 în româneşte. Cuprinde primele 
două cărţi ale Vechiului Testament. Tipărirea a făcut-o fiul lui Coresi Şerban la Orăştie. 
Iniţiatorul traducerii şi tipăriturii a fost episcopul Mihail Turdaş. Traducerea s-a făcut după un 
text unguresc. Cu „Palia de la Orăştie" se încheie şirul primele tipărituri româneşti în 
Transilvania, activitatea fiind preluată la Alba Iulia abia peste o jumătate de secol. 
Importanţa tipăriturilor lui Coresi 
♦♦♦ A pus în circulaţia vechi manuscrise româneşti; 
♦♦♦ A contribuit la unificarea limbii literare româneşti; 

♦♦♦ E primul cărturar care a luptat conştient pentru introducerea limbii române în biserică; 
♦♦♦ întreg Răsăritul ortodox s-a bucurat de tipăriturile lui Coresi pentru că ele au circulat 
si la ortodocşii din alte ţări. 

Biserica Ortodoxă din Ţara Românească în timpul 
domniei lui Matei Basarab 

După Mihai Viteazul au urmat mai multe domnii scurte neînsemnate până ce scaunul 
Ţării Româneşti a fost ocupat de Matei Basarab (1652-1654). In timpul său biserica a 
desfăşurat o activitate rodnică. 

Mitropolitul Luca (1602-1629) 

După mitropolitul Eftimie, scaunul mitropolitan al Ţării Româneşti a fost ocupat de 
grecul Luca din Cipru, fost episcop de Buzău şi fost om de încredere al lui Mihai Viteazul. 
Era un caligraf iscusit păstrându-se la el câteva manuscrise greceşti. In timpul său s-a întărit 
mult elementul clerical grecesc în ţară. A murit la 1629, fiind înmormântat la mănăstirea 
Izvorani din Buzău ctitoria sa. 

Mitropolitul Teofil (1636-1648) 

Omul de încredere al lui Matei Basarab, fost egumen la mănăstirea Bistriţa şi apoi 
episcop al Râmnicului. Ceea ce-1 evidenţiază, pe Teofil este activitatea sa culturală. Acum nu 
mai exista activitate tipografică în Ţara Românească de pe la mijlocul sec. XVI, ea fiind 
reluată prin strădaniile lui Matei Basarab şi de mitropolitul Teofil. Trebuia remarcat că în 
timpul lor se tipăresc primele cărţi în limba română în Muntenia. 
Tipăriturile lui Matei Basarab 

Pentru că în acel timp în scaunul mitropolitan al Kievului se află Petru Movilă, Matei 
Basarab s-a adresat acestuia cerându-i o tipografie. Mitropolitul i-a trimis o tiparniţă completă 
şi câţiva tipografi. Tipografia a fost aşezată la Câmpulung, în 1635 şi s-au tipărit trei cărţi 
slavoneşti: Molitfelnic (1635); Antologhion (1643); Psaltire (1650). S-a mai tipărit în 1642 
„învăţături peste toate zilele), în limba română. In 1637 aflăm a doua tipografie la Govora 
unde s-au tipărit mai multe cărţi. In 1640 s-a tipărit „Pravila de la Govora" sau „Pravila cea 
mică" fiind prima carte tipărită în româneşte în Muntenia, tradusă din slavoneşte. Tot în 1640 
a ieşit de sub tipar un Ceaslov, prima carte românească de cult; iar în 1642 Cazania de la 
Govora. Tipografia a fost mutată la mănăstirea Dealu şi prima carte tipărită a fost „Evanghelia 
învăţătoare" (1644). In 1647 a apărut aici „Urmarea lui Hristos" de Thomas Kimpis. Acestea 
sunt lucrările tipărite sub mitropolitul Teofil dintre care cinci erau în româneşte, pentru care 
poate fi socotit printre începătorii culturii româneşti. 

Mitropolitul Ştefan (1648-1668), dar cu o întrerupere în 1653 

până la 1655 

Originar din satul Râmeşti din Vâlcea, fost egumen la Tismana. Cât a fost îndepărtat 
din scaun a fost înlocuit cu episcopul Râmnicului, Ignatie Sârbul. Ca mitropolit a desfăşurat o 
frumoasă activitate culturală susţinând folosirea limbii române în locul celei slavone. 
Tipografia a lucrat la Târgovişte, unde a tipărit cărţi de slujbă în: slavoneşte, slavono-română 
şi româneşte, precum un triod penticostar (1649), în slavoneşte Pocribania (1650) (slujba 
înmormântării pentru preoţi şi diaconi) şi Târnosania (1652). Dar cea mai importantă lucrare 
apărută sub mitropolitul Ştefan a fost „îndreptarea legii" sau „Pravila mare" (1652 
Târgovişte). Era o nouă carte de legi cu peste 600 de pagini şi cuprindea diferite prelucrări din 
legislaţia bizantină precum şi canoanele Sfinţilor Apostoli, sinoadele ecumenice, Sfinţii 
Părinţi. A fost tradusă din greceşte de monahul Daniil Andrean ajutat de doi dascăli greci. 

Arta bisericească 

Alături de Ştefan cel Mare, Matei Basarab este cel mai mare ctitor de biserici din 
trecutul nostru. Se cunosc 38 de mănăstiri şi biserici ridicate de el: mănăstirea Arnota (locaşul 
său de îngropare), Căldăruşani (1638), Strehaia. A refăcut biserica de la mănăstirea Negru 
Vodă din Câmpulung şi Plumbuita din Bucureşti şi de la Episcopia din Buzău. A ctitorit: 
Sărindari şi Sfinţii Apostoli Petru şi Pavel din Bucureşti, Sfântul Nicolaie din Târgovişte, 
Sfântul Dumitru din Craiova. A ridicat biserici în afara hotarelor: Soveja în Moldova (în urma 
împăcării cu Vasile Lupu), Turnu Roşu lângă Sibiu, Biserica Şiştov şi Vidin în Bulgaria. 
Toate aceste ctitorii au fost înzestrate de domnitor cu odoare, veşminte şi moşii. Nenumărate 
danii a făcut şi Athos. Urmând exemplul său şi alţi membrii ai familiei au înălţat alte locaşuri 
de închinare. 

Concluzie 

Merită să fie reţinută strădania mitropolitului Teofil şi Ştefan de a introduce limba 
română în biserică. 

Biserica din Moldova în timpul lui Vasile Lupu. 
Mitropolitul Varlaam 

Cea mai însemnată dintre domniile Moldovei în prima jumătate a sec. XVII a fost a lui 
Vasile Lupu (1634-1653) sprijinitor al culturii şi al bisericii. In cursul domniei lui, Biserica 
Ortodoxă a ajuns la o strălucire pe care n-o mai cunoscuse din timpul lui Ştefan cel Mare. 
Aceasta s-a datorat şi Mitropolitului Varlaam, care a păstorit în tot cursul domniei sale 
(1632-1653). 

Mitropolitul Varlaam 

De tânăr şi-a îndreptat paşii spre mănăstirea Secu, fiind cunoscut ca egumen aici, încă 
înainte de 1813. Aici a tradus în română lucrarea ascetică „Leastviţa" a Sfântului Ioan 
Scărarul (adică „Scara"). Datorită rodniciei sale, activităţi cărturăreşti ca şi a vieţii sale curate 
a fost ridicat la rangul de arhimandrit, ajungând unul din sfetnicii apropiaţi ai domnitorului 
Miron Barnovschi (1626-1629). Dar frumoasele sale însuşiri: cultura sa, strădania în slujba 
bisericii, l-au făcut vrednic de a fi ales în scaunul de mitropolit al Moldovei în 1632. Primii 
ani de păstorie au căzut în vremuri destul de tulburi din pricina unor schimbări de domni, dar 
a continuat apoi nestingherită în tot cursul domniei lui Vasile Lupu. Din multipla sa activitate 
vom reţine întâi pe cea cărturărească. La îndemnul său, Vasile Lupu s-a îngrijit de înfiinţarea 
unei tipografii care a fost instalată la mănăstirea Sfinţii Trei Ierarhi din Iaşi. Aceasta a fost 
prima tipografie din Moldova. Aici a început mitropolitul Varlaam tipărirea de cărţi în 
româneşte. Toate au alt cuprins decât al cărţilor de slujbă bisericeşti. 

Cele mai însemnate lucrări sunt: 

• Cazania lui Varlaam - este cea mai însemnată lucrare a sa şi una din cele mai de 
seamă din istoria vechii culturi româneşti. Este intitulată „Carte românească de 
învăţătură la duminicile de peste an şi la praznicele împărăteşti şi la Sfinţii mari" sau 
„Cazania" apărută la Iaşi în 1643. Are 505 file şi începe cu un cuvânt adresat de Vasile 
Lupu, după care cu un cuvânt adresat de mitropolitul Varlaam. Cartea are două părţi: 
prima cuprinde 54 de Cazanii la duminici (13 ale Triodului, 9 Penticostar şi 32 la 
Octoih), partea a Ii-a cuprinde 21 de Cazanii la diferite sărbători. 

• Cele Şapte Taine ale Bisericii (Iaşi 1644) - 339 pagini, este o explicare sub formă de 
întrebări şi răspunsuri ale celor Şapte Taine cu rânduiala lor. Cartea era menită să 
apere temeiurile credinţei Bisericii Ortodoxe împotriva calvinilor. 

• Răspunsul la catehismul calvinesc (1645) - se ştie că în 1642 conducătorii calvini ai 
Transilvaniei au publicat un catehism la Alba-Iulia. Citindu-1 şi văzând că era „plin de 
otravă de moarte sufletească", mitropolitul a găsit de datoria lui să convoace un sobor 
al arhiereilor din ambele ţări spre a lua atitudine împotriva catehismului. Răspunsul s-a 
tipărit în 1645 şi combătea principalele învăţături calvine expuse în catehismul de la 
Alba-Iulia, dezvoltând si învăţătura ortodoxă. 



33 



Mitropolitul Petru Movilă. Sinodul de la Iaşi 

Poporul nostru a dat slujitori vrednici şi în slujba altor biserici surori din alte ţări, 
ajutând la propăşirea acestora. Intre aceştia la loc de frunte se numără şi Petru Movilă 
mitropolitul Kievului. 

Viata lui Petru Movilă 

S-a născut la Suceava la 21 decembrie 1596 ca fiu al lui Simion Movilă. Dintre fraţii 
lui trei au ajuns domni în Ţara Românească sau în Moldova. La 4 ani a trebuit să pribegească 
în Polonia de unde s-a reîntors în 1601, ca apoi în 1611-1612 să părăsească pentru totdeauna 
Moldova stabilindu-se în Polonia. A învăţat la Colegiul Frăţiei Ortodoxe de la Lvov. Apoi a 
mers la mănăstirea Pecerska din Kiev, unde în 1622 s-a călugărit, iar în 1627 a fost uns în 
monarhism, ajungând egumen. La 3 ianuarie a ajuns stareţ la mănăstirea Pecerska. 
Petru Movilă Mitropolitul Kievului (1633-1646) 

A fost hirotonit în aprilie 1633 la numai 37 de ani, instalat la Kiev în iulie 1633. 
Activitatea mitropolitului Petru Movilă 

Academia movileană - încă din 1631 când era numai arhimandrit a înfiinţat la Kiev un 
colegiu pe care în 1633 1-a transformat în academie după modelul universităţilor apusene. 
Este cea mai veche universitate ortodoxă. 
Cărţi şi tipografii 

A înfiinţat tipografii la Kiev, Lvov tipărind o mulţime de cărţi, cunoscându-se aproape 
50 de tipărituri „Lithos" (Piatra) 1644 polemică religioasă „Evanghelia învăţătoare" sau 
„Cazania" a patriarhului al Constantinopolului. Dar cea mai importantă este „ Mănăstirea 
Ortodoxă ", cartea de doctrină a întregii ortodoxii. Nevoia unui catehism se simţea mai mult ca 
oricând, dată fiind propaganda catolică, şi protestantă, cât şi pentru faptul că alte confesiuni 
aveau asemenea cărţi. Mărturisirea a fost scrisă în limba latină şi a fost împărţită după cele trei 
virtuţi teologice, care cuprinde 261 de întrebări şi răspunsuri, bazate pe Sfânta Scriptură, 
Sfinţii Părinţi şi canoanele bisericeşti. Partea I - învăţătura despre credinţă tâlcuind Crezul; 
Partea a Ii-a - Despre nădejde „Tatăl Nostru"; Partea a IlI-a - învăţătura faţă de dragostea lui 
Dumnezeu şi aproapele. 

După întocmirea mărturisirii, mitropolitul a convocat la Kiev în 1640 un Sinod de 
clerici şi mireni ca să-şi dea părerea asupra cărţii sale. Sinodul n-a căzut de acord asupra a 
două puncte. S-a ajuns la ideea convocării unui alt Sinod cu reprezentanţii a mai multor 
biserici. 

Sinodul de la Iaşi 

Pentru că Sinodul nu se putea ţine la Constantinopol unde stăpâneau turcii, nici la 
Kiev unde stăpâneau regii poloni catolici, Petru Movilă s-a gândit să fie convocat în Moldova 
la Iaşi, ţară ortodoxă şi ţara sa natală în care domnea atunci Vasile Lupu. Patriarhul Ecumenic 
şi-a dat încuviinţarea să se ţină la Iaşi, trimiţându-şi delegaţii printre care cel mai învăţat 
teolog grec al secolului XVII, Meletie Sirigul. Mitropolitul Petru Movilă a trimis trei delegaţi 
de la Kiev. Din partea Bisericii Moldovene au participat mitropolitul Varlaam, episcopul 
Romanului, Rădăuţilor şi Huşilor şi egumenul Mănăstirii Trei Ierarhi. Deci pentru prima dată 
s-au întâlnit aici reprezentanţii celor trei mari ramuri ale Ortodoxiei Răsăritene: Greacă, 
Slavă, Română. Sinodul s-a deschis la 15 septembrie 1642 la Biserica Sfinţii Trei Ierarhi din 

Iaşi, a ţinut 43 de zile până la 27 octombrie 1642. Pe măsura discutării Meletie a tradus în 
greacă, Mărturisirea de credinţă alcătuită de Mitropolitul Petru Movilă. Discuţii aprinse au 
fost asupra celor două puncte si anume: scrisese Petru Movilă că între Rai şi Iad, mai este un 
loc curăţitor numit purgatoriu şi că prefacerea darurilor la Sfânta Liturghie ar fi la rostirea 
cuvintelor: „Luaţi mâncaţi...". Sinodul şi Meletie au apărat vechile rânduieli ortodoxe 
combătând cele două învăţături eterodoxe. La 27 octombrie s-a încheiat Sinodul şi la 30 
octombrie mărturisirea îndreptată şi tradusă a fost trimisă Sinodului din Constantinopol. In 
martie 1643 Sinodul Patriarhal din Constantinopol a aprobat mărturisirea, iar mai târziu şi-au 
pus semnăturile şi Patriarhul Alexandriei, Antiohiei şi Ierusalimului. Astfel lucrarea 
învăţatului Mitropolit primea aprobarea întregii ortodoxii devenind după Crez şi Dogma 
Sfântului Ioan Damaschin a treia mărturie de credinţă a Bisericii Ortodoxe. Cartea s-a tipărit 
abia în 1667, Amsterdam în limba greacă, în româneşte la Buzău în 1691, apoi în 1981 de 
Patriarhul Alexandriei Helian. 

Biserica Ortodoxă din Transilvania în prima 
jumătate a sec. XVII 

Am văzut că din a doua jumătate a sec. XVI încep ştirile privitoare la mitropoliţii 
Transilvaniei care-şi aveau reşedinţa la Alba Iulia (Bălgrad). Printre aceştia s-au remarcat 
Ghenadie I şi Ioan de la Prislop. 

Urmaşii lui Ioan de la Prislop 

Mitropolitul Teoctist (1606) apare numele pe un act şi 1622 pe o piatră funerară. 
Mitropolitul Dosoftei la 4 iunie 1627 a convocat un sinod la Alba Iulia. Mitropolitul Ghenadie 
II a murit în septembrie 1640. 

Ilie Iorest (1640-1643) 

Era originar din Transilvania, călugărit în Moldova la mănăstirea Putna. In 1640 a fost 
ales mitropolit. Păstoria lui fiind în vremuri destul de vitrege când aveau loc acţiuni prozelite 
ale calvinilor în frunte cu Gheorghe Rakoczy I care au făcut presiuni asupra mitropolitului 
Iorest să-i ajute la răspândirea calvinismului pentru care încă de la numire i s-a fixat un 
program în şapte puncte prin care să acţioneze la răspândirea calvinismului. Pentru că n-a 
îndeplinit niciuna din condiţii principele 1-a aruncat în temniţă unde a pătimit 9 luni şi a fost 
eliberat pe baza a 24 de chezaşi. Eliberat Iorest s-a retras în Moldova la Putna, iar în 1645 a 
mers în Rusia ca să strângă milostenie ca să răscumpere pe chezaşi. Mitropolitul Iorest si-a 
petrecut restul vieţii la Putna şi a murit la 1678. Pentru viaţa şi statornicia sa în dreapta 
credinţă a fost trecut de Sfântul Sinod în 1950 ca Sfântul Ierarh şi Mărturisitor. 
Mitropolitul Simion Ştefan (1643-1656) 

Principele calvin a impus şi lui 15 condiţii în favoarea calvinismului predica în 
româneşte dar numai după Sfântul Scriptură, catehizarea tinerilor după catehismul calvinesc, 
înlăturarea cinstirii icoanelor şi Crucii şi altele. Nici aceste condiţii n-au avut urmări. 
Noul Testament de la Alba Iulia 

A fost tipărit la Alba Iulia în 1648. Traducerea a început-o ieromonahul Silvestru fost 
egumen la Govora unde mai tipărise două cărţi. El n-a trăit să-şi vadă definitivată lucrarea ci a 
murit în timpul traducerii. Opera sa a fost nevoit să-1 întregească. Tot în cursul tipăririi sale 
s-a tipărit şi o psaltire la Alba Iulia 1651. Mitropolitul Simion Ştefan a murit în vara anului 
1656 căci la 17 septembrie 1656 era sfinţit la Târgovişte noul mitropolit Sava Brancovici. 
Concluzie 

In prima jumătate a sec. XVII vlădicii transilvăneni au avut de luptat cu propaganda 
calvină sprijinită de principii Transilvaniei, dar cu toate vitregiile vremii ei au izbutit să-şi 
păstreze credincioşii în credinţa ortodoxă. Din rândul lor a ieşit şi un martir al credinţei 
strămoşeşti Sfântul Ierarh si Mărturisitor Ilie Iorest. 

Biserica Ortodoxă din Transilvania din a doua jumătate a 

sec. XVII 

In locul mitropolitului Simion Ştefan soborul protopopilor români din Transilvania a 
ales pe protopopul văduv din Ineu, Sava Brancovici. 

Sava Brancovici mitropolit al Ardealului (1656-1680), cu o 

întrerupere (1660-1662) 
Viata 

Simion Brancovici s-a născut în Ineul Ardealului dintr-o veche familie sârbească 
aşezată aici din sec XVI. A învăţat carte în casa părintească şi de la fratele tatălui său Longhin 
„mitropolitul" Ineului. A ajuns apoi la mănăstirea Comana din Ţara Românească unde se 
retrăsese între timp vlădica Longhin. De aici s-a întors acasă, s-a căsătorit şi murind 
protopopul Ineului credincioşii l-au sfătuit să-şi închine viaţa slujirii lui Dumnezeu ca preot 
protopop. Indeplinindu-le dorinţa a plecat în Ţara Românească la unchiul său Longhin care a 
stăruit pe lângă mitropolitul Ştefan al Ungrovlahiei să-1 hirotonească. A fost hirotonit în 
Catedrala Mitropolitană din Târgovişte apoi s-a întors acasă la Ineu între timp aflase că îi 
murise soţia. Şi aşa ajunge Sava Brancovici mitropolit al Ardealului 1656-1680, cu o 
întrerupere între 1660-1662. A îndeplinit slujba de protopop timp de mai mulţi ani până în 
1656, când a fost ales mitropolit al Bărăganului în locul lui Simion Ştefan. A trecut din nou în 
Ţara Românească unde după ce a fost călugărit sub numele de Sava a fost hirotonit în 
Catedrala din Târgovişte în ziua înălţării Sfintei Cruci din 1656 de către mitropolitul Ştefan şi 
vlădica Longhin. încărcat de daruri primite de la domnul ţării Constantin Şerban Basarab şi de 
la Mitropolitul Ştefan s-a reîntors la credincioşii săi din Transilvania fiind primit cu mare 
cinste la reşedinţa vlădicească din Alba Iulia. In 1670 vlădica Sava a făcut un drum în Ţările 
Române unde domnul ţării, vlădicii, boierii i-au întărit printr-un hrisov o danie anuală de 6000 
de asprii, pe care o avuseseră şi unii dintre înaintaşii săi. 

In anii următori se cunosc câteva vizite canonice făcute în parohiile din eparhia sa. In 
1660 principele l-au înlocuit cu preotul rus Ghenadie care a murit. Apoi apare ca Mitropolit 
un oarecare Daniil. Abia în martie 1662 Brancovici a fost readus mitropolit. Păstoria sa deşi 
îndelungată a fost mult tulburată de numeroasele războaie şi schimbări de principi petrecute 
atunci precum şi de încercările acestora de a atrage pe românii ortodocşi la calvinism. 
Mitropolitul Sava în Rusia 

Din 1662 până în 1680 Mitropolitul Sava a păstorit fără întrerupere, pentru că biserica 
ortodoxă din Transilvania se zbătea cu multe greutăţi, Mitropolitul Sava a cerut îngăduinţa 
principelui să meargă în Rusia ca să strângă milostenie, aşa cum făcuse şi Ilie Iorest. Ajuns în 
Rusia în 1668, a fost primit de Ţarul Rusiei în două rânduri care i-a făcut numeroase daruri 
dându-i şi un hrisov prin care-i îngăduia să meargă în Rusia după milostenie din 7 în 7 ani. în 
ziua Sfinţilor Apostoli Petru şi Pavel a slujit la Biserica Uspenki din Moscova, împreună cu 
Patriarhul Alexandriei şi Antiohiei şi vlădicii ruşi. 

Mitropolitul Sava şi Calvinismul 

După întoarcerea din Rusia a început pentru Mitropolit o perioadă de asupriri din 
partea principelui şi a altor conducători calvini dându-şi seama că prin călătoria în Rusia i-a 
crescut încrederea în Ortodoxie. De aceea în 1669 principele i-a impus noi îndatoriri printre 

care cea mai grea era aceea a supunerii faţă de „superintendentul calvin al Transilvaniei". în 
1670 vlădica a făcut un drum în Ţara Românească unde domnul ţării, vlădicii şi boierii i-au 
întărit prin hrisov o danie anuală de 6000 de asprii. 

Sinodul Mitropolitului Sava 
In 1675 Mitropolitul Sava a convocat un sobor la Alba Iulia luând o seamă de măsuri 
pentru înviorarea vieţii religioase bisericeşti a clerului şi credincioşilor ortodocşi din 
Transilvania. 

Sfârşitul Mitropolitului Sava 
Cu toate că se păreau că legăturile dintre Mitropolit şi principe erau bune în realitate 
erau din cele mai încordate. Fiind învinuit că ar unelti împotriva principelui acesta a convocat 
la 2 iulie 1680 un scaun de judecată şi aducându-i-se mai multe învinuiri nedrepte mitropolitul 
Sava a fost înlăturat din scaun, bunurile confiscate şi mitropolitul a fost aruncat în temniţă, 
apoi eliberat din închisoare dar în aprilie 1683 a murit. Ţinând seama de viaţa lui curată şi de 
statornicia sa în ortodoxie, Sfântul Sinod al Bisericii Noastre a canonizat în 1950 pe 
mitropolitul Sava hotărând ca el să fie cinstit Sfânt Mărturisitor şi pomenit o dată cu Ilie Iorest 
la 24 aprilie. 

Urmaşii lui Sava Brancovici 
■S Iosif Budai din Pişchink, judeţul Hunedoara (1680-1681); 

• Ioasaf (grec), (1681-1683); 

• Sava din Vestem Sibiu, (1684-1685); 
•/ Varlaam (1685-1692); 

S Teofil din Teiuş (1692-1697); 

■S Atanasie Anghel (1698-1713) - acesta a îmbunătăţit cu o mică parte a clerului 
unirea cu Biserica Romei (1701). Şi astfel cu mitropolitul Atanasie Anghel se 
încheie şirul mitropoliţilor ortodocşi de la Alba Iulia, locul Mitropoliei luându-1 
o episcopie unită. De acum poate fi socotită încheiată şi propaganda calvină 
printre românii ortodocşi căci în 1687-1688, Transilvania a ajuns în stăpânirea 
Imperiului Catolic al Austriei, locul propagandei calvine fiind luat de cea 
catolică mult mai puternică şi mai distrugătoare de suflete. 

Biserica Ortodoxă din Ţara Românească în timpul 
stăpânirii lui Constantin Brâncoveanu 

Intre cei mai de seamă domnitori ai Ţării Româneşti se află şi Constantin Brâncoveanu 
(1688-1714) în timpul cărui biserica şi cultura au cunoscut o mare înflorire. Brâncoveanu şi-a 
început domnia în 1688 în împrejurări foarte grele pentru Ţara Românească în timpul unor 
războaie între turci şi austrieci ţara fiind ameninţată şi de aceştia dar şi de tătari. Brâncoveanu 
printr-o iscusinţă deosebită a ştiut să păstreze cu toţi legături de prietenie pentru ca ţara sa să 
nu fie supusă la jafuri şi pustiire. în cursul domniei sale destul de îndelungată a avut doar o 
singură ciocnire cu o oaste austriacă pe care a înfrânt-o în 1690 între Tohan şi Zărneşti. De 
aceea în cursul domniei sale a putut să construiască numeroase biserici şi palate, să sprijine 
tipărirea de cărţi şi să-i sprijine pe cărturari. Sub aceste aspecte domnia lui este una dintre cele 
mai rodnice în trecutul nostru. 

Cultura în timpul lui Brâncoveanu 

Domnia lui Brâncoveanu este însemnată în deosebi pentru activitatea cărturărească ce 
s-a desfăşurat sub directa sa îndrumare. în timpul său au trăit cărturari de seamă: Constantin 
Cantacuzino, cronicul Radu Popescu, fraţii Radu şi Şerban Greceanu, Mitropolitul Antim 
Ivireanul, precum şi diferiţi învăţaţi străini, Patriarhul Dionisie IV al Constantinopolului, 
Gherasim al Alexandriei, Atanasie III al Ierusalimului şi alţii. Din dorinţa de a veni în ajutorul 
celor ce voiau să studieze Brâncoveanu a înfiinţat în 1694 o Academie Domnească la 
Mănăstirea Sfântul Sava din Bucureşti care avea în frunte pe vestitul dascăl grec Sevastos 
Kimenitul din Trapezunt. în afară de această Academie la Bucureşti mai funcţiona Şcoala 
domnească de slovenie de la biserica Sfântul Gheorghe Vechi, iar spătarul Mihail 
Cantacuzino a înfiinţat o şcoală la mănăstirea Colţea. Brâncoveanu a fost şi un mare ocrotitor 
al tiparului pe lângă tipografia mai veche înfiinţată în 1678 la Bucureşti. S-au înfiinţat noi 
tipografii la Buzău şi Snagov. Din toate acestea cu banii lui Brâncoveanu cu osteneala şi sub 
îndrumarea Mitropolitului Antim Ivireanul, au ieşit la lumină o seamă de cărţi. Este vrednic 
de subliniat faptul că pe lângă cărţi slavoneşti au apărut foarte multe cărţi de slujbă în 
româneşte, limba română înlocuind pentru totdeauna limba slavă în biserica noastră. Acest 
merit al introducerii limbii române în cult, îi revine lui Antim Ivireanul. 
Ctitoriile lui Constantin Brâncoveanu 

Constantin Brâncoveanu se numără printre marii ctitori de biserici ridicându-le din 
temelie sau refăcându-le. încă pe când era boier a zidit două biserici pe moşiile sale Potlogi 
(judeţul Dâmboviţa 1683) şi Mogoşoaia (Bucureşti terminată cu o lună înainte de a ajunge 
domn în 1688). în vara lui 1690 a pus temelie celei mai de seamă ctitorii a sa, Mănăstirea 
Hurezi, judeţul Vâlcea cu hramul Sfinţii împăraţi Constantin şi Elena. Mănăstirea a fost 
lucrată cu o măiestrie deosebită, înconjurată cu ziduri şi turnuri ca o cetate de apărare având 
pe lângă biserica principală şi câteva paraclise împodobite cu pictură a celor mai iscusiţi 
meşteri ai vremii. A fost sfinţită la 8 iulie 1693 de mitropolitul Teodosie în ea e zugrăvită 
întreaga familie Brâncovenească. Tot în Oltenia a mai ridicat două locaşuri de închinare: 
Mănăstirea Mamul (judeţul Vâlcea rezidită din temelie), Mănăstirea Brâncoveni (în care a fost 
îngropat tot neamul său). în Bucureşti a ctitorit trei biserici pe locul altora mai vechi demolate 
în secolul trecut: Sfântul Ioan cel Mare Grecesc, Sfântul Sava, Sfântul Gheorghe cel Nou, una 
din cele mai reuşite realizări ale artei brâncoveneşti sfinţită la 29 iunie 1707. Aici au fost 
aşezate şi osemintele ctitorului în 1720. A ctitorit biserica din Voiceşti (judeţul Dâmboviţa). 
împreună cu unchiul său spătarul Mihail Cantacuzino a ridicat o mănăstire Adormirea Maicii 
Domnului (Râmnicu Sărat). înafară de aceste biserici ridicate din temelie a mai făcut o seamă 
de îmbunătăţiri s-au prefaceri la mănăstirile: Cozia, Arnota, Bistriţa, Strehaia, Sadova, Gura 
Motrului, Dintru-un Lemn, Argeş, Dealu, Snagov, Biserica Domnească şi Sfântul Dumitru 

(Târgovişte) şi altele. în Transilvania a zidit o frumoasă biserică în Făgăraş (1697-1698), una 
la Ocna Sibiului şi mănăstirea Sâmbăta de Sus. La Ismail pe malul Dunării a ctitorit o biserică 
Sfântul Gheorghe, în Constantinopol biserica Sfântul Nicolae din Galata. La mănăstirea 
Sfântul Pavel din Athos cu paraclis şi o trapeză. Soţia sa doamna Măria a ctitorit biserica 
Dintr-o zi, bolniţa de la Hurezi, o biserică nouă şi chilii la mănăstirea Surpatele (Vâlcea), în 
locul uneia din lemn şi a refăcut biserica mănăstirii Viforâta (judeţul Dâmboviţa). Dregătorii 
lui Brâncoveanu şi boierii au ctitorit şi refăcut peste 18 biserici de mir sau de mănăstiri. 

Mitropolitul Dosoftei 

Dintre urmaşii mitropolitului Varlaam cel mai de seamă a fost mitropolitul Dosoftei 
care a păstorit în împrejurări destul de vitrege între anii 1671-1686. 
Viaţa 

Cei mai mulţi istorici şi filologi au arătat că a fost de neam macedo-român căci tatăl 
său se numea Leontari, mama sa Misira şi bunicul Barilă nume neobişnuite în Moldova. S-a 
născut în 1624. S-ar părea că a învăţat la Liov la şcoala frăţiei ortodoxe reorganizată de 
mitropolitul Petru Movilă întrucât avea rude aici. La 25 de ani era călugăr la mănăstirea 
Probota. In 1658 a ajuns episcop la Huşi, iar în 1659 episcop la Roma, iar după 12 ani de 
păstorire la Roma adică în 1671 a fost ales mitropolit al Moldovei. 
Activitatea 

In tot timpul păstoririi sale vlădica Dosoftei a fost preocupat de probleme cărturăreşti, 
traducând în româneşte cărţi de slujbă şi învăţătură. Pentru că vechea tipografie din timpul lui 
Varlaam se distrusese Dosoftei a fost nevoit să-şi tipărească primele lucrări în mănăstirea 
ucraineană de la Uniev. Aici a tipărit în 1673 cea mai de seamă lucrare a sa „Psaltirea în 
versuri" lucrând la ea cum spune el însuşi „cu multă trudă şi vreme îndelungată 5 ani, cu 
foarte mare osârdie". Aceasta a fost prima încercare de versificare în limba noastră cu peste 
8600 de versuri având de luptat cu greutăţile începutului când limba literară românească nu 
era încă mlădiată pentru a putea fi folosită în versuri. Psalmii versificaţi de mitropolitul 
Dosoftei au adus multă mângâiere în sufletele credincioşilor unii din ei ajungând în cântece de 
stea şi colinde. 

Primul Psalm: 

„Ferice de omul ce n-a merge\ In sfatul celor fără de lege\ Şi cu răii nu va sta-n cărare,\ 
Nici a şedea-n scaun de pierzare;\ Ci voia lui va fi tot cu Domnul\ Şi-n legea lui ş-a petrece 
somnul." 

Alte lucrări 

Tot în 1673 a mai tipărit la Uniev Acatistul Maicii Domnului în română. In anul 1679 
a încercat să refacă vechea tipografie a lui Vasile Lupu de la Iaşi tipărind „Dumnezeiasca 
liturghie" în româneşte, a doua traducere după Coresi şi prima făcută de un ierarh. Dar 
nemulţumit de tipografie a apelat la patriarhul Ioachim al Moscovei care i-a trimis o tipografie 
întreagă. Tipografia a fost instalată la Iaşi unde Dosoftei a tipărit principalele cărţi de slujbă în 
româneşte el fiind primul în Moldova care a început munca grea de a înlocui limba slavonă cu 
cea românească în biserică. 

O In 1680 a tipărit o „Psaltire" în româneşte şi slavoneşte. 

o 1681 un Molitfelnic. 

O 1683 o nouă ediţie din Sfânta Liturghie şi Paremiile de peste an în româneşte. 

In Molitfelnic şi în Paremii a mai adăugat o lucrare istorică proprie cu un poem în 136 
de versuri despre domnii Ţării Moldovei. In anii 1682-1686 a scos o altă lucrare tradusă din 
greceşte şi slavoneşte „Viaţa şi Petrecerea Sfinţilor" în patru volume, la traducerea căreia a 
ostenit vreo 25 de ani. Vitregia vremurilor a împiedicat de acum înainte pe Mitropolitul 
Dosoftei să mai tipărească. 

Ultimii ani de păstorie ai lui Dosoftei 

In 1686 regele Poloniei a pornit un nou război împotriva turcilor şi a intrat în Moldova 
crezând că va putea atrage de partea sa pe domnitorul Constantin Cantemir, dar regele polon a 
fost nevoit să se retragă şi a luat cu sine în Polonia ca ostatic pe Mitropolitul Dosoftei care a 
luat cu el moaştele Sfântului Ioan cel Nou de la Suceava. In Polonia pentru mitropolit ca şi 
pentru ceilalţi a urmat zile grele de sărăcie, a continuat versiunea poemului despre domnii 
Moldovei. A tradus aici din greceşte în ruseşte o seamă de lucrări. A tradus versuri din 

dramaturgia universală. Cu dorul ţării şi al credincioşilor săi moldoveni Mitropolitul Dosoftei 
a murit la 13 decembrie 1693. 
Concluzie 
Primele încercări de versificare în limba noastră, între care se impun Psaltirea şi 
fragmentul de dramă, Liturghia în româneşte, cele 4 volume din vieţile Sfinţilor şi celelalte 
lucrări ale ierarhului cărturar îl aşează pe Mitropolitul Dosoftei în rândul marilor ctitori ţi 
făuritori ai limbii literare româneşti. 

Mitropolitul Antim Ivireanul 

S-a născut în 1650 în Iviria din Georgia. A primit la botez numele de Andrei. încă din 
tinereţe a căzut rob la turci care l-au dus la Constantinopol. După ce a scăpat din robie a trăit 
în preajma patriarhiei ecumenice unde a învăţat sculptura, pictura, broderia şi a învăţat limbile 
greacă, arabă şi turcă şi s-a călugărit. 
Călugări tipografi 

In 1690 Brâncoveanu 1-a adus în Ţara Românească. Aici a învăţat meşteşugul 
tiparului. In octombrie 1691 a tipărit o carte grecească unde semna „Antim Ieromonah". 
Antim a ajuns conducător al tiparniţei de la Bucureşti unde a lucrat până în 1694 tipărind trei 
cărţi între care o Psaltire românească cu versuri scrise de el în cinstea lui Brâncoveanu. In 
1694 s-a mutat la mănăstirea Snagov unde a întemeiat o nouă tipografie. Aici a stat până în 
1701 tipărind 15 cărţi dintre cinci în româneşte. In 1701 s-a reîntors în Bucureşti unde până în 
1705 a tipărit 15 cărţi. 

Episcop al Râmnicului (1705-1708) 

Aici a adus cu el tipografia de la Snagov fiind prima tiparniţă la Râmnic unde a tipărit 
în 3 ani 9 cărţi dintre care trei în româneşte. 

Mitropolit al Ungrovlahiei (1708-1716) 

înscăunarea s-a făcut la 22 februarie 1708 la Duminica Ortodoxiei fiind şi patriarhii 
Alexandriei şi Ierusalimului. Ca mitropolit a avut frumoase calităţi de păstor, predicator şi 
patriot. 

Activitatea 

1. Noi tipografii 

O nouă tipografie la Târgovişte unde a tipărit 18 cărţi dintre care 1 1 în româneşte. în 
1715 a mutat tipografia de la Târgovişte la Bucureşti şi mai înfiinţat o nouă tipografie la 
mănăstirea Antim ctitoria lui. Mitropolitului Antim îi revine meritul de a fi introdus pentru 
totdeauna limba română în slujba bisericească . în total s-au tipărit în Ţara Românească în 
timpul activităţii sale 63 de cărţi din care 38 de el însuşii. Dintre ele 21 în româneşte dintre 
care 4 scrise chiar de el. 

2. Mănăstirea Antim 

Este ctitorul mănăstirii cu hramul Toţi Sfinţii din Bucureşti ridicată în anii 1713-1715 
după planurile întocmite de el. 

3. Didahiile 

Ne-au rămas de la el 28 de predici la duminici şi sărbători şi 7 cuvântări ocazionale. 

4. Ajutor pentru românii ortodocşi din Transilvania şi Răsăritul Ortodox 

S-a ocupat de românii ortodocşi din Transilvania care au fost atraşi la biserica Romei, 
îndemnându-i să rămână statornici în dreapta credinţă. A tipărit cărţi de slujbă pentru 
credincioşii arabi din patriarhia Antiohiei, pentru credincioşii de limbă greacă şi pentru 
compatrioţii săi din Iviria. 

5. Patriot luminat 

A fost un înflăcărat patriot şi luptător împotriva asupririi turceşti. El a păstorit până la 
moartea lui Brâncoveanu (1614), apoi şi sub urmaşul său Ştefan Cantacuzino. 
Sfârşitul Mitropolitului Antim 

După urcarea pe tronul domnesc al primului domn fanariot Nicolae Mavrocordat 
(1714) au început zile grele pentru bătrânul mitropolit învinuit că ar fi uneltit împotriva 
domnului a fost arestat şi închis cerându-i-se să-şi dea demisia. Refuzând Mavrocordat a cerut 
patriarhului de Constantinopol să-1 caterisească, ceea ce s-a întâmplat urmând să fie închis pe 
viaţă la mănăstirea Sfânta Ecaterina din Sinai, dar n-a mai ajuns acolo căci ostaşii turci care îl 
însoţeau l-au măcelărit şi l-au aruncat în râul Tundja lângă Adrianopol (1716). Când s-au 

sărbătorit 250 de ani de la moartea sa la cererea patriarhului Iustinian patriarhia ecumenică a 
anulat nedreapta şi grăbita sentinţă de caterisire. In 1992 Sfântul Sinod al Bisericii noastre 1-a 
trecut în rândul sfinţilor şi este pomenit la 27 septembrie şi este patronul oraşului Râmnicu 
Vâlcea. 

Dezbinarea religioasă a românilor din Transilvania 

1698-1701 

După reformă biserica Romano-Catolică şi-a îndreptat atenţia spre Biserica Ortodoxă 
care se afla în situaţie grea în sec. XVI -XVIII încercând să atragă pe ortodocşi la unire şi 
încorporare în Biserica Romei. Pentru a-şi atinge scopul romano-catolicii s-au arătat destul de 
diplomaţi că cei ce părăsesc Ortodoxia puteau să-şi păstreze riturile şi obiceiurile lor în limba 
naţională dar să respecte cele 4 puncte florentine. Uniatismul a fost propagat în Răsărit de 
Ordinul Iezuit îndeosebi prin tipografii şi şcoli fondând în sec. VI -VII unele colegii şi 
congregaţii în acest scop. Pentru răspândirea catolicismului prin ortodocşi papalitatea a folosit 
şi mijloace diplomatice şi politice prin nunţii apostolici sau papali care au ajuns să conducă 
discret viaţa politică a Austriei şi Poloniei. Activitatea unionistă a bisericii Romano-Catolice a 
cunoscut în sec. VI-VII un oarecare succes. Dintre unirile cu Roma mai însemnate sunt: 
unirea ucrainenilor de la Brest Litovsk 1596 şi unirea unei părţi a românilor din Transilvania 
1698-1701 . Prin pacea de la Carloviţ 26 ianuarie 1699 imperiul turc recunoştea trecerea 
Transilvaniei sub suzeranitatea Imperiului Habsburgic în care predomina catolicismul. Insă în 
Transilvania calviniştii erau mai numeroşi decât catolicii iar majoritatea erau români ortodocşi 
pentru care biserica Romano-Catolică pentru a spori numărul catolicilor a recurs la atragerea 
românilor la unirea cu biserica Romei. In această acţiune rolul principal l-au jucat iezuiţii 
unguri, cardinalul Leopold Kolonici arhiepiscop de Eszterdom şi împăratul Leopold I. în 
septembrie 1697 barocul bisericii Romano-Catolice din Alba Iulia Baranyi a mers la Viena în 
vederea pregătirii unirii românilor cu biserica Romei. împăratul Leopold I prin „rezoluţia" din 
14 aprilie 1698 făcea cunoscut preoţilor ortodocşi din Transilvania că dacă acceptă să se 
unească cu una dintre cele 4 religii „recepte" catolică, calvină, lutherană, unitaliană se vor 
bucura de toate privilegiile religiei respective subliniind în mod special că cei care se vor uni 
cu biserica Catolică recunoscând pe papă drept cap al bisericii se vor bucura de privilegiile 
clerului Romano-Catolic. La 2 iunie 1698 cardinalul Leopold Kolonici adresa preoţilor 
români un manifest prin care arăta că se vor bucura de privilegiile pe care le au preoţii şi 
bisericile catolice numai aceea care vor accepta cele 4 puncte florentine: primatul papal, 
filioque, azima, purgatoriu. Pe baza acestor 2 manifeste a început acţiunea de atragere a 
românilor ortodocşi la unirea cu biserica Romei. în Transilvania păstorea ca mitropolit 
ortodox de Alba Iulia Atanasie Anghel (1698-1713). Hirotonit la Bucureşti ocazie cu care a 
fost pus să semneze o mărturisire de credinţă ortodoxă cu 22 de puncte prin care se obliga să 
păzească toate învăţăturile ortodoxe ferindu-se de rătăcirile calviniste şi catolice. Domnitorul 
Constantin Brâncoveanu i-a făcut numeroase odăjdii iar mai târziu ia dăruit moşia Merişani 
din Argeş. Dar la 7 octombrie 1698 38 de protopopi au semnat la Alba Iulia un act în limba 
română prin care declarau că se unesc cu biserica Romei ca să se bucure şi ei de privilegiile 
acestei biserici. Ulterior s-a adăugat pe pagina întâi a actului un P.S prin care se defineau 
condiţiile unirii adică cei care se uneau pretindeau să nu li se schimbe nimic din cult. Pagina a 
doua a actului cuprinde declaraţia în limba latină dovedindu-se ulterior că textul a fost 
falsificat. Paginile III-V cuprind semnăturile celor 38 de protopopi. împăratul Leopold I a dat 
la 16 februarie 1699 o diplomă numită „întâia leopoldină" prin care se prevedea înfiinţarea 
bisericii unite şi se acorda preoţilor uniţi privilegiile preoţilor catolici. Mitropolitul Atanasie 
avea ezitări cu privire la unire pentru care curtea din Viena 1-a chemat să se pronunţe pentru 
unire, în caz contrar să fie depus din scaun pentru 22 de acuzaţii aduse. Mitropolitul Atanasie 
a plecat la Viena la sfârşitul lunii ianuarie 1701 şi a fost pus în faţa unei comisii de judecată şi 
sfătuit să accepte unirea. împăratul Leopold I la 19 martie a dat o nouă diplomă „Diploma a 
Ii-a Leopoldină" în 15 articole socotită actul de întemeiere a bisericii unite din Transilvania. 
Deci prevedea înfiinţarea bisericii unite din Transilvania şi crearea episcopiei unite de Alba 

Iulia cu primul titular Atanasie Anghel. în modul acesta Mitropolia Ortodoxă a Transilvaniei 
a fost desfiinţată. După lungi frământări şi ezitări constrâns prin ameninţări şi ademenit cu 
promisiuni Atanasie Anghel a acceptat unirea. La 24 martie 1701 a fost hirotonit preot, la 25 
martie episcop după ritul catolic, iar la 14 iunie a fost instalat din nou „ca episcop unit" în 
catedrala lui Mihai Viteazul din Alba Iulia de către autorităţile catolice. La 7 aprilie 1701 
Atanasie Anghel a semnat o declaraţie în 16 puncte prin care accepta unirea cu biserica Romei 
jurând că va rupe orice legături cu mitropolitul şi domnul Ţării Româneşti şi că va obliga pe 
toţi clericii şi creştinii şi că va mărturisi actul de credinţă creştină. La 21 octombrie 1948 după 
250 de ani clerul şi credincioşii bisericii unite cu Roma printr-un act autoritar al puterii 
comuniste au fost înglobaţi în sânul B.O.R. In decembrie 1989 unii dintre foştii uniţi s-au 
reconstituit în biserica unită cu Roma, dar în număr foarte mic 1%. 

Proteste împotriva Unirii de la 1701 

Chiar în ziua instalării episcopului Atanasie la 14 iunie 1701 reprezentanţii 
Braşovenilor şi Făgărăşenilor au protestat împotriva înscăunării unui episcop unit într-o 
biserică zidită de un voievod ortodox, Mihai Viteazul. A doua zi ei au înaintat un memoriu 
împotriva unirii. Intre cei care au protestat împotriva unirii amintim şi pe negustorul Pater 
Ianoş epitropul mitropoliei care îi scrisese o lungă scrisoare lui Atanasie când era la Viena 
mustrându-1 pentru jurământul făcut la Bucureşti. Apoi nobilul Gavriil Nagyczegi a protestat 
la guvernul transilvănean împotriva unirii fapt pentru care a fost întemniţat 5 ani la Sibiu. 
Odată cu el au fost întemniţaţi şi alţi români credincioşi ortodocşi. De asemenea au protestat 
împotriva unirii credincioşii din părţile Haţegului şi Hunedoarei. La scurt timp după lepădarea 
lui Atanasie a fost afurisit de Patriarhul Calinic al Constantinopolului Dositei al Ierusalimului 
şi Mitropolitul Teodosie al Ungrovlahiei. Constantin Brâncoveanu şi mitropolitul Teodosie au 
trimis scrisori de încurajare a românilor ortodocşi din Scheii Braşovului îndemnându-i să 
rămână statornici în dreapta credinţă. De altfel Braşovul şi Ţara Bârsei au rămas sub 
oblăduirea duhovnicească a mitropolitului Ungrovlahiei apoi după un timp sub a episcopilor 
de Râmnic. Marea majoritate a poporului n-a aflat însă de vreo schimbare „a legii" şi au 
rămas în credinţa şi obiceiurile strămoşeşti. Iar dintre cei amăgiţi mulţi începeau să părăsească 
unirea îndată ce-şi dădeau seamă că erau ameninţaţi să-şi schimbe „legea". De exemplu în 
soborul ţinut la Alba Iulia în 1711 protopopii spuneau pe faţă că au fost înşelaţi fapt pentru 
care au semnat un act împreună cu Atanasie prin care se lepădau de unire. Dar peste câteva 
luni Atanasie a fost constrâns să revină asupra celor scrise. Chinuit de remuşcări pentru 
dezbinarea pe care o făcuse Atanasie a murit în 1713 la înmormântarea sa rostindu-se 2 
cuvântări de către iezuiţi una în latineşte şi alta în ungureşte. 
Concluzie 

Aşa s-a ajuns la dureroasa dezbinare a fiilor aceluiaşi popor român şi ai aceleiaşi 
biserici prin amăgiri, falsuri şi tăgăduiri deşarte pentru care cea mai mare parte a românilor 
din Transilvania au rămas la credinţa Răsăritului protestând cu energie în diferite chipuri şi în 
diferite ocazii împotriva uniaţilor. 

Biserica Ortodoxă din Tara Românească în sec. XVIII 

începând din 1711 Moldova şi 1716 Ţara Românească s-a instaurat regimul 
turco-fanariot adică la cârma ţării n-au mai fost numiţi domni pământeni ci imperiul otoman 
trimitea greci din cartierul Fanar din Constantinopol. Această epocă a durat în amândouă 
Ţările Române până în 1821. Sub raport social ţările noastre au fost într-o continuă decădere 
şi secătuire pricina domnilor fanarioţi care căutau ca-n puţinii ani de domnie să strângă cât 
mai multă avere. In privinţa vieţii bisericeşti scaunele noastre au fost ocupate în mai multe 
rânduri de ierarhi greci. Exemplu: In epoca fanariotă din Ţara Românească (1716-1821) 
scaunul mitropolitan al Ungrovlahiei a fost ocupat de 12 vlădici din care 6 de origine greacă, 
iar la Râmnic au fost doi episcopi greci, iar la Buzău din 1 1 cinci au fost greci. In ceea ce 
priveşte ctitoriile domnii fanarioţi au ctitorit mai puţine biserici decât domnii pământeni. Intre 
ctitoriile domneşti amintim mănăstirea Văcăreşti ridicată de Mavrocordat. Dintre mitropoliţii 
mai importanţi ai acestei perioade amintim: 

♦ Mitropolitul Neofit Cretanul (1738-1753); 

♦ Mitropolitul Grigorie de la Colţea (1760-1787); 

♦ Mitropolitul Dositei Filitti (1793-1810). 

Mitropolitul Neofit Cretanul (1738-1753) 

A fost de neam grec din insula Creta şi a venit în ţară ca dascăl al copiilor lui 
Mavrocordat. In 1746 Mitropolitul Neofit a luat parte la divanul domnesc care a luat hotărârea 
de a dezlega ţăranii de glie el fiind primul care a dat exemplu dezrobind românii de pe moşii. 
La mişcarea împotriva domnitorului Ghica a luat parte pentru impozitele şi abuzurile mari. El 
a rămas în istorie prin două vizite care le-a avut în eparhia sa (1746-1747). Atunci el a 
cercetat o mulţime de sate şi biserici în judeţele Ilfov, Vlaşca, Argeş şi Vâlcea. Cu această 
ocazie a lăsat o seamă de însemnări istorice privind bisericile şi mănăstirile. A avut o grijă 
deosebită de şcolile Sfântul Gheorghe Vechi din Bucureşti şi Academiei Sfântul Sava. El 
însuşii a întemeiat o şcoală la Pătroaia judeţul Vlaşca unde învăţau gratuit copiii ţăranilor şi 
care a funcţionat mai bine de trei decenii. O activitate mai rodnică a avut în tipărirea cărţilor 
bisericeşti tipărind la Bucureşti peste 30 de cărţi româneşti fie de slujbă, fie de învăţătură. El 
însuşi a scris o carte despre miruit în greceşte rămasă în manuscris. Deşi a fost de alt neam 
totuşi Mitropolitul Neofit apare ca unul din cei mai de seamă mitropoliţi din sec. XVIII. 
Mitropolitul Grigorie de la Colţea (1760-1787) 

A fost de neam român, fost egumen la mănăstirea Colţea din Bucureşti. A apărut o 
grijă deosebită activităţii tipografice, tipărindu-se în cursul păstoririi sale peste 40 de cărţi de 
slujbă în româneşte la care se adaugă şi câteva în greceşte. El a ctitorit 2 biserici în Bucureşti 
Oborul Vechi şi Sfântul Nicolae Vlădica. In 1774 Mitropolitul Grigorie a primit de la 
generalul Petru Salticov moaştele Sfântul Dimitrie Basarabov pe care le-a aşezat în biserica 
mitropolitană din Bucureşti hotărând ca prăznuirea să se facă în fiecare an la 27 octombrie. La 
10 octombrie 1776 patriarhul ecumenic Sofronie a acordat mitropolitului Grigorie şi urmaşilor 
săi titlul său „locţiitor al scaunului din Cezareea Capadociei" care îl situa în sinodul patriarhal 
din Constantinopol în locul al doilea după Patriarh. 

Mitropolitul Dositei Filitti (1793-1810) 

A fost grec de origine şi a fost episcop al Buzăului. Sub el a continuat activitatea 
cărturărească din trecut, tipărindu-se foarte multe cărţi de slujbă şi învăţătură. In 1797 a 
înfiinţat o şcoală pentru pregătirea preoţilor la mănăstirea Antim din Bucureşti. Păstoria lui a 
căzut în timpuri grele cu năvăliri de oşti turceşti, cu războaie între ruşi şi turci pe teritoriul 
ţării noastre motiv pentru care a fost nevoit să se refugieze la Braşov, până în 1810 când a fost 
înlăturat din scaun, s-a stabilit la Braşov şi a murit în 1826. Cea mai mare realizare a sa a fost 

înfiinţarea episcopiei Argeşului la 10 octombrie 1793 cu judeţele Argeş şi Olt care a dăinuit 
până în 1949 şi a fost reînfiinţată în 1990 cu primul titular Calinic Argatul. 

Episcopia Râmnicului în sec. XVIII 

Spre deosebire de sec. anterioare şi de celelalte episcopii româneşti din sec. XVIII 
Râmnicul a avut o seamă de vlădici vrednici dintre care amintim episcopii Damaschin, 
Climent, Chesarie şi Filaret. 

Episcopul Damaschin (1708-1725) 

Se trăgea dintr-o familie românească din Voineşti de Dâmboviţa. A avut o pregătire 
cărturărească deosebită cunoscând trei limbi latina, greaca şi slava. A fost ucenic al 
episcopului Mitrofan pe care 1-a ajutat la tipărirea unor cărţi. Intre 1702-1708 a fost episcop la 
Buzău. In noiembrie 1719 episcopul Damaschin împreună cu egumenii mai multor mănăstiri 
au cerut împăratului de la Viena ridicarea episcopiei Râmnicului la rangul de Mitropolie, 
înfiinţarea de şcoli la Râmnic şi Craiova şi o mai bună organizare a mănăstirilor dar nu au 
primit nimic. Episcopul Damaschin a avut şi preocupări cărturăreşti aducând o contribuţie 
însemnată la românizarea slujbelor şi la dezvoltarea limbii literare româneşti. El a tălmăcit 
multe cărţi în româneşte dar a tipărit puţine căci abia în 1724 a obţinut aprobarea înfiinţării 
unei noi tiparniţe la Râmnic unde a tipărit un Ceaslov, învăţătura de 7 taine şi o Psaltire. 
Restul manuscriselor rămase de la el au fost tipărite de urmaşi. 
Episcopul Climent (1737-1748) 

A păstorit în condiţii grele fiindcă a izbucnit un nou război între turci şi austrieci, 
război care a cuprins întreaga Oltenie, iar după încheierea păcii de la Belgrad 1739 a fost 
realipită la Ţara Românească şi a putut să păstorească în condiţii mai bune. Este unul din cei 
mai de seamă vlădici, ctitor de locaşuri sfinte. A ridicat o nouă biserică episcopală la Râmnic, 
o nouă reşedinţă, clopotniţă, chilii şi o bolniţă. A ctitorit un schit în satul său natal Pietrarii de 
Jos, apoi schituri la Pătrunsa şi Colnic, apoi biserici la Bodeşti, Bărbăteşti şi Goranu toate în 
părţile Râmnicului. N-a neglijat nici activitatea cărturărească tipărind vreo 20 de cărţi dintre 
care 10 manuscrise de la Damaschin. Are şi el 2 cărticele „Capete de poruncă" şi „întrebări şi 
răspunsuri pentru şapte Taine". S-a retras din scaun din cauza bătrâneţii în 1748 şi a murit în 
1753. 

Episcopul Chesarie (1774-1780) 

A învăţat la şcoala domnească din Bucureşti unde şi-a însuşit limbile greacă, latină, 
rusă şi franceză. A fost ucenic al mitropolitului Grigorie de la Colţea ajutând la traducerea şi 
tipărirea unor cărţi teologice. Spre sfârşitul anului 1771 i s-a încredinţat conducerea eparhiei 
Râmnicului în calitate de vicar, iar în 1773 a fost ales episcop şi în 1774 a fost hirotonit şi 
instalat. Ca episcop s-a remarcat şi prin activitatea gospodărească dar mai ales prin cea 
cultural-tipografică. A refăcut tipografia de la Râmnic şi în numai patru ani au apărut 10 cărţi 
de slujbă printre care se remarcă mineiele pe lunile octombrie până la martie primele tipărite 
în româneşte între anii 1776-1780. Prin mineiele lui s-a desăvârşit pentru totdeauna 
românizarea slujbelor bisericeşti. La cele şase mineie se remarcă prefeţele scrise de el însuşii, 
în care arăta însemnătatea lunii respective, datinile religioase, explica sărbătorile bisericeşti 
făcând şi scurte incursiuni în istoria poporului român. A înfiinţat două şcoli una cu dascăli de 
limbă greacă şi slavonă, iar alta cu dascăli de limbă română. Episcopul Chesarie a murit pe 
neaşteptate la Bucureşti pe 9 ianuarie 1780. 

Episcopul Filaret (1780-1792) 

Restul de şase mineie aprilie până la septembrie lucrate de episcopul Chesarie au fost 
tipărite de episcopul Filaret toate în 1780. Pe lângă acestea episcopul Filaret a mai tipărit 
peste 20 de cărţi de slujbă în româneşte. In felul acesta el a desăvârşit munca înaintaşilor de 
traducere şi tipărire a cărţilor de slujbă şi învăţătură în limba română. In 1792 episcopul 

Filaret a fost ales mitropolit al Ungrovlahiei unde a păstorit numai un an căci s-a retras şi a 
murit în 1794. 

Concluzie 

Din cele expuse reiese că episcopia Râmnicului a fost cârmuită în sec. XVIII numai de 
vlădici vrednici cu bogate preocupări cărturăreşti înscriindu-şi numele pentru totdeauna în 
istoria vechii culturi româneşti desăvârşind procesul introducerii limbii române în biserică 
fapt care a folosit şi vieţii religioase, dar şi limbii noastre literare. 

1885 - B^O.R - Autocefală 

1925 - B.O.R - Patriarhie 

Biserica Ortodoxă din Moldova în sec. XVIII (1711-1821) 

Ca şi în Ţara Românească şi Moldova în perioada 1711-1821 scaunul domnesc a fost 
ocupat numai de domni fanarioţi. Biserica a cunoscut în această perioadă o stare destul de 
bună pentru că n-a fost decât un mitropolit grec şi un episcop la Roma care a păstorit mai 
puţin de un an pentru că împotriva grecilor s-au ridicat proteste. In ceea ce priveşte activitatea 
tipografică, ea s-a reluat la Iaşi abia în 1714 tipărindu-se până în 1736 doar opt cărţi, apoi a 
continuat cu anul 1741 într-un ritm foarte intens tipărindu-se zeci de cărţi la Iaşi marea 
majoritate în limba română. Domnitorul Constantin Mavrocordat a acordat o atenţie deosebită 
pregătirii clerului, vlădicii fiind obligaţi să nu hirotonească decât cu pregătirea 
corespunzătoare. Cei mai de seamă mitropoliţi ai Moldovei în acest secol au fost: 

— Iacob Putneanul; 

— Gavriil Calimachi; 

— Iacob Stamati. 

Mitropolitul Iacob Putneanul (1750-1760) 

A fost originar din Rădăuţi călugărit la Putna. In 1745 a fost ales episcop la Rădăuţi 
continuând activitatea înaintaşului său Varlaam, care înfiinţa-se aici o tipografie în 1744, care 
a funcţionat până în 1746 tipărind cinci cărţi. Tipărindu-se sub îndrumarea sa peste 15 cărţi în 
limba română necesare bisericii şi şcolii, dar în calitate de mitropolit după ce a mutat 
tipografia de la Rădăuţi la Iaşi. In anul 1750 s-a format o coaliţie a boierilor, egumenilor, 
episcopilor care au reuşit să impună demisia singurului mitropolit grec Nichifor (1740-1750). 
In locul său a fost ales mitropolit Iacob Putneanul care deşi a păstorit numai 10 ani, el a 
desfăşurat o bogată activitate culturală, socială, politică şi gospodărească. Datorită lui s-a 
înlăturat primejdia adusă de domnii şi clericii fanarioţi de a introduce limba greacă în şcoală şi 
chiar în biserică. In afară de numeroase cărţi de slujbă a tipărit şi cărţi de învăţătură 
majoritatea tipărite cu cheltuiala mitropolitului. Mitropolitul a fost preocupat şi de educarea 
copiilor prin şcoală. De aceea în 1755 a tipărit un abecedar care se numea Bucvar care a 
umplut un gol imens în literatura didactică din Moldova. In prefaţa acestei cărţi şi cu alte 
ocazii mitropolitul îndemna pe părinţi să-şi de-a copii la şcoală. S-a dovedit şi un apărător 
hotărât al poporului împotriva exploatării turco-fanariote. Mergând în februarie 1759 în 
fruntea a câtorva mii de ţărani şi orăşeni spre curtea domnească cerând înlăturarea jafurilor 
grecilor- fanarioţi pentru care în vara anului 1760 a fost silit să se retragă din scaun. Atunci s-a 
aşezat la mănăstirea Putna unde a continuat lucrările de restaurare la ctitoria lui Ştefan cel 
Mare. Tot aici a înfiinţat o academie duhovnicească după modelul academiei movilene de la 
Kiev. Mitropolitul Iacob a murit la Putna în 1778 în tinda bisericii fiind îngropat alături de 
părinţii săi călugăriţi la bătrâneţe. 

Mitropolitul Gavriil Calimachi (1760-1786) 

După retragerea lui Iacob domnitorul Ioan Teodor Calimachi 1-a adus în scaunul 
mitropolitan pe fratele său Gavriil Calimachi. Acesta a continuat opera culturală a lui Iacob 
Putneanul tipărind peste 20 de cărţi de slujbă şi de învăţătură. S-a ocupat şi de învăţământ 
întemeind şcoli noi. A sprijinit mulţimea răzvrătită împotriva dărilor grele impuse de Grigorie 
III Ghica. A păstorit până la moartea sa în 1786. 

Mitropolitul Iacob Stamati (1792-1803) 

Originar din Transilvania călugărit la Mănăstirea Neamţ, având înclinări gospodăreşti 
a ajuns econom al mănăstirii Neamţ apoi administrator la Mitropolie. In 1782 a fost ales 
episcop la Huşi unde a zidit o nouă reşedinţă şi a refăcut clădirile din incintă. In 1792 a fost 
ales mitropolit al Moldovei unde s-a dovedit acelaşi bun gospodar reclădind reşedinţa 
mitropolitană, înzestrând mitropolia cu odoare şi recăpătându-i unele moşii. A fost şi ctitor de 

locaşuri sfinte, ctitorind biserica Banu din Iaşi în locul uneia mai vechi de lemn. A fost şi un 
bun organizator al asistenţei sociale prin faptul că a înfiinţat un spital şi o farmacie în Iaşi. A 
ajutat pe orfani, săraci şi văduve. S-a ocupat şi de activitatea tipografică tipărind vreo 10 cărţi 
de slujbă, câteva cărţi de învăţătură şi câteva manuale didactice „Gramatica teologhicească 
după Platon al Moscovei", „Geografie", „Elemente aritmetice" tipărite în 1795. 
Concluzie 
Putem spune că biserica din Moldova şi-a continuat activitatea mai ales cea culturală şi 
tipografică în tot cursul sec. al XVIII-lea prin strădaniile unor vrednici vlădici ca Iacob 
Putneanul şi Iacob Stamati în ciuda măsurilor abuzive luate de regimul turco-fanariot. 

Patriarhia Română are cinci Mitropolii în Ţară : 

1. Mitropolia Munteniei şi a Dobrogei - P.F Patriarh Teoctist ; 

2. Mitropolia Moldovei şi Sucevei - Î.P.S Daniel Ciobotea ; 

3. Mitropolia Ardealului - I.P.S Laurenţiu Streza ; 
4 Mitropolia Olteniei - Î.P.S Teofan ; 

5. Mitropolia Banatului - I.P.S Nicolae Corneanu . 

Viata mănăstirească în Tara Românească si Moldova în a 

1 9 ? 

doua jumătate a sec al XVIII-lea 

Viaţa mănăstirească sub regimul turco-fanariot 

Această perioadă care a cunoscut o decădere şi în celelalte laturi ale vieţii de stat şi 
bisericeşti a însemnat un regres şi în viaţa mănăstirească. Ştiind că în veacurile trecute 
mănăstirile noastre erau centre de cultură şi artă, aici scriindu-se cronici, se caligrafîau 
manuscrise, se lucrau veşminte şi vase liturgice, se pregăteau tineri pentru slujbe la curtea 
domnească pentru copişti sau preoţi. Această viaţă cultural-artistică înfloritoare a început cu 
timpul să decadă mai ales la mănăstirile pe care domnii le închinaseră la locurile sfinte din 
Răsărit: Muntele Athos, Constantinopol, Alexandria, Ierusalim, Muntele Sinai şi altele. La 
aceste mănăstiri au venit egumeni şi călugări greci care nu aveau nici un interes să continue 
vechile tradiţii culturale ale mănăstirilor noastre. Ei urmăreau de a trimite cât mai mult din 
roadele moşiilor acestor mănăstiri la locurile cărora le erau închinate. Dar nici în mănăstirile 
neînchinate situaţia nu era mai bună. In multe cazuri domnii fanarioţi pretindeau sume mari de 
bani la numirea de noi egumeni şi astfel egumenii nu mai puteau fi la înălţimea chemării lor 
fiind o piedică pentru propăşirea duhovnicească şi culturală a vieţii călugăreşti. Au fost totuşi 
mulţi vieţuitori în mănăstirile moldovene şi muntene care au dus o viaţă superioară: episcopul 
Pahomie al Romanului, arhimandritul Vartolomei Măzăreanul, stareţul Paisie Velicicovschi, 
stareţul Gheorghe şi calinic Cernicanul. 

Arhimandritul Vartolomei Măzăreanul 

O înviorare a vieţii monahale a avut loc în a doua jumătate sec. al XVIII-lea când 
mitropolitul Iacob Putneanul a reuşit să redea mănăstirii Putna strălucirea din timpul marelui 
ei ctitor. Aici el a întemeiat o şcoală superioară după modelul academiei movilene din Kiev 
pusă sub conducerea învăţatului arhimandrit Vartolomeu membru de onoare al acelei 
academii. Bun cunoscător al limbii ruse şi greacă Vartolomeu ne-a lăsat o serie de lucrări şi 
traduceri originale cu care s-a îmbogăţit literatura noastră bisericească şi istorică. 
Arhimandritul Vartolomeu ca şi mitropolitul Iacob a determinat un adevărat curent cultural în 
mănăstirea Putna vădit prin mulţimea traducerilor făcute în acest timp de diferiţi călugări şi 
dascăli. 

Stareţul Paisie Velicicovschi pomenit la 15 noiembrie 

Un alt reformator al vieţii mănăstireşti, de data acesta pe plan mult mai mare, nu 
numai într-o singură mănăstire, cum făcuse Vartolomeu, a fost stareţul Paisie Velicicovschi. 
S-a născut în 1722 într-o veche familie preoţească, în oraşul Poltava primind la botez numele 
de Petru. A rămas orfan de tată şi mama sa la 13 ani 1-a dat la învăţătură la Academia 
duhovnicească de la Kiev unde a rămas 4 ani. La vârsta de 17 ani a intrat în mănăstire şi dorul 
nestins de a trăi o viaţă pustnicească 1-a îndreptat spre Ţările Române. Timp de 4 ani a vieţuit 
în schiturile: Dălhăuţi, Trăisteni şi Cârnul în părţile Buzăului. In 1746 a plecat la alt post, s-a 
aşezat într-o mănăstire şi pe la începutul anului 1750, a venit şi stareţul Vasile de Poiana 
Mărului (Vrancea) care 1-a îmbrăcat în mantie sub numele de Paisie. încetul cu încetul, a 
început să se strângă ucenici în jurul său şi la stăruinţele acestora, dar şi a altor călugări de la 
Athos, Paisie a primit să fie hirotonit preot duhovnic şi cu ajutorul ucenicilor a ridicat schitul 
Sfântul Ilie. 

Paisie în Moldova 

Inmulţindu-se numărul fraţilor care doreau să ducă viaţă de obşte sub îndrumarea sa, 
Paisie s-a văzut nevoit să vină în Ţările Române pline de mănăstiri mari şi în 1763 cu 64 de 
ucenici a primit cu aprobarea domnitorului Grigorie Calimachi mănăstirea Dragomirna, 
ctitoria lui Anastasie Crimca. Această mănăstire care până atunci era aproape pustie, a început 
deîndată o viaţă nouă, venind numeroşi monarhi: români, ruşi şi ucraineni, stareţul Paisie 

introducând viaţa de obşte cerând respectarea cu sfinţenie a pravilei călugăreşti. Apoi au 
început să se facă traduceri din scrierile Sfinţii Părinţi în limba slavă şi română. In 1775, 
Paisie şi obştea sa de 350 de fraţi au fost nevoiţi să părăsească mănăstirea, datorită ocupaţiei 
austriece şi cu aprobarea mitropolitului Gavriil s-au aşezat la mănăstirea Secu unde au stat 4 
ani. In 1779, i s-a încredinţat stăreţia mănăstirii Neamţ unde a continuat traducerile din 
scrierile Sfinţilor Părinţi în limba română şi slavă. Numărul manuscriselor păstrate din timpul 
lui Paisie este de aproape 300, dintre care vreo 40 scrise de el însuşii. S-au ridicat noi chilii, o 
casă de oaspeţi şi un spital. Numărul vieţuitorilor a ajuns foarte repede la 700 dintre care erau 
moldoveni, transilvăneni, munteni, ruşi, ucraineni, greci, bulgari şi chiar necreştini care au 
trecut la Ortodoxie. Cei mai deseamă ucenici paisieni au fost călugării Gherontie şi Grigorie 
cunoscuţi traducători de cărţi teologice din greceşte în româneşte, iar Grigorie mai târziu a 
ajuns mitropolit al Ungrovlahiei. In duhul lui Paisie a trăit şi marele mitropolit al Moldovei 
Veniamin Costachi. Astfel prin strădaniile stareţului Paisie mănăstirea Neamţ a ajuns un 
însemnat centru de cultură teologică ascetică. Stareţul Paisie a murit la 15 noiembrie 1794 la 
72 de ani şi a fost îngropat în biserica mare a mănăstirii Neamţ unde este şi astăzi. Ucenicii 
pregătiţi de el s-au răspândit în multe mănăstiri româneşti şi în peste 100 de mănăstiri ruseşti 
ducând pretutindeni un duh nou de viaţă călugărească. 
Stareţul Gheorghe 

Dintre ucenicii lui Paisie în Ţara Românească cel mai deseamă a fost stareţul 
Gheorghe de la mănăstirea Cernica şi Căldăruşani. Acesta era originar din Transilvania, 
ucenic al lui Paisie de la Athos, apoi în mănăstirile moldovene. In 1781 mitropolitul Grigorie 
al Ungrovlahiei i-a încredinţat refacerea vieţii monahale de la mănăstirea Cernica după 
rânduielile paisiene care era părăsită de 30 de ani, apoi i s-a încredinţat stăreţia mănăstirii 
Căldăruşani. Cel mai deseamă dintre ucenicii lui a fost Calinic Cernicanul, ajuns mai târziu 
stareţ al mănăstirii 1818-1850 şi episcop al Râmnicului 1850-1868. Trecut în rândul sfinţilor 
de Sfântul Sinod al Bisericii noastre fiind pomenit pe 1 1 aprilie. 
Concluzie 

Privind la viaţa şi faptele stareţului Paisie putem spune că el a fost un mare dar pe care 
poporul ucrainean la făcut românilor în sec al XVIII-lea aşa cum şi noi le-am dăruit cu un 
veac şi jumătate mai înainte pe Petru Movilă al Kievului. Călugăr cu viaţă superioară, bun 
organizator al vieţii de obşte, bun călăuzitor al numeroşilor săi ucenici pe care i-a îndemnat 
mereu la rugăciune, muncă, grijă pentru bolnavi, bătrâni, călători şi traduceri din Sfinţii 
Părinţi pentru care stareţul Paisie poate fi socotit ca al doilea înnoitor al monahismului 
românesc după Sfântul Nicodim de la Tismana. 

Biserica Ortodoxă din Ţara Românească în prima 

jumătate a sec. XIX 

Mitropolitul Dionisie Lupu (1819-1821) 

La sfârşitul regimului turco-fanariot scaunul Ungrovlahiei era ocupat de Dionisie Lupu 
care a fost mult timp stareţ al mănăstirii Dealu şi Tismana. Ca mitropolit a fost un mare 
sprijinitor al şcolii lui Gheorghe Lazăr de la mănăstirea Sfântul Sava din Bucureşti. In 1821 
s-a retras, iar scaunul vacant a fost ocupat abia în ianuarie 1 823 când a fost ales ierodiaconul 
Grigorie de la mănăstirea Căldăruşani cunoscut ca mitropolit drept Grigorie Dascălul. 
Mitropolitul Grigorie Dascălul (1823-1834) 
Viaţa şi activitatea 

S-a născut în Bucureşti în 1765 fiind numit la botez Gheorghe. A urmat cursurile 
vestitei şcoli de la Sfântul Sava unde a învăţat temeinic limba latină şi greacă dar mai ales 
teologia. In jurul anului 1790 s-a dus la mănăstirea Neamţ unde a fost tuns în monarhism de 
însuşii stareţul Paisie, mai târziu fiind hirotonit ierodiacon. Ierodiaconul Grigorie şi-a 
continuat activitatea la mănăstirea Neamţ tălmăcind şi tipărind multe cărţi printre care a tipărit 
o traducere proprie „Adunare pe scurt a dumnezeieştilor dogme ale credinţei" după un teolog 
grec, fiind scrisă la îndemnul episcopului Iosif al Argeşului care a semnat prefaţa. Apoi 
Grigorie a venit la Bucureşti stabilindu-se la mănăstirea Antim, iar aici s-a retras la mănăstirea 
Căldăruşani. La îndemnul mitropolitului Dionisie Lupu a tradus şi tipărit la Bucureşti „Cele 
şase cuvinte despre preoţie ale Sfântului Ioan Gură de Aur" (1820) şi „Cuvânt despre preoţie 
al Sfântului Grigorie de Nazianz" (1821). 

Activitatea lui Grigorie ca mitropolit 

Alegerea sa ca mitropolit al Ungrovlahiei a avut loc în ianuarie 1823. Deşi o viaţă 
întreagă se ocupase numai cu rugăciunea şi cu tâlcuirea cărţilor mitropolitul Grigorie s-a 
dovedit a fi un ierarh destoinic realizând o seamă de lucruri vrednice de laudă şi de pomenire. 
In primii ani de păstorire a completat scaunele vacante ale celor trei eparhii sufragane 
(Râmnic, Buzău şi Argeş) cu vlădici români. A acordat o atenţie deosebită şcolilor stăruind ca 
fiecare eparhie să înfiinţeze câte un seminar teologic şi a trimis bursieri la studii în străinătate. 
A căutat să pună rânduială şi în viaţa mănăstirilor închinate locurilor sfinte din Răsărit 
numind stareţi români. In tot acest timp mitropolitul Grigorie a continuat cu aceeaşi râvnă 
activitatea de traducător. Dar izbucnirea unui război între Rusia şi Turcia în 1828 a întrerupt 
activitatea pastorală şi cărturărească a mitropolitului. In 1828 mitropolitul Grigorie a ajuns 
locţiitor de domn în locul lui Grigorie Ghica fugit din ţară, dar a ajuns în conflict cu noua 
stăpânire şi în februarie 1 829 a fost înlăturat din scaun şi trimis în surghiun la Chişinău. După 
încheierea păcii între ruşi şi turci (Adrianopol, 1829) i s-a îngăduit întoarcerea în ţară în 1832 
fiind nevoit să rămână la Buzău şi în 1833 la mănăstirea Căldăruşani după care în acelaşi an 
sa reîntors la Bucureşti reocupându-şi scaunul mitropolitan. Cu toate că era bătrân şi bolnav a 
început din nou să poarte grijă de buna desfăşurare a vieţii bisericeşti, dar la 22 iunie 1834 a 
murit fiind îngropat lângă catedrala mitropolitană din Bucureşti, iar după 7 ani a fost dus la 
mănăstirea Căldăruşani şi pus în gropniţa mănăstirii. 

Urmaşii mitropolitului Grigorie 

După moartea mitropolitului Grigorie 1834 conducerea mitropoliei a fost încredinţată 
celor trei episcopi: 

1 . Neofit al Râmnicului care condusese mitropolia şi când Grigorie a fost la Chişinău. A 
fost ales mitropolit în 1840-1849. Sub el s-a înfiinţat seminarul central din Bucureşti 
(1836), după care seminarul Râmnicu- Vâlcea (1837). 

2. Chesarie al Buzăului 1825-1836 care a înfiinţat şi el un seminar la Buzău (1836). 

3. Ilarion al Argeşului 1820-1821 şi 1828-1845. A fost un ierarh cu o aleasă pregătire 
cărturărească, sprijinitor al răscoalei lui Tudor Vladimirescu şi a înfiinţat şi el 
seminarul de la Curtea de Argeş (1836). 

Concluzie 
In ciuda vitregiilor prin care au trecut ţara noastră după 1821 activitatea culturală 
bisericească a continuat în ţara noastră în toată această vreme datorită în primul rând marelui 
cărturar Grigorie Dascălul. 

Lupta clerului şi credincioşilor din Transilvania pentru 

apărarea Ortodoxiei 

Clerul şi credincioşii care îmbrăţişaseră unirea la 1701 şi-au dat seama că prin „unire" 
erau ameninţaţi să-şi piardă credinţa strămoşească. De aceea îndată după 1701 a început lupta 
împotriva uniaţiei care a durat foarte mult timp, luptă ce a fost susţinută cu mult curaj şi 
stăruinţă de preoţi şi credincioşi înfruntând bătăi, temniţă şi chiar moarte mucenicească pentru 
a-şi păstra credinţa strămoşească. 
Visarion Sărai 

Marile frământări şi lupte împotriva uniaţiei au început abia în 1744, când a venit în 
Transilvania călugărul Visarion Sărai. A fost într-o mănăstire din Slovenia unde a fost făcut 
preot. A călătorit la locurile sfinte, iar în 1744 a venit în Banat, în Transilvania ca să lupte 
împotriva uniaţiei. El predica peste tot şi îndemna pe credincioşii ortodocşi să-şi păstreze 
dreapta credinţă străbătând diferite locuri de pe valea Mureşului în părţile Devei, Orăştiei, 
Alba-Iulia izbutind să întoarcă multe sate de la uniaţie. Intre Sălişte şi Sibiu a fost arestat, 
anchetat de autorităţile austriece de la Sibiu, apoi trimis la închisoarea din Deva, iar de aici la 
fioroasa temniţă Kufstein, din Austria, unde a murit ca mărturisitor pentru Ortodoxie. 
Ţăranul Nicolae Oprea la Viena 

Lupta începută de Visarion Sărai a fost a fost continuată de numeroşi preoţi şi 
credincioşi îndeosebi de cei din jurul Sibiului. Satele se împotriveau cu dârzenie unirii, 
alungau preoţii uniţi, refuzau slujbele preoţilor uniţi şi trimiteau credincioşi în Ţara 
Românească spre a fi hirotoniţi preoţi ortodocşi. In 1748 un ţăran din Sălişte, Nicolae Oprea 
(Miclăuş) a fost trimis de credincioşii din părţile Sibiului cu o plângere la Viena prin care 
cereau să fie lăsaţi în vechea lor credinţă. In 1749-1 75 Oînsoţit de alţi preoţi şi credincioşi 
transilvăneni au mai făcut două drumuri la Viena. In 1752 împreună cu preotul Moise Măcinic 
de la Sibiel a fost trimis din nou la Viena, dar îndată au fost arestaţi şi închişi pe viaţă în 
temniţa Kufstein. 

Protopopul Nicolae Pop 

Din Balomir de lângă Orăştie a pornit spre Curtea ţarilor ruşi din Petersburg pentru a 
ruga pe aceştia să intervină în favorul lor la curtea împărătească din Viena. Ţarina Elisabeta a 
intervenit în acest la curtea din Viena dar fără rezultat. S-a întors în Ţara Românească, s-a 
călugărit şi a ajuns la mănăstirea Argeş egumen. 
Ieromonahul Nicodim 

Călugărit la Râmnic în 1750 a fost la Viena apoi de două ori la Petersburg după care 
s-a reîntors în Ţara Românească ajungând şi el egumen la o mănăstire. 
Alţi preoţi luptători 

— Preot Cosma Ghindean - în jurul anului 1755 a cutreierat 42 de sate înaintând o 
mulţime de plângeri ale credincioşilor pentru care a suferit 60 de săptămâni de temniţă 
împreună cu soţia care avea şi un copil mic care a degerat. 

— Preotul Ioan din Galeş (judeţul Sibiu) - a ajuns împotriva uniaţiei în părţile Sibiului, 
Sebeşului, Orăştiei şi Hunedoarei. A fost prins şi închis la Kufstein. 

— Protopopul Ioan Piuariu din Sadu (judeţul Sibiu) a fost prins şi tuns în piaţa Sibiului 
rămănându-i numele de „Popa Tunsu". 

Răscoala lui Sofronie de la Cioara 

Răscoala împotriva uniaţiei a fost condusă Sofronie din satul Cioara (Alba) el ruga pe 

credincioşi să alunge preoţii uniţi şi să se întoarcă la creştinism. El mergea peste tot şi 

convoca adunări de preoţi şi credincioşi, întocmea memorii în care cerea un episcop ortodox, 

înapoierea bisericilor, eliberarea celor închişi pentru biserica ortodoxă, scutirea de dări a 

preoţilor, etc. Răscoala lui Sofronie poate fi considerată o biruinţă deplină a Ortodoxiei în 
Transilvania, căci sute de sate au părăsit uniaţia. Pentru aceasta împărăteasa Măria Tereza a 
trimis în Transilvania pe generalul Buccow în 1761 cu armată cu misiunea să întărească 
unirea şi să înăbuşe orice mişcare împotriva ei. Acesta a trecut cu sila la uniaţie zeci de sate şi 
a dat uniaţilor sute de biserici ortodoxe şi a distrus cu tunurile peste 150 de mănăstiri 
ortodoxe. In schimb credincioşii ortodocşi din Transilvania au avut un câştig care în acelaşi an 
li s-a trimis un episcop de origine sârbă Dionisie Novacovici care s-a stabilit la Răşinari, lângă 
Sibiu. In 1950 Sfântul Sinod la B.O.R a trecut în rândul sfinţilor pe Visarion, Sofronie şi 
Nicolae Oprea, iar în 1992 pe Moise Măcinic şi Ioan din Galeş pomeniţi toţi pe 21 octombrie. 

Mitropolitul Veniamin Costachi 

In primele patru decenii ale sec. al XlX-lea, scaunul mitropolitan al Moldovei a fost 
ocupat de unul din cei mai de seamă ierarhi pe care i-a avut biserica noastră în trecutul ei, 
mitropolitul Veniamin Costachi. 
Viaţa 

S-a născut la 20 decembrie 1768 în satul Roşieşti (judeţul Vaslui), primind la botez 
numele de Vasile. Tatăl său, Grigorie Costache, zis Negel, provenea dintr-o veche familie din 
Moldova, un strămoş al său fiind vornicul Boldur, sfetnic al Ştefan cel Mare, iar mama sa, 
Măria, se trăgea din vechea familie Cantacuzino. A dobândit primele cunoştinţe de carte în 
casa părintească de la un dascăl grec. Apoi a urmat pentru scurt timp cursurile şcolii de la Trei 
Ierarhi din Iaşi. In 1784, adică la 15 ani a fost călugăr la Huşi primind numele de Veniamin. A 
fost făcut diacon şi foarte curând a trecut în slujba mitropoliei ca ieromonah şi mare eclesiarh, 
apoi ca egumen al mănăstirii Sfântul Spiridon din Iaşi. Paralel cu îndeplinirea acestor slujbe 
şi-a îmbogăţit mereu cunoştinţele de carte prin studiul Sfintei Scripturi şi a lucrărilor Sfinţilor 
Părinţi dobândind o aleasă pregătire cărturărească. In 1792, episcopul Iacob Stamati de la 
Huşi a fost ales mitropolit al Moldovei, în scaunul vacant a fost ales egumenul Veniamin de la 
Sfântul Spiridon, în vârstă de numai 23 de ani şi jumătate. In 1796 a fost ales episcop la 
Roman unde a păstorit 7 ani. In 1803 a fost ales mitropolit al Moldovei în locul părintelui său 
sufletesc Iacob Stamati trecut la cele veşnice. Ca mitropolit a păstorit aproape 40 de ani cu 
două întreruperi 1808-1812 şi 1821-1822. Ca mitropolit are trei activităţi mai importante: 

• întemeietor şi îndrumător al şcolilor bisericeşti şi laice din Moldova; 

• Activitatea culturală tipografică; 

• Activitatea social-culturală. 

Veniamin Costachi întemeietor si îndrumător al şcolilor 

bisericeşti şi laice din Moldova 
Pentru întrunirea şi luminarea clerului moldovean mitropolitul a înfiinţat în 1803 un 
seminar la mănăstirea Socola de lângă Iaşi căruia i-a purtat o grijă deosebită aducând 
profesori destoinici din Transilvania. Apoi a devenit o şcoală românească de grad superior cu 
8 ani de studiu la care se predau studii teologice şi laice la un nivel ridicat. A înfiinţat apoi o 
şcoală pentru maicile de la mănăstirea Agapia unde era stareţă sora sa Ecaterina. Pe lângă 
aceasta maicile de la Agapia şi Văratec erau îndatorate să se ocupe şi cu lucrul de mână. In 
octombrie 1805 mitropolitul a organizat şi o şcoală de cântări bisericeşti la Iaşi aducând la 
conducerea ei un renumit dascăl de psaltichie din Constantinopol. La îndemnul mitropolitului 
unul din bursierii săi, cărturarul Gheorghe Asachi a predat între 1814-1818 un curs de 
inginerie la Academia domnească din Iaşi punându-se astfel bazele învăţământului politehnic 
la noi. Prin aceasta a vrut să dovedească profesorilor greci şi boierilor moldoveni că se pot 
preda ştiinţe exacte şi în limba română nu numai în greacă. După înlăturarea regimului turco- 
fanariot în 1821 s-au deschis noi perspective pentru dezvoltarea culturii şi a învăţământului de 
toate gradele. In toamna anului 1824 mitropolitul a deschis la Mănăstirea Trei Ierarhi o şcoală 
impunătoare (elementară) cu limba de predare româna. In 1828 prin strădaniile mitropolitului 
şi ale lui Gheorghe Asachi, pe lângă şcoală impunătoare sa mai organizat o şcoală „normală" 
cu doi ani de studii şi un gimnaziu cu 4 ani de studii. Şcoala de la Trei Ierarhi s-a numit şi 
„vasiliană" după Vasile Lupu. In noiembrie 1834 prin strădaniile aceloraşi doi mari ctitori ai 
învăţământului român s-au deschis la Iaşi cursurile unei academii, numită Academia 
Mihăileană, numele domnitorului Mihail Sturza. Academia cuprindea: o facultate de filozofie 
cu doi ani de studii, o facultate juridică cu 3 ani de studii, cursuri de inginerie, economie, 
filologie, arte frumoase. A fost înzestrată cu: bibliotecă, laboratoare, muzeu de ştiinţe naturale 
şi internat. Mitropolitul Veniamin şi Gheorghe Asachi au izbutit să deschidă la Iaşi în 1834 

prima şcoală publică pentru „fetele orăşenilor", paralel s-au ocupat şi de deschiderea unor 
şcoli „ţinutale", în diferite oraşe ale Moldovei: Roman, Huşi, Botoşani. In 1841 în urma 
demersurilor lor s-a deschis la Iaşi prima şcoală de artă şi meserii din Moldova, care a pregătit 
primii tehnicieni români. In timpul arhipăstoriei sale mitropolitul Veniamin a trimis numeroşi 
tineri la studii în Apus ca şi în Grecia, Rusia, Şcoala Sfântul Sava din Bucureşti, între ei 
Gheorghe Asachi cu studii la Viena şi Filaret Scriban cu studii la Kiev. In tot acest timp 
mitropolitul Veniamin a dus o luptă dârză pentru păstrarea şi promovarea limbii române în 
şcolile întemeiate de el, împotriva boierimii care vroiau păstrarea limbii greceşti sau a celei 
franceze. 

Veniamin Costachi - activitatea cultural-tipografică 

Mitropolitul Veniamin a organizat şi înzestrat două tipografii : una la mitropolie şi alta 
la mănăstirea Neamţ (1807). In acestea s-au tipărit în cursul păstoriei sale zeci de lucrări, fie 
traduse de el, fie lucrări ale altora tipărite sub îndrumarea sau cu cheltuiala sa. In ce priveşte 
literatura teologică mitropolitul Veniamin a acordat o atenţie deosebită traducerilor din Sfinţii 
Părinţi astfel: prin osteneala marelui ierarh cărturar au fost traduse şi au văzut lumina 
tiparului: „Tâlcuirea celor Şapte Taine (Iaşi, 1807)", „Chiriacodromionul lui Nichifor 
Theotochis (Neamţ, 1811)", „Adoleshia Filotheos, adecă îndeletnicire iubitoare de Dumnezeu 
de Evghenie Vulgaris, 5 volume (Iaşi, 1815-1819)", „Istoria Vechiului şi Noului Testament, 3 
volume (Iaşi, 1824)", „Istoria bisericească a arhiepiscopului Meletie al Atenei, 4 volume (Iaşi, 
1841-1843)", „Pidalionul (Neamţ, 1844) care era o colecţie de canoane", „Piatra scandelei de 
Ilie Miniat (Iaşi, 1844) şi altele. Dintre multele traduceri rămase după el în manuscris câteva 
au văzut lumina tiparului după moartea sa: „Tâlcuirea Psaltirii de Euthimie Zigaben, 2 volume 
(Iaşi, 1850-1862)", „Istoria bisericească a lui Teodoret al Cirului (Bucureşti, 1894)", „Cele 14 
trimiteri ale Sfântului Apostol Pavel de Teofilact al Ohridiei, 3 volume 
(Bucureşti, 1904-1906)". Dintre cele peste 130 de cărţi tipărite cu cheltuiala sau la îndemnul 
mitropolitului multe au prefeţe scrise de el „Dogmatica Sfântului Ioan Damaschin 
(Iaşi, 1806)" şi „Vieţile Sfinţilor în 12 volume, traduse de un ierodiacon Ştefan după Sfântul 
Dimitrie al Rostovului (Neamţ, 1807-1815), apoi numeroase manuale didactice pentru şcolile 
înfiinţate de el, cărţi de slujbă şi altele. Pentru a înfăptui această măreaţă operă culturală 
mitropolitul a avut întotdeauna lângă el numeroşi ostenitori mai ales dintre călugării de la 
mănăstirea Neamţ. Aşadar prin tipăriturile sale mitropolitul a adus o contribuţie importantă 
atât la dezvoltarea teologiei noastre cât şi la dezvoltarea limbii literare româneşti. 
Activitatea social-culturală 

Această operă era însoţită de o credinţă puternică în Dumnezeu şi de o nemărginită 
dragoste faţă de oameni. întreaga sa avere atât moştenită de la părinţi cât şi cea câştigată a 
dat-o celor lipsiţi. încă din tinereţea sa ca egumen la Sfântul Spiridon a venit în ajutorul celor 
bolnavi căci mănăstirea avea şi un spital. Ca episcop de Roman a înfiinţat în acest oraş un 
spital cu o farmacie. Pentru întreţinerea lor a fost nevoit să se împrumute cu 80 de pungi cu 
bani, pe care s-a obligat să-i plătească din veniturile sale viitoare. Dintr-o condică de 
cheltuieli a mitropoliei se constată că erau plătiţi diferiţi medici din oraş pentru îngrijirea 
multor oameni săraci. De altfel el mărturisea în faţa boierilor „chemarea mea este să fiu 
părintele tuturor, mai cu seamă al văduvelor, orfanilor şi săracilor". Pentru credincioşii săi din 
Iaşi dar şi pentru fala mitropoliei în 1833 a pus temelia actualei catedrale mitropolitane 
terminată în 1887 de mitropolitul Iosif Naniescu. Mitropolitul a jucat şi un important rol 
politic fiind în 1821 după plecarea ultimului domn fanariot locţiitor de domn. Ca preşedinte al 
divanului Ţării sau al adunării obşteşti şi-a spus cuvântul în cele mai însemnate probleme ale 
ţării. A participat şi la alcătuirea regulamentului organic al ţării. Din pricina evenimentelor 
politice a fost nevoit să-şi părăsească scaunul în două rânduri 1808-1812 s-a retras la 
mănăstirea Neamţ şi în 1821 la Colincăuţi, când au pătruns turcii în Moldova. 

Sfârşitul Mitropolitului Veniamin 

In urma unor neînţelegeri cu domnitorul Mihail Sturza s-a retras din scaunul 
mitropolitan în ianuarie 1842 la mănăstirea Slatina, unde a murit la 18 decembrie 1846 la 78 
de ani fiind îngropat lângă biserica mănăstirii Slatina, iar în 1886 a fost mutat în catedrala 
mitropolitană din Iaşi. 

Concluzie 

Privind la viaţa şi strădaniile lui ne dăm seama cât de îndreptăţite sunt cuvintele scrise 
de el în testamentul său „Totul ce mi-a stat în putinţă am făcut, şi cu sfatul şi cu fapta, ca să 
sporesc şi sufleteşte şi materialiceşte înflorirea Bisericii şi a Patriei". 

Mitropolitul Andrei Şaguna 

După moartea episcopului Vasile Moga în 1846 a fost numit ca vicar general al 
episcopiei ortodoxe române din Transilvania, arhimandritul Andrei Şaguna, aflat pe atunci în 
slujba mitropoliei ortodoxe sârbe din Carloviţ. 

Viaţa şi activitatea până la 1848 

Andrei Şaguna s-a născut în oraşul Mişcolţ din Ungaria la 20 decembrie 1808 în 
familia negustorului de origine aromână Naum Şaguna şi Anastasia. A primit la botez numele 
de Anastasie. A început învăţătura la şcoala elementară „greco-valahă" din Mişcolţ şi Pesa 
(azi Budapesta). In 1826 s-a înscris la universitatea din Pesa studiind filosofia şi dreptul. In 
1829 a plecat la Vârşeţ (azi Iugoslavia) unde a făcut studii de teologie ortodoxă. Datorită 
aleselor sale însuşiri îndată după terminarea studiilor mitropolitul Ştefan Stratimirovici 1-a 
numit profesor de teologie şi secretar al Consistoriului Mitropoliei sârbe din Carloviţ. Aici a 
fost uns în monahism în 1833 sub numele de Andrei şi a fost hirotonit diacon şi preot. A ajuns 
apoi profesor la secţia românească a seminarului teologic din Vârşeţ. Consilier al episcopiei 
de acolo, arhimandrit şi egumen al mănăstirii Hopovo şi Covil amândouă sârbeşti. Anul 1846 
a însemnat o piatră de hotar în viaţa tânărului arhimandrit Andrei căci de atunci şi-a început 
activitatea în mijlocul românilor transilvăneni. După ce a lucrat doi ani ca vicar general al 
episcopiei Sibiului în decembrie 1847, un sinod electoral întrunit la Turda la ales episcop fiind 
hirotonit de către mitropolitul Iosif Raiacici. 

Activităţile lui Andrei Şaguna 

♦ Activitatea organizatoric-bisericească ; 

♦ Activitatea cultural şcolară ; 

♦ Activitatea politico-naţională . 

♦ Activitatea organizatoric-bisericească 

Şaguna intenţiona să înceapă lucrările de reorganizare a bisericii ortodoxe chiar din 
anul 1848 dar izbucnind revoluţia n-a mai putut-o face. Insă în anul următor a început 
demersurile pentru reînfiinţarea vechii mitropolii ortodoxe a Transilvaniei desfiinţată în anul 
1701. In acest scop a redactat trei memorii în care arăta necesitatea reînfiinţării mitropoliei 
ortodoxe. In 1850 a convocat la Sibiu primul sinod al eparhiei sale la care au luat parte 24 
preoţi şi 20 de mireni (între care şi Avram Iancu), în care s-a cerut de asemenea reînfiinţarea 
mitropoliei. Lucrurile nu s-au rezolvat uşor fiind nevoie de noi memorii şi discuţii prin care să 
convingă pe mitropolitul sârb Iosif Raiacici să-şi de-a consimţământul pentru ieşirea bisericii 
din Transilvania de sub jurisdicţia Carloviţului ca apoi să se obţină din partea curţii imperiale 
din Viena aprobarea pentru reînfiinţarea mitropoliei. Intre timp Şaguna a convocat alte două 
sinoade 1860 şi 1864 care au exprimat din nou această dorinţă. In sfârşit după o acţiune dusă 
timp de 15 ani la 24 decembrie 1864 împăratul din Viena a încuviinţat reînfiinţarea vechii 
mitropolii ortodoxe a Transilvaniei cu reşedinţa la Sibiu şi numirea lui Andrei Şaguna ca 
arhiepiscop şi mitropolit. Noua mitropolie avea ca eparhii sufragane Aradul şi Caransebeşul. 
După aceasta era necesară întocmirea unei legi după care să se conducă biserica autonomă a 
Transilvaniei. Pentru aceasta Andrei Şaguna a convocat la Sibiu în toamna anului 1868 un 
congres naţional bisericesc al românilor ortodocşi din întreaga mitropolie. Congresul a 
discutat un proiect prezentat de Şaguna pe care la primit cu mici modificări sub denumirea de 
„Statutul organic al B.O.R din Transilvania". Ideea de bază a statului era sinodalitatea sau 
colaborarea dintre clerici (1/3) şi mireni (2/3) în toate cele trei sectoare ale administraţiei 
bisericeşti: parohia, protopopia, eparhia. Din acest statut care a stat apoi la baza altor legiuiri 
ale bisericii noastre se desprinde limpede spiritul de organizator al lui Şaguna. Prin statutul 

organic s-a recunoscut autonomia bisericii ortodoxe a Transilvaniei înlăturându-se astfel 
amestecul habsburgic în treburile ei interne. 

♦ Activitatea cultural-şcolară 

Mitropolitul Andrei Şaguna a dus o muncă neobosită pentru slujirea poporului român 
prin cultură, mai ales prin şcolile primare confesionale. Aceste şcoli erau sub conducerea 
bisericii, învăţătorii lor fiind absolvenţi ai Institutului pedagogic din Sibiu condus tot de 
biserică. Preoţii parohi funcţionau ca directori ai acestor şcoli, iar protopopii ca inspectori ai 
şcolilor din protopopiatul lor. La sfârşitul arhipăstoriei sale erau numai în arhiepiscopia 
Sibiului peste 800 de şcoli primare confesionale din care mai mult de jumătate înfiinţate de el. 
S-a îngrijit şi de cele necesare şcolilor: clădiri, manuale, material didactic, programe analitice, 
etc. Numărul manualelor scrise la îndemnul lui Şaguna au fost de aproape 20. Atenţia marelui 
mitropolit s-a îndreptat şi spre alte tipuri de şcoli. In 1851 a înfiinţat un gimnaziu la Braşov, 
1868 un gimnaziu inferior la Brad, 1850 a înfiinţat Institutul Teologic Pedagogic la Sibiu. 
Pentru pregătirea cadrelor didactice necesare a trimis absolvenţi la studii de specializare în 
alte ţări Europene. O faptă de seamă pe plan cultural este şi înfiinţarea la Sibiu în 1853 a 
ziarului „Telegraful Român" care apare până astăzi, apoi înfiinţarea asociaţiei Astra 
(Asociaţia Transilvană pentru cultura şi literatura poporului român) 1861, fiind ales preşedinte 
Şaguna. 

♦ Activitatea pe plan politic-naţional 

îndată după hirotonia întru arhiereu a condus împreună cu episcopul unit de la Blaj 
marea de pe Câmpia Libertăţii de la Blaj 3/15 mai 1848. Adunarea după ce a formulat 
revendicările 1-a ales pe Şaguna în fruntea unei delegaţii de 30 de membri între care şi preoţi 
care să prezinte curţii din Viena hotărârile şi dorinţele naţiunii române din Transilvania. A 
murit la 16/28 iunie 1873 fiind înmormântat lângă biserica din Răşinari. întreaga sa avere a 
lăsat-o arhiepiscopiei Sibiului „Spre scopuri bisericeşti, şcolare şi filantropice". 
Concluzie 

Văzând pe scurt bogata activitate a mitropolitului Andrei Şaguna constatăm că deşi a 
activat într-un climat politic nefavorabil, totuşi a reuşit să ridice Biserica Ortodoxă din 
Transilvania din umilinţa în care se găsea la o strălucire pe care n-a cunoscut-o până atunci. 
Om de cultură superioară, organizator neîntrecut al Bisericii, îndrumător al învăţământului 
şcolar de toate gradele, diplomat iscusit păstrător cu dragoste adâncă faţă de fiii săi sufleteşti, 
mitropolitul Andrei Şaguna poate fi considerat drept cel mai de seamă ierarh pe care 1-a avut 
Biserica Ortodoxă din Transilvania în trecutul ei. 

Biserica Ortodoxă din România în timpul domniei lui 

Alexandru Ioan Cuza 

După revoluţia din 1848 un eveniment de seamă în istoria ţării noastre a fost unirea 
din 1859 a celor două principate Moldova şi Muntenia într-un singur stat România punându- 
se bazele statului român modern. 

Clerul şi unirea principatelor 

La realizarea unirii din 1859 şi-au adus contribuţia şi slujitori ai bisericii ortodoxe din 
Muntenia şi Moldova. Cei doi mitropoliţi de atunci Nifon Rusescu al Ţării Româneşti şi 
Sofronie Miclescu al Moldovei au fost preşedinţi ai divanurilor ad-hoc din 1857 în care s-a 
cerut unirea celor două principate precum şi preşedinţi ai adunărilor elective care au ales pe 
Cuza ca domn al Moldovei pe 5 ianuarie 1859 şi apoi al Ţării Româneşti pe 24 ianuarie 1859. 
Alături de ei au propovăduit ideea unirii celor două ţări şi alţi clerici ortodocşi alături de 
ceilalţi fruntaşi ai luptei naţionale şi sociale pentru unirea celor două ţări. 

Primele schimbări în viţa bisericească sub Alexandru Ioan 
Cuza 

După realizarea unirii principatelor române în viaţa bisericească au avut loc o seamă 
de reforme care au dus la schimbări profunde în viaţa bisericii din noul stat România. Primele 
schimbări s-au produs în însăşi ierarhia bisericească. In urma unirii existau două scaune 
mitropolitane la Bucureşti şi Iaşi fiecare cu eparhiile sufragane Râmnic, Buzău, Argeş şi 
Roman şi Huşi. La 19 iunie 1859 guvernul a numit pe arhimandritul Dionisie Romanov ca 
locţiitor de episcop la Buzău. In noiembrie 1864 printr-un decret domnesc s-a înfiinţat 
episcopia Dunării de Jos încredinţată arhiereului Melchisedec Ştefânescu ca locţiitor. Până în 
1865 majoritatea scaunelor vlădiceşti erau ocupate de locţiitori excepţie făcând scaunul 
mitropolitan din Bucureşti şi cel episcopal de la Râmnic. In 1859 guvernul a hotărât trecerea 
în administrarea ministerului cultelor a averii unor mănăstiri neînchinate: Neamţ, Secu, 
Agapia, Văratic, etc. In 1863 s-a petrecut acelaşi lucru şi în Ţara Românească. In 1860 pe 
baza unui decret domnesc au fost transformate în biserici parohiale două mănăstiri şi 37 de 
schituri din Moldova. In cursul domniei lui Cuza s-a încercat şi o reorganizare a 
învăţământului teologic. Astfel în 1860 s-a înfiinţat o facultate de teologie în cadrul 
universităţii din Iaşi care a fost desfiinţată în 1864 când s-a prevăzut trecerea seminariilor în 
grija statului. In fiecare eparhie funcţiona câte un seminar de gradul I cu patru clase, iar la 
Bucureşti şi Iaşi câte un seminar de gradul II cu şapte clase. Spre sfârşitul anului 1864 s-a dat 
un decret prin care se reglementa problema monahismului în sensul că nu mai puteau fi 
călugăriţi decât cei cu studii teologice şi vocaţie, iar din rândul credincioşilor puteau fi 
călugăriţi bărbaţi de cel puţin 60 de ani şi femeile de cel puţin 50 de ani. 

Sinoadele lui Cuza 

La 3 decembrie 1864 s-a promulgat „Decretul organic" pentru înfiinţarea unei 
autorităţi sinodale centrale urmărindu-se înfăptuirea unificării bisericeşti în noul stat. Până 
atunci cele două biserici erau lipsite de autoritate sinodală fiind dependente de Patriarhia din 
Constantinopol. De aceea prin primul articol al acestei legi se declara independenţa Bisericii 
Ortodoxe Româneşti. Existând deci o biserică dependentă în mod firesc ea avea nevoie de un 
sinod. Ca atare al doilea articol al legii prevedea formarea unui sinod general al B.O.R 
precum şi câte un sinod pentru fiecare eparhie. Ca urmare a acestei legi la începutul anului 
1865 Cuza a acordat mitropolitului Nifon al Ungrovlahiei titlul de „Primat al României", 
lucru absolut necesar pentru întărirea unificării administraţiei bisericeşti din noul stat. Se 
înţelege că proclamarea independenţei bisericii noastre faţă de patriarhia ecumenică a rămas 
fără rezultat. Situaţia B.O.R şi a episcopilor numiţi prin decret s-a rezolvat definitiv abia în 

1872 când s-au pus bazele canonice ale sfântului sinod care au rămas până astăzi în biserica 
noastră. 

Secularizarea averilor mănăstireşti 

A fost o lege de mare folos bisericii şi ţării. Se ştie că din cauza situaţiei grele în care 
se aflau bisericile ortodoxe de limbă greacă din Imperiul Otoman, domnii români au început 
încă din sec. XVI să închine unele din locaşurile ridicate şi înzestrate de ei mănăstirilor sau 
patriarhiilor din Răsărit. Deci o parte din veniturile mănăstirilor noastre era pentru întreţinerea 
şi ajutorarea clerului grec din Răsărit. Cu timpul din cauza nepăsării şi lăcomiei călugărilor 
greci care administrau mănăstirile închinate acestea au ajuns într-o stare de ruinare. Pentru 
aceasta s-a încercat în mai multe rânduri îndreptarea acestei situaţii dar n-a putut fi rezolvată 
decât în timpul domniei lui Cuza. Astfel în tot cursul anului 1863 s-au luat diferite măsuri 
împotriva egumenilor şi călugărilor greci. în decembrie 1863 guvernul lui Cuza condus de 
Kogălniceanu, ministru al cultelor fiind Dimitrie Bolintineanu a depus în Camera Deputaţilor 
un proiect prin care se hotăra secularizarea tuturor averilor mănăstireşti fie închinate, fie 
neînchinate. Proiectul a fost admis cu mare entuziasm şi egumenii greci erau îndatoraţi să 
restituie statului toate obiectele de artă şi documentele mănăstirilor. In felul acesta a intrat în 
patrimoniul statului un sfert din întreg teritoriul ţării stăpânit până atunci în cea mai mare 
parte de străini. Legea secularizării a produs o mulţumire generală în întreaga ţară reuşindu-se 
ca în anul următor să se facă împropietărirea ţăranilor clăcaşi. Prin reforma agrară din 1864 s- 
au dat şi bisericilor parohiale câte 8,5 ha de pământ acolo unde era cu putinţă. 
Concluzie 

Analizând legile care reglementau problemele bisericeşti date de Cuza Vodă 
constatăm că erau foarte progresiste pentru acel timp fiind cerute de însăşi schimbările adânci 
petrecute în viaţa tării. 

B.O.R între 1866-1918. Recunoaşterea Autocefaliei 

1. Viaţa bisericească după 1866 

Situaţia din biserica noastră a continuat şi după înlăturarea lui Alexandru Ioan Cuza de 
la domnie în 1866. In 1872 conducerea de stat a adoptat „legea organică" pentru alegerea 
mitropoliţilor şi episcopilor precum şi a constituirii Sfântului Sinod al Sfintei Bisericii 
Autocefale Ortodoxe Române. Prin „Legea organică" s-au pus bazele Sfântului Sinod al 
B.O.R care era format din cei şase episcopi de: Râmnic, Buzău şi Argeş, Roman, Huşi, Galaţi 
la care se adăugau opt arhierei titulari de fiecare eparhie pe numele unui oraş. In fruntea 
sinodului se afla mitropolitul Ungrovlahiei care din 1865 avea titlul de „Primat", mitropolitul 
Nifon al Ţării Româneşti (1865-1875). Sinodul se întrunea la Bucureşti în două sesiuni pe an, 
primăvara şi toamna, având ca atribuţii problemele spirituale disciplinare şi judecătoreşti. 
Mitropolitul Nifon a încunoştinţat pe patriarhul ecumenic despre această lege trimiţându-i un 
exemplar, dar n-a primit nici un răspuns, la ceea ce s-a interpretat ca o aprobare tacită a legii. 
Legea avea însă o mare scădere care a dăinuit în B.O.R până după 1918 şi anume alegerea 
mitropoliţilor şi episcopilor era încredinţată unui colegiu alcătuit din membrii Sfântului Sinod 
şi din toţi deputaţii şi senatorii în funcţiune, adesea nerecunoscători ai problemelor bisericeşti 
astfel încât alegerea vlădicilor a stat sub influenţa intereselor politice ale timpului. Doar 
arhiereii titulari erau aleşi de Sfântul Sinod şi întăriţi de senatori. In anii care au urmat s-au 
întocmit numeroase regulamente care urmăreau să pună rânduială în diferite sectoare din viaţa 
noastră bisericească. O realizare de seamă a mitropolitului Nifon a fost întemeierea 
seminarului Nifon din Bucureşti din 1972, întemeindu-se din banii săi, fiind administrat de el 
cât a trăit, iar după moartea de către epitropie pusă sub conducerea mitropolitului „Primat". 
De la 1 octombrie 1874 a început să se publice la Bucureşti revista B.O.R, organul oficial al 
Sfântului Sinod care apare până azi. După moartea mitropolitului Nifon în 1875 în scaunul 
rămas vacant, a fost ales mitropolitul Calinic Miclescu al Moldovei în timpul căruia s-au 
petrecut alte fapte de seamă. 

2. Recunoaşterea Autocefaliei 1885 

După dobândirea independenţei de stat în 1877 a crescut şi prestigiul ei în afara 
graniţelor sale, totodată a crescut şi autoritatea bisericii noastre încât era necesară acum 
dobândirea independenţei sau autocefalia. După 1880 a urmat un schimb de scrisori între 
mitropolitul Primat Calinic şi patriarhul ecumenic de Constantinopol în vederea recunoaşterii 
acestei Autocefalii, dar patriarhul ecumenic se opunea nemulţumit de unele măsuri luate în 
biserica noastră fără consimţământul său. Exemplu: la 25 martie 1882 s-a sfinţit pentru prima 
dată la noi Sfântul Mir în biserica mitropolitană din Bucureşti. Peste câteva zile la 9 martie 
1882 s-a depus în Parlamentul României un proiect pentru reforma legii sinodale prin care se 
exprima dorinţa ca mitropolitul Primat să fie ridicat la treapta de patriarh al României. 
Lucrurile însă nu s-au schimbat până în 1885 când a ajuns patriarh ecumenic Ioachim al 
IV-lea (1184-1886). In aprilie 1885 mitropolitul primat Calinic Miclescu a trimis o scrisoare 
patriarhului ecumenic Ioachim însoţită de o scrisoare a ministrului cultelor prin care cereau 
recunoaşterea Autocefaliei bisericii noastre potrivit rânduielilor canonice ale bisericii 
Răsăritului. Patriarhul a răspuns mitropolitului Primat şi ministrului la 25 aprilie 1885 arătând 
că a luat în considerare împreună cu membrii sinodului său cererea B.O.R pe care o 
recunoştea ca Autocefală. S-a dat în aceeaşi zi Tomosul (actul) de Autocefalie semnat de 
Patriarh şi de 10 membrii ai Sinodului Patriarhal. Tot atunci s-a comunicat tuturor Bisericii 
Ortodoxe surori, recunoaşterea Autocefaliei B.O.R. In felul acesta după lupte şi frământări 
care au durat aproape un sfert de veac, biserica noastră a intrat în rândul Bisericilor 
Autocefale cu care păstra unitatea dogmatică şi canonică, aducându-şi contribuţia la ridicarea 
prestigiului întregii Ortodoxii. In timpul păstoririi mitropolitului Calinic s-a înfiinţat în 1881 

Facultatea de Teologie din Bucureşti care din lipsă de fonduri peste doi ani s-a închis cursurile 
reluându-se abia în 1884 cu un număr redus de studenţi şi profesori. La stăruinţele 
mitropolitului Calinic a luat fiinţă în 1882 tipografia cărţilor bisericeşti din Bucureşti care îşi 
continuă activitatea până astăzi (I.B.M). După moartea mitropolitului Calinic în locul său au 
urmat: 

— IosifGheorghian (1886-1893 şi 1896-1909); 

— Ghenadie Petrescu (1893-1896); 

— Atanasie Mironescu (1909-1911); 

— Conon Arămescu (1912-1918). 

Din cauza amestecului partidelor politice toţi aceşti vlădici au fost nevoiţi să-şi 
părăsească scaunul mitropolitan Primat şi să se retragă la Cernica şi Căldăruşani. Sub aceşti 
patru mitropoliţi primaţi s-au dat noi legi privind viaţa bisericească dintre care ce-a mai de 
seamă a fost legea clerului mirean şi a seminariilor din 1893. 
3. Restaurarea monumentelor istorice 

In a doua jumătate a sec. XIX statul a început o acţiune de restaurare a unor 
monumente istorice care ajunseseră în ruină. Astfel au fost restaurate radical sub conducerea 
unui arhitect francez Andre Lecomte du Nouy biserica mănăstirii Argeş, bisericile Sfinţii Trei 
Ierarhi şi Sfântul Nicolae Domnesc din Iaşi, Sfântul Dumitru din Craiova şi vechea mitropolie 
din Târgovişte. Dar arhitectul francez s-a îndepărtat mult de monumentul original folosind 
metode de restaurare pe radicale. 

Patriarhii României 

•/ Miron Cristea (1925-1939); 

S Nicodim Munteanul (1939-1948); 

S Justinian Marina (1948-1977); 

•/ Iustin Moisescu (1977-1986); 

S Teoctist Arăpaşu (16 noiembrie 1986-30 iulie 2007); 

Nicodim Munteanul (1864-1948) 

După moartea patriarhului Miron Cristea la 6 martie 1939 scaunul de întâi stătător al 
B.O.R a fost ocupat de patriarhul Nicodim Munteanul. S-a născut în satul Pipirig din 
Piatra-Neamţ, a învăţat la seminarul Veniamin din Iaşi, apoi la Academia Teologică din Kiev. 
întors de la studii a fost director de seminar şi vicar la Galaţi, arhiereu, vicar al Mitropoliei 
Moldovei şi episcop la Huşi (1912-1923) de unde s-a retras ca stareţ la mănăstirea Neamţ 
(1924-1935) după care a fost ales mitropolit al Moldovei (1935-1939). A condus B.O.R în 
calitate de patriarh din 1939 până la moartea sa 27 februarie 1948. A fost un bun teolog 
rămânând de el zeci de lucrări de teologie şi broşuri originale sau traduceri din limba rusă. El 
a tipărit o nouă traducere a biblie 1944. 

B.O.R după 1948 Patriarhul Justinian 

Ioan Marin s-a născut la 22 februarie 1901 în comuna Cermegeşti judeţul Vâlcea din 
Vâlcea din familie de ţărani. A primit numele de Ioan, a făcut seminarul teologic la Râmnicu- 
Vâlcea după care a fost numit învăţător în satul Olteanca, transferat apoi în satul Băbeni. In 
1924 a fost făcut preot apoi s-a înscris la facultatea de teologie din Bucureşti devenind 
licenţiat în 1929. In 1932 a fost detaşat ca preot la catedrala episcopală din Râmnicu- Vâlcea 
numit şi director al seminarului. In 1933 a fost numit preot paroh la biserica Sfântul Gheorghe 
din Vâlcea păstorind până în 1940. La 30 iulie 1945 Sfântul Sinod 1-a ales arhiereu, vicar al 
mitropoliei Moldovei. A fost tuns în monahism sub numele de Justinian apoi hirotonit 
arhiereu cu numele de Vasluian. In anul 1947 în urma retragerii lui din scaun a mitropolitului 
Irineu Mihălcescu a fost numit arhiepiscop şi mitropolit apoi a fost mitropolit al Moldovei în 
decembrie 1946. In urma morţii patriarhului Nicodim (27 februarie 1948), colegiul electoral 
la ales la 27 mai 1948 patriarh al B.O.R, iar la 6 iunie a fost instalat ca patriarh al B.O.R. O 
dată cu alegerea sa a început o nouă epocă în istoria B.O.R plină de realizări şi fapte măreţe 
săvârşite sub îndrumarea patriarhului Justinian. Realizările Patriarhului Justinian: 

• Noua legislaţie bisericească (statul şi regulamentele bisericeşti); 

• Reîntregirea B.O.R de la 21 octombrie 1948. 

Patriarhul Iustin Moisescu 
Sa născut la 5 martie 1910 în satul Cândeşti judeţul Argeş în familia unui învăţător 
căzut pe câmpul de luptă în 1917. A urmat cursurile seminarului teologic din Câmpulung, 
apoi a fost trimis de patriarhul Miron la Facultatea de Teologie din Atena devenind licenţiat în 
1934, apoi a făcut facultatea romano-catolică din Strasbourg (1934-1936), apoi din nou la 
Atena unde a obţinut titlul de doctor în teologie în 1936. Reîntors în ţară a fost profesor la 
seminarul Nifon, iar în 1938 a fost profesor de Noul Testament la Varşovia. S-a reîntors apoi 
în ţară ca profesor de Noul Testament la Facultatea de Teologie din Cernăuţi (1940-1946), 
apoi la Facultatea de Teologie din Bucureşti. La 26 februarie 1956 a fost ales mitropolit al 
Ardealului unde a înfiinţat revista „Mitropolia Ardealului" care apare şi astăzi. La 10 ianuarie 
1957, a fost ales mitropolit al Moldovei păstorind 20 de ani, desfăşurând o bogată activitate, 
restaurând mai multe mănăstiri şi biserici, monumente istorice. La 21 iunie 1977 colegiul 
electoral bisericesc a ales ca mitropolit al Moldovei pe doctorul Iustin Moisescu, iar la 19 
iunie 1977 în prezenţa membrilor Sfântului Sinod şi a altor biserici creştine şi reprezentanţilor 

statului a avut loc înscăunarea ca patriarh a lui Iustin Moisescu. A publicat numeroase lucrări 
între care: „Evagrie din Pont în greceşte teză de doctorat", „Sfânta Scriptură şi interpretarea ei 
în opera Sfântului Ioan Gură de Aur", „Originalitatea parabolelor Mântuitorului", „Activitatea 
Sfântului Apostol Pavel în Atena", „Ierarhia bisericească în epoca apostolică". La Iaşi a 
publicat numeroase lucrări printre care volumul „Monumente istorice bisericeşti din 
mitropolia Moldovei şi Sucevei", „Psaltirea în versuri a lui Dosoftei". Ca mitropolit al 
Moldovei a fost delegat de Sfântul Sinod să reprezinte biserica noastră la zeci de congrese şi 
întruniri intercreştine. Pe tărâm obştesc a fost deputat în MA.N începând cu 1957 în toate 
legislaturile şi membru în consiliul F.D.U.S. Patriarhul Iustin a murit la 31 iulie 1986, fiind 
îngropat în catedrala patriarhală din Bucureşti. 

Patriarhul Teoctist Arăpaşul 
îndată după moartea patriarhului Iustin, mitropolitul Teoctist al Moldovei a devenit 
locţiitor de patriarh. La 9 noiembrie 1986 colegiul electoral bisericesc la ales în scaunul 
vacant de patriarh al B.O.R, iar la 16 noiembrie 1986 a avut loc înscăunarea Prea Fericirii 
Sale ca Patriarh în prezenţa Sfântului Sinod, a delegaţiilor de peste hotare şi a autorităţilor. 
Cel de-al cincilea patriarh al bisericii noastre este originar din satul Tocileni, judeţul Botoşani, 
la 7 februarie 1915, a intrat de tânăr în viaţa bisericească frate de mănăstire la Vorona şi 
Neamţ şi s-a călugărit sub numele de Teoctist la mănăstirea Bistriţa, pentru care a fost 
hirotonit ierodiacon în 1937, a urmat cursurile seminarului monahal de la Cernica, apoi la 
Facultatea Teologică din Bucureşti, obţinut titlul de licenţiat în 1945, în acelaşi an hirotonit 
ieromonah şi transferat la centrul mitropolitan din Iaşi ca preot slujitor şi mare eclesiarh al 
catedralei, arhimandrit şi exarh al arhiepiscopiei Iaşilor şi vicar al arhiepiscopiei Iaşilor. In 
martie 1950 la propunerea patriarhului Justinian Marina a fost ales episcop vicar patriarhal cu 
titlul Botoşăneanul, iar între anii 1950-1954 a fost rector al Institutului Biblic din Bucureşti. 
In 1962 a fost ales episcop al Aradului, iar în 1973 mitropolit al Olteniei, după care mitropolit 
al Moldovei şi Sucevei, fiind li locţiitor al mitropoliei Ardealului în 1982. Este unul dintre 
reprezentanţii de seamă ai ecumenismului românesc, a făcut parte din mai multe delegaţii 
sinodale care au vizitat patriarhia Rusă, Sârbă, Bulgară, a Constantinopolului şi a 
Ierusalimului. A publicat numeroase studii, conferinţe, cuvântări pastorale, dări de seamă în 
revistele B.O.R, „Glasul bisericilor", „Mitropolia Banatului", „Mitropolia Olteniei", 
„Mitropolia Moldovei şi Sucevei". O parte din ele au fost strânse în trei volume sub titlul „Pe 
treptele slujirii creştine". A publicat o lucrare a mitropolitului Iacob Putneanul, apoi cărţi de 
rugăciuni. Apoi a apărut o ediţie critică „Dumnezeiasca liturghie" a mitropolitului Dosoftei 
precum şi monografii. A continuat după Iustin restaurarea vechilor monumente din 
arhiepiscopia Iaşilor: Putna, Bistriţa, Raşca, Slatina, Probota şi Vorona. S-au ridicat 
numeroase biserici de mir, adevărate monumente de artă în diferite parohii, altele restaurate 
sau împodobite, cu picturi, făcându-le şi în celelalte eparhii. 

